
MAȘINA PURPURIE' (VIII) „sos 


ai pi de toate, ca şi în 
M cazul germanilor, siguranța 

arogantă a japonezilor că 
victoriile lor inițiale erau absolute i-a 
împins la o îngâmfare fantastică şi, 
după cum s-a dovedit, fatală. Nici o 
naţiune combatantă nu riscă să folo- 
sească prea mult timp un'sistem de ci- 
tru deoarece întreaga experienţă a 
dovedit că inamicul, pe măsură ce se 
obişnuieşte cu securitatea mesajului, îl 
va găsi, treptat, mai uşor de penetrat. 
Dar schimbarea unui sistem implică 
distribuirea altora noi fiecărui corespon- 
dent. Expansiunea timpurie a japo- 
nezilor, pretutindeni în Pacificul de sud, 
a generat o mare abundență de baze, 
cartiere generale ale flotei, grupări ope- 
rative şi comandamente de aviaţie, 
deseori separate prin multe sute sau 
mii de kilometri de ţară sau chiar între 
ele. De aceea, problema transmiterii 
versiunii de ultimă oră a unui nou cod 
era nesigură şi, uneori, de neînvins. Un 
mare impediment în distribuirea noilor 
sisteme criptografice consta în scufun- 
darea navelor care le transportau. Din 
aceste motive, marina niponă începuse 
să schimbe din ce în ce mai rar siste- 
mele de cifrare, ceea ce i-a ajutat 
enorm pe americani. 

Astfel, criptanaliştii au început să 
obţină texte decriptate parţial, golurile 
urmând a fi completate prin intuiţie sau 
aşteptându-se decriptarea altor mesa- 
je. Până la un punct, aceasta depindea 
de cunoaşterea exactă a ordinului de 
luptă japonez - ce nave de război exis- 
tau, cum erau grupate, unde erau 
amplasate, mişcările lor, schimbările la 
comandă etc. Toate acestea se puteau 
obţine însă prin radiogoniometrie, cu 
ajutorul căreia se realiza cu uşurinţă 
localizarea acestora. 

Analiza traficului radio al marinei 
japoneze constituia pentru decriptorii 
americani un mare ajutor, deoarece 
considerau că identificarea indicativelor 
de apel ale criptogramelor constituia un 
avantaj, chiar dacă nu puteau citi, 
deocamdată, conţinutul mesajului; ştiau 
cel puţin cine îl expediase. Era un 
câştig evident. În plus, studiul creşterii 
sau  descreşterii volumului de 
corespondenţă cifrată dintr-o anumită 
zonă putea spune mult despre mişcări- 
le flotei, regrupări, operaţii imediate 
etc.; dar mai existau în plus şi tipare 
caracteristice pentru traficul radio 
nipon, tipare care precedau, de regulă, 
o acţiune a unei forțe de asalt de porta- 
vioane sau amfibii. Toate acestea erau 
un sprijin puternic pentru “Hypo”. 

Perioada în care fragmentele au 
fost puse cap la cap, permiţând lui 


Rochefort să obțină primele decriptări 
complete, poate fi considerată începutul 
lunii aprilie 1942. Dar valabilitatea aces- 
tor informaţii era pusă sub semnul între- 
bării pentru că ofiţerii superiori de la 
eşaloanele supreme priveau încă cu 
rezervă datele obţinute pe această 
cale. Prin urmare, “Hypo” avea nevoie 
de un succes clar şi plauzibil. 

Şi ocazia aceasta s-a ivit cu totul 
pe neaşteptate. Comandantul suprem 
al flotei Statelor Unite, Cominch (denu- 
mit astfel de preşedintele Roosevelt), 
era amiralul Ernest King, de o rară 
intransigenţă şi severitate şi a cărui 
descriere n-a fost dezminţită încă de ni- 
meni. Acesta i-a ordonat lui Rochefort 
ca, pe baza informaţiilor pe care le obţi- 
nuse prin decriptare, să întocmească o 
apreciere cuprinzătoare despre 
intenţiile militare japoneze din zonă. 

Rochefort a răspuns: 1) Recenta 
misiune a marii unităţi de aviaţie 
îmbarcată din Oceanul indian fusese 
anulată şi flota se retrăgea spre est; 
2) Australia nu era un obiectiv japonez; 
3) Se pregătea o operaţie împotriva 
marelui port de la Rabaul (Noua 
Anglie), pentru care fuseseră deja 
stabilite unităţi; 4) Indicii suplimentare 
prefigurau o altă mare desfăşurare în 
Pacific, care nu putea, deocamdată, să 


„fie stabilită cu precizie. Deoarece, 


concluziona Rochefort, (1) era, de fapt, 
în desfăşurare, (2) era corect numai în 
măsura în care japonezii hotăriseră ca 
niciodată să nu invadeze Australia, (3) 
prevestea acţiunea împotriva portului 
Moresby şi (4) se referea probabil la 
Midway, se putea pune bază pe 
informaţiile pe care le deţine. Datele 
s-au dovedit a fi exacte şi astfel s-a 
întărit credibilitatea în “Hypo” şi, prin 
asociaţie, în celelalte informaţii obţinute 
pe aceeaşi cale. 

După cum am văzut, informaţiile 
obţinute prin sistemul “Hypo” au început 
să aibă credibilitate la factorii de decizie 
ai armatei americane, iar previziunile lui 
Rochefort raportate amiralului King se 
confirmau pe măsură ce zilele treceau 
şi, în special, cea de la punctul 1 (depla- 
sarea aviaţiei nipone spre est). Dar 
această confirmare avea o însemnătate 
sinistră. Pentru că flota aeriană a amira- 
lului Nagumo, la sfârşitul lui martie 
1942, navigase până în Oceanul Indian 
cu cele cinci portavioane grele ale sale 
însoţite de o flotă de luptă, ţintind să 
atace Ceylonul şi bazele flotei britanice 
din est. Această diversiune a portavi- 
oanelor japoneze, când slăbiciunea 
navală americană în Pacific era deose- 
bit de gravă, oferea o mare uşurare ami- 
ralului Nimitz, comandantul flotei din 


MAȘINILOR 
DE CIFRAT 


Pacific, dar iată că acum se întorceau. 
Către sfârşitul lui aprilie, o combinaţie 
între analiza de trafic radio şi mesajele 
decriptate stabilise sigur că două dintre 
portavioanele grele, “Zuikaku” şi 
“Shokaku”, urmau să se deplaseze spre 
sud, străbătând marea bază şi centrul 
de sprijin de la Turk, din Insulele Caro- 
line, pentru a se alătura flotei a patra 
japoneze, comandată de viceamiralul 
Inouye. Pe lângă prezenţa lui “Cardiv-5" 
(numele dat de americani grupului de 
portavioane nipone), interceptările au 
dezvăluit că celălalt portavion, despre 
care se credea a fi “Ryukaku”, urma să 
opereze în apele din sud. În acelaşi 
timp, “Hypo” culesese dovezi, din mesa- 
jele interceptate, despre o nouă concen- 
trare a unităţilor de aviaţie japoneze în 
Pacificul de sud. Toate aceste indicii 
prevesteau un atac, denumit codificat 
“MO”, asupra portului Moresby. 

Un mesaj decriptat la 24 aprilie 
1942, transmis de Flota a patra, se 
referea de data aceasta, în mod clar, la 
Flota “MO”, la forţa de atac “MO” şi la 
forța de ocupaţie “MO”, în timp ce 
într-un alt mesaj către “Cardiv-5” se 
indica portavioanelor grele să se 
îndrepte spre “MO”. Se confirmau 
astfel informaţiile furnizate de “Hypo” 
anterior, iar prin decriptarea de la 4 mai 
1942, prin care amiralul Inouye era 
anunţat că “forța de atac se va lansa în 
ziua X din direcţia sud-estică, asupra 
bazelor din zona Moresby...”, lucrurile 
au fost limpezi pentru comandamentul 
american. 

Pe baza informaţiilor existente, 
“Hypo” a calculat că ziua X era 10 mai. 
Dar principalele momente ale bătăliei 
au fost, în realitate, în zilele de 7 şi 8. 
Originalul balon de încercare al lui 
Rochefort aterizase exact la ţintă, 
deoarece informaţiile “Hypo” - chiar 
dacă uneori erau imprecise şi specula- 
tive - au contribuit la zădărnicirea ata- 
cului japonez. Cum au contribuit de 
altfel şi la câştigarea de către SUA a 
marii bătălii navale de la Midway, bătă- 
lie înaintea căreia, cum avea să se 


spună în curând, “Hypo” îi permisese ` 


lui Nimitz să-şi întocmească deciziile 
preliminare de comandă pe baza 
dovezilor indiscutabile şi, prin urmare, 
să obţină o victorie decisivă. 
(Sfârşit) 


NĂSTASE TIHU 


1995 IULIE 


1995 IULIE 

ÎN PRAGUL 
MILENIULUI III 


om mai face doar câţiva paşi şi vom trece 

pragul dintre milenii. Ce se va întâmpla 

oare? Va fi, într-adevăr, „sfârşitul lumii”? 
Şi dacă nu, când va muri planeta noastră? 

In 1999 România va fi în centrul unei eclipse totale de Soare, fenomen 
astronomic excepțional: următoarea va putea fi văzută de la noi abia în 
anul... 2036.-Ce efect va avea ea asupra noastră? 

Zeci de ani am primit o educaţie „materialist-ştiinţifică”. Nu aveam voie 
nici măcar să vorbim despre Dumnezeu, dar nici despre superstiții, astrolo- 
gie, chiromanţie sau alte ştiinţe oculte. Acum suntem liberi să vorbim şi să 
credem. Ştim oare să folosim această libertate? 

Se fac tot felul de sondaje: politice, sociale etc. Ce ar spune însă un 
sondaj despre nivelul nostru cultural, ştiinţific? Câţi ştiu sau cred că omul 
a ajuns pe Lună? Câţi ştiu ce este o eclipsă şi, mai ales, ce vor face atunci: 
se vor ascunde, se vor uita direct la Soare sau vor încerca să speculeze 
cele câteva minute de întuneric pentru a putea afla mai multe despre 
Soare, despre lumea în care trăim? 

Paradoxal sau nu, ziarele sunt tot mai pline de horoscoape, despre tot 
felul de fenomene paranormale sau anormale. Se scrie mai mult despre 
vraci decât despre medici, despre astrologi decât despre astronomi. Se 
vorbeşte tot mai mult despre credinţa în Dumnezeu şi sunt tot mai mulţi cei 
fără de Dumnezeu. Paradoxal, pentru că trăim într-o epocă a descoperirilor 


ştiinţifice şi a performanţelor tehnice, pe care nici măcar bunicii noştri nu' 


le-au visat. Ceea ce până mal ieri era science-fiction, azi e realitate. Boli 
care până mai ieri secerau vieţi, azi sunt eradicate: 

Şi totuşi, pe măsură ce ştim mai mult, ne dăm seama cât de multe mai 
avem de aflat. Pe măsură ce se rezolvă o problemă, alte zeci apar în faţă. In- 
cercăm să cunoaştem mai bine Pământul pe care trăim, familia de planete 
care ne înconjoară. Descoperim tot mai mulţi sateliți, tot mai multe inele în 
jurul planetelor. Ne-am convins că Pământul este singura planetă din Siste- 
mul Solar pe care se poate trăi, dar sperăm să găsim alte locuri din Univers 
prielnice vieţii. Am ajuns să „privim” „în urmă” până la circa 15 miliarde ani- 
lumină, dar nu ştim ce a fost mai înainte şi, mai ales, ce va fi în viitor. 


Sunt doar câteva din întrebările pe care ni le punem acum, la cumpăna 


dintre milenii. Multe nu au încă răspuns. Altele au, dar nu ştim unde să le 
găsim. Cine ne poate ajuta să ne lămurim? 

Trăim într-o ţară pe care o vrem civilizată, modernă, europeană. Cel mai 
elementar bun simţ ne face să credem că aşa ceva nu se poate face în 
ignoranță. Nu vracii au fost cel care au dus la creşterea duratei vieţii pe 
Pământ. Nu astrologii au fost cei care au lansat sondele spaţiale în 
Univers. Şi nici cancanurile din presă nu au ajutat o nație să evolueze spiri- 
tual. Cei care au făcut toate acestea au fost medicii, astronomii, oamenii de 
ştiinţă, de cultură. 

Vă veţi întreba poate ce rost au toate aceste opinii în paginile unei 
reviste care se adresează tocmai celor ce ştiu că, fără ştiinţă, fără cultură, 
vor păşi în mileniul trei infirmi, fără nici o speranţă de mai bine. Răspunsul 
este simplu. Există două categorii de cititori ai revistei: unii - şi aceştia 
sunt, în special, tinerii - din curiozitate, citesc de toate; cum s-ar spune: şi 
bune şi rele. Acestora ne adresăm în primul rând. De la ei aşteptăm 
întrebările, lor le răspundem. Ceilalţi ştiu foarte bine ce înseamnă ştiinţă şi 
cultură într-o societate civilizată şi, tocmai de aceea, vor să se informeze 
cât mai bine, să afle tot ce este nou. Aceştia cred că mi-au înţeles mesajul 


de la început. 

Intr-o lume în care se face publicitate pentru orice, este nevole în 
primul rând de publicitate pentru ştiinţă, pentru cultură. Intr-o lume în care 
se strigă după ajutor financiar pentru orice, este nevole, în primul rând, de 
ajutor spiritual. Cei care pot, să-l dea! Tocmai în acest spirit, un astronom 
în pragul mileniului Ill încearcă să vă prezinte câte ceva din ce mai este nou 
în Univers. 


NOI SATELIȚI 
AI LUI SATURN 


Din iulie 1992 înclinarea aparentă 
a planului orbitelor sateliților lui Sa- 
turn s-a redus din ce în ce mai mult. 
Acest fenomen se repetă la fiecare 
15 ani, oferind un bun prilej de a 
observa eclipsele şi ocultaţiile primi- 
lor opt sateliți ai planetei (din cei 18 
cunoscuţi cu certitudine până acum). 
Mai mult, în 1995 şi 1996, Pământul 
şi Soarele trec prin planul inelelor şi 
sateliții se eclipsează unul pe altul. În 
perioada mai 1993 - august 1996 au 
loc 163 eclipse ale sateliților lui Sa- 
turn de către planetă, iar în perioada 
ianuarie 1995 - septembrie 1996, 182 
eclipse şi ocultaţii reciproce. Obser- 
varea unor evenimente de acest tip 
ne permite atât o mai bună cunoaşte- 
re a orbitelor sateliților, cât şi desco- 
perirea altora, care, fiind prea aproa- 
pe de inelele planetei, nu pot fi obser- 
vaţi în condiţii obişnuite. 

Mai mult, însăşi prelucrarea în 
continuare a datelor obţinute de mi- 
siunile spaţiale de până acum mai 
poate aduce surprize. Astfel, M.K. 
Gordon, C.D. Murray şi K. Beurle de 
la Queen Mary şi Westfield College, 
Universitatea din Londra, analizând 
datele obţinute de Voyager 2, semna- 
lează posibilitatea existenţei unor sa- 
teliţi încă neobservaţi. Ei cred chiar 
că şapte candidaţi, semnalaţi de ei cu 
câţiva ani în urmă, ar fi doar trei 
(S/1981 S7, 10 şi 11), plus un al 
patrulea foarte slab, denumit S/1981 
S14, observat la 24 august 1981 la 
aproximativ 200 000 km de Saturn. 
lată care sunt, aşadar, datele privind 
imaginile pentru sateliții detectaţi de 
ei în august 1981 (timp universal), 
distanţele aproximative faţă de Saturn 
(în sute de mii de kilometri), longi- 
tudinea (în grade), presupunând că 
aceştia s-ar deplasa pe orbite circu- 
lare în planul ecuatorial şi, în sfârşit, 
magnitudinile vizuale aparente: 


6/1981 S 15; 21,2; 1,74; 222; 18 
6/1981 S 16; 21,3; 2,20; 290; 18 
S/1981 S 17; 22,2; 2,23; 282; 18 
6/1981 S 18; 23,9; 1,85; 206; 24 
S/1981 S 19; 23,9; 1,86; 109; 22 


Observațiile din timpul campaniei 

mondiale „Fenomene mutuale ale 
sateliților lui Saturn” - PHESAT 1995, 
inaugurată la Bucureşti în septembrie 
1994, va aduce, evident, noi precizări. 


HST LA A CINCEA 
ANIVERSARE 


Telescopul spaţial Hubble - HST - 
a fost lansat la 24 aprilie 1990 de pe 
naveta Discovery. După un sfert de 
secol de pregătiri (primele studii de 
fezabilitate au început în 1970 şi au 
fost aprobate de Congresul SUA abia 
în 1977), după câteva defecţiuni 
neaşteptate, după o spectaculoasă 
reparaţie a instrumentului, sunt con- 
semnate deja primele descoperiri. 

De pildă, HST era pregătit să ne 
lămurească cum strălucesc quasarii, 
de ce sunt atât de luminoşi (de peste 
o mie de ori mai luminoşi decât întrea- 
ga Cale Lactee), cum sunt concentrați 
într-o imagine atât de mică (nu mai 
mare decât întregul Sistem Solar). 

Pe baza observaţiilor de la sol şi a 
calculelor teoretice, s-a stabilit că 
quasarii ar fi nişte găuri negre situate 
în centrele galaxiilor strălucitoare. 
Aceste găuri negre pierd totuşi gaz şi 
stele. Mulţi astronomi s-au gândit că 
quasarii mai strălucitori s-ar afla în 
galaxiile mai strălucitoare, radio- 
quasarii „mai zgomotoşi” în galaxiile 
eliptice, iar cei „mai liniștiți” în nucle- 
ele galaxiilor spirale. Există numeroa- 
se argumente în favoarea acestui 
scenariu, ca aparenta continuitate şi 
similaritatea dintre galaxiile străluci- 
toare (ca M87) pentru care observa- 
tiile au arătat că au găuri negre masi- 
ve, nucleele galactice radio active 
liniştite (ca galaxiile Seyfert, care sunt 
galaxii spirale) şi radiogalaxiile 
luminoase (care sunt eliptice). 

Analiza acestor galaxii făcută cu 
HST a dat însă rezultate surprinză- 
toare. În locul unor galaxii foarte stră- 
lucitoare, cum ne aşteptam să vedem 
în toate cazurile, s-a găsit un număr 
de galaxii care nu păreau a fi gazde 
galactice pentru quasari. Dacă ar fi 
existat quasari în aceste galaxii, 
atunci aceştia ar fi fost relativ puţin 
luminoşi, în unele cazuri chiar mai 
slabi decât fondul luminos al galaxi- 
ilor. S-au mai găsit chiar două cazuri 
bizare în care quasarii ar fi fost cap- 
taţi în timpul captării gazului şi 
stelelor aflate în imediata apropiere. 
În sfârşit, s-au găsit multe galaxii 
distincte care sunt proiectate foarte 
aproape de quasari, atât de aproape 
încât, teoretic, ele ar fi trebuit să cadă 
în nucleele qasarilor. 

Concluzia este următoarea: qua- 
sarii există într-o foarte mare varieta- 
te, de la galaxii obişnuite până la sis- 
teme complexe ce interacționează în- 
tre ele, înconjurate de o materie greu 


de detectat la distanţa la care se află. 

Un alt obiect interesant, studiat de 
HST, este NGC 6543, o nebuloasă 
planetară obişnuită. Cu o suprafaţă 
foarte strălucitoare şi situată în Dra- 
gon, foarte aproape de polul ecliptic, 
ea a fost mult timp observată şi de la 
sol. A fost primul obiect astronomic la 
care s-a detectat o linie de emisie 
spectrală, descoperire făcută de 
Huygens în 1864. Deoarece această 
nebuloasă este o importantă sursă de 
raze X, morfologia ei complexă părea 
a oferi importante descoperiri. 

De la sol acest obiect apărea ca o 
pereche de elipse care se încruci- 
şează, din care sunt aruncate jeturi 
de gaz cu viteze de peste 40 km/s. 

HST a arătat că nebuloasa are un 
bulb interior foarte condensat şi 
puternic ionizat. Jeturile sunt foarte 
înguste şi aruncate radial dinspre 
steaua centrală. Deoarece aceasta 
nu pare a fi o stea dublă, se poate 
presupune că jeturile pot fi rezultatul 
unui fel de disc de acreţie înr-un 
sistem binar. 

Cât despre Nova Cygni, se poate 
spune acum că, în cei doi ani de când 
este observată, a suferit multe schim- 
bări. Învelişul obiectului central pre- 
zintă o abundență deosebită de neon 
(de 20-30 de ori mai mult decât la 
Soare) şi a căpătat o structură din ce 
în ce mai inelară. Datele pe care le 
avem până acum o situează în cate- 
goria piticelor albe (cel puţin ca masă, 
care este de 0,75-1,1 masa Soarelui). 
Oricum, morfologia şi cinematica 
învelişului novei dovedesc că acesta 
joacă un rol deosebit în formarea ei. 

Datele oferite până acum de HST, 
în cea mai mare parte încă neprelu- 
crate şi deci neinterpretate, dovedesc 
totuşi că această misiune spaţială 
este un succes. lată motivul pentru 
care s-a prevăzut o nouă lansare, la 
13 februarie 1977, a altor misiuni - 
STIS (Space Telescope Imaging 
Spectrograph) şi NICMOS (Near IR 
Camera), care vor exinde domeniul 
de cercetare al lui HST sub 1 micron. 


COMETE UCIGAȘE 


Pământul orbitează în jurul Soa- 
relui trecând printr-un roi de asteroizi 
şi comete, dintre care multe ar putea 
lovi planeta noastră. Deşi asemenea 
impacturi sunt rare, ele au dus la 
unele dezastre care au modificat 
cursul evoluţiei biologice pe Pământ. 

În ultimul deceniu astronomii au 
devenit conştienţi de riscul unor 
impacturi viitoare şi, mai ales, de inte- 
resul publicului şi al unor guverne de 
a avertiza populaţia asupra unor ase- 
menea posibilităţi. Astfel, cu patru ani 
în urmă Uniunea Astronomică Interna- 
ţională - UAI a constituit Grupul de 


lucru „Obiecte apropiate de Pământ” - 
NEO (Near Earth Objects), tocmai 
pentru a cerceta aceste riscuri şi a 
putea preveni eventualele catastrofe. 

O evaluare a probabilității unor 
impacturi contemporane arată că cel 
mai mare risc este asociat cu impac- 
tul cu comete şi asteroizi care au dia- 
metre de ordinul a 2 km. Acestea 
sunt cele mai mici impacturi capabile 
de a crea o catastrofă globală, adică 
moartea generală şi chiar dispariţia 
civilizaţiei. Frecvența cu care Pămân- 
tul întâlneşte un asemenea obiect în 
timpul unei generaţii umane este de 
1/5 000. Deşi asemenea impacturi 
sunt, într-adevăr, extrem de rare, 
riscul morţii în urma impactului este 
comparabil cu cel provocat de alte 
dezastre naturale cunoscute, ca 
erupțiile vulcanice sau cutremurele. 
De fapt, cei mai mulţi specialiştti 
consideră problema impactului ca 
fiind mult mai importantă, deoarece 
este singurul dezastru natural care 
ameninţă însăşi civilizaţia. 

Sunt posibile impacturi şi mai 
mari. De pildă, cometa P/Swift-Tuttle 
(cometa „părinte” a curentului mete- 
oric al Perseidelor) are în prezent un 
diametru de circa 20 km. Ea se află 
pe o orbită ce traversează Pământul 
şi posibilitatea unui impact cu Pămân- 
tul în următoarele secole nu poate fi 
neglijată. Dacă am fi loviți de un 
obiect aşa de mare, rezultatul ar fi 
moartea umanităţii. 

Dar ce a realizat până acum gru- 
pul de lucru al UAI în acest sens? S-a 
început, în primul rând, prin desco- 
perirea şi catalogarea obiectelor 
cereşti apropiate care au diametre de 
peste 2 km, folosind, desigur, cele 
mai moderne tehnici. Un astfel de 
program a fost propus de un grup de 
lucru de la NASA (Spaceguard 
Survey) folosind 6 telescoape specia- 
le cu deschidere de 2-3 m, ba chiar şi 
telescoape de 1 m. Au fost puse la 
punct mai multe programe de studiu 
al asteroizilor cunoscuţi. 

În timpul coliziunii cometei 
P/Shoemaker-Levy 9 cu Jupiter, Con- 
gresul american a cerut ca NASA să 
prezinte un plan internaţional pentru 
deceniul următor, în care să poată fi 
identificaţi toţi asteroizii foarte apro- 
piaţi de Pământ. Dacă un asemenea 
program va deveni operativ, atunci 
putem spune că astronomii vor aduce 
o contribuţie practică la viitorul civili- 
zaţiei umane, ceea ce este mult mai 
concret şi mult mai pe înţelesul 
tuturor decât multe din descoperirile 
fundamentale ale ştiinţei. 

(Va urma) 

specializate care au acest unic scop. 
Unul dintre cele mai folosite progra- 
me este sistemul de adresare IP 
(Protocol INTERNET). Acesta folo- 
seşte două forme de notare a adre- 
selor: citre sau litere. În cazul în care 
numărul de telefon este 134-222-543 
şi numele DRON, IP permite, spre 
deosebire de telefon, să formăm D-R- 
O-N sau 1-3-4-2-2-2-5-4-3, deci să 


Apariția reţelei INTERNET (1) 


rare al Statelor Unite a creat o re- 

tea numită ARPANET, care dă- 
dea posibilitatea anumitor agenții de 
cercetare să folosească hardware-ul 
şi software-ul pe care acestea nu şi le 
puteau permite. S-a dorit ca reţeaua 
să poată funcţiona şi atunci când o 
parte a ei era avariată, gândul celor 
care au înfiinţat-o mergând până la 
un război nuclear. 

În anii '70, alte reţele au fost 
create, fără să aibă însă legătură cu 
ARPANET. Cele mai importante erau 
BITNET, USENET şi UUCP. În cursul 
anilor ‘80, a luat fiinţă NSFNET - 
Reţeaua Fundaţiei Naţionale pentru 
Ştiinţă. NSFNET lega computerele 
sale foarte performante de computere 
ale agenţiilor de cercetare şi ale 
universităţilor, în aşa fel încât fiecare 
computer avea acces la informaţia de 
pe celelalte. 

După anul 1990, majoritatea 
reţelelor ce au constituit pionieratul în 
acest domeniu au început să dispară, 
cele ce au rămas alipindu-se la 
NSFNET. INTERNET a început prin a 
fi folosit de agenţiile guvernamentale, 
armată, universităţi, dar acum este 
disponibil tuturor celor ce doresc să-l 
folosească. INTERNET reprezintă o 
cuplare de mii de reţele de mărimi şi 
tipuri diferite, nefiind o singură reţea, 
aşa cum s-ar putea crede. 

Este eronat să se considere ca 
asemănătoare motivele pentru care 
peste 30 milioane de persoane 
folosesc serviciile INTERNET, scopul 
acestora variind între cel al contac- 
telor comerciale şi simpla corespon- 
denţă. Nu se mai poate spune acum 
că posibilităţile de comunicare sunt 
slab dezvoltate sau foarte costisitoa- 
re, deoarece nu este nevoie decât de 
un modem şi un cont la un server 
INTERNET pentru a-i putea transmite 
un mesaj preşedintelui Clinton sau 
pentru a afla ultimele rezultate din 
NBA. Ţinând cont că un impuls telefo- 
nic variază între 20 şi 30 lei, iar un 
fax/modem la 14 400 bps poate fi 
achiziţionat la aproximativ 200 000 


$ n 1969, Departam8htul de Apă- 


lei, sifĝura dificultate pentru un pasio- 
nat de calculatoare, doritor să cu- 
noască mai îndeaproape INTERNET, 
o poate constitui obținerea unui cont, 
nefiind imposibil însă, mai ales dacă 
respectivul amator este elev al 
liceului de informatică sau angajat la 
o firmă de calculatoare ce deţine 
propriul server. 

Foarte des vehiculată în ultimul 
timp, în legătură cu reţelele de 
calculatoare s-a dovedit a fi noţiunea 
de CYBERSPACE. Tratat pentru 
prima oară în 1984, de către scriitorul 
de literatură science-fiction William 
Gibson, acesta defineşte un spaţiu 
virtual ce conţine date, informaţii care 
sunt auzite, vizualizate şi simţite ca 
reprezentând locul unde are loc 
“întâlnirea” dintre om şi calculator. 
Bineînţeles că acesta, momentan, nu 
poate fi tratat în mod grafic, existând 
însă posibilitatea conectării în locuri 
unde este oferit în mod text şi unde 
peste 30-40 de utilizatori explorează 
simultan decoruri imaginare puse la 
dispoziţie de cei ce administrează 
acea reţea. Atenţie, a nu se confunda 
CYBERSPACE-ul cu REALITATEA 
VIRTUALĂ (dar nu sunteţi chiar atât 
de necunoscători?!), care defineşte 
informaţiile vizualizate în spaţii 3D 
generate de computer, în care se 
poate, efectiv, “umbla”. 


Adresarea pe INTERNET 


Software-ul care face ca 
INTERNET să funcţioneze corespun- 
zător este format din două părţi 
importante: TCP şi IP. TCP provine 
de la Protocolul de Control al Trans- 
misiei, acesta având rolul de a “spar- 
ge” informaţia care se doreşte trans- 
misă în pachete. IP sau Protocolul 
INTERNET are misiunea de a repar- 
tiza aceste pachete. Pentru cei ce do- 
reau să folosească INTERNET în sco- 
puri comerciale a fost creat CIX, adică 
Schimbul Comercial INTERNET. 

Pentru ca milioanele de utilizatori, 
adresele lor, mesajele trimise să poa- 
tă fi memorate, există programe 


folosim în loc de număr numele. 

Adresa INTERNET este formată 
dintr-o serie de cuvinte sau prescurtă- 
ri de cuvinte, separate de puncte. De 
exemplu, fip. u. washington. edu. este 
adresa unde puteţi obţine articole 
privitoare la realitatea virtuală. Ulti- 
mele trei litere ale adresei (edu, în 
cazul de faţă) desemnează tipul de 
instituţie care deţine acea adresă. 
Organizațiile principale sunt: e edu: 
educaţional, universitate, colegiu e 
mil: militar e gov: guvern e net: 
network e com: comercial e org: 
organizaţie. 

Pentru codurile ţărilor sunt folosite 
două litere: ca pentru Canada, us 
pentru USA, uk pentru Marea Britanie 
şi tot aşa. 


Poşta electronică este funcţia cea 
mai utilizată a reţelei INTERNET, 
reprezentând peste 60% din activita- 
tea acesteia. Modul de transmitere, 
citire etc. al mesajelor depinde de 
programul de e-mail folosit de utiliza- 
tor. Dacă este folosit un calculator ce 
funcţionează sub Unix trebuie încăr- 
cat un program de e-mail pentru a 
exista posibilitatea accesării mesaje- 
lor. Dacă este folosit programul Del- 
phi, acesta are încorporat un sistem 
e-mail foarte performant. In cazul în 
care adresa destinatarului nu este 
menţionată corect sau ea nu mai 
există, este primit un mesaj care 
avertizează de imposibilitatea trimi- 
terii poştei. In cazul nefericit,- mesajul 
poate ajunge undeva, de unde nu se 
va mai auzi niciodată de el. 

O facilitate oferită de e-mail este 
aceea a legării unui fişier de un 
mesaj, astfel încât acestea să poată fi 
trimise împreună la destinaţie. Două 
tipuri de fişiere sunt asociate reţelei 
INTERNET: text ASCII şi binare. 
Fişierele text ASCII folosesc carac- 
tere de acest tip de la ASCII 32 la 
ASCII 128. INTERNET foloseşte, în 
general, fişiere ASCII, acestea având 
extensia TXT. Fişierele binare sunt 

cele ce nu sunt text, adică aplicaţiile, 
programele, fişierele arhivate şi toate 
celelalte. Pentru a putea fi transmise 
prin e-mail, acestea trebuie transfor- 
mate în fişiere ASCII. E-mail-ul are 
anumite componente ataşate, specifi- 
cate la fiecare folosire, cum ar fi de 
unde; unde; subiect şi data/timpul 
transmiterii. 

e De unde: adresa expeditorului. 
Sistemul e-mail va folosi adresa de 
pe INTERNET a celui ce trimite 
mesajul, care arată cam aşa: 
elQcalculator.loc.domeniu. e Unde: 
adresa destinatarului. Aceasta trebuie 
să fie foarte precisă, pentru ca mesa- 
jul trimis să ajungă la destinatar. 
Dacă poşta este trimisă unei alte 
reţele, adresa trebuie modificată, 
pentru a deveni compatibilă cu desti- 
natarul. De exemplu, CompuServe 
foloseşte adresa de tipul nnnn,nnn. 
Diferenţa este că INTERNET nu 
recunoaşte virgula, ci punctul, aşa că 
un mesaj de pe INTERNET pe 
CompuServe trebuie să arate astfel: 

nnnnn.nnnn QCompuserve.com 


Poșta sub Unix 


Există o multitudine de programe 
de e-mail sub Unix, între care există 
şi unul cu numele simplu de mail. 
Altele includ Elm, Pine (un program 
cu meniuri). 

Trimiterea unui mesaj sub Unix. 
Când apare promptul %, trebuie scris 
mail, urmat de adresa celui căruia îi 
este adresat mesajul. La Subject 
(Subiect), trebuie scrisă o scurtă 
explicaţie a mesajului. Se apasă 
Enter, după care urmează compune- 
rea efectivă a mesajului. După ce 
este scris, se apasă CTRL-D(AD) 
pentru trimiterea mesajului sau 
CTRL-C(AC) de două ori pentru a-l 
anula. 

Citirea mesajelor sub Unix. 
Când la apariţia promptului % este 
scris mail, calculatorul va afişa o listă 
cu toate mesajele  necitite 
numerotate. După ce ultimul mesaj 
este afişat, promptul devine &, iar 
apăsarea tastei Enter va duce la 
afişarea mesajelor în ordine. 

In caz că a fost deja realizată 
conectarea la un sistem, simpla lan- 
sare a instrucţiunii from va duce la 
afişarea mesajelor ce aşteaptă. 

O altă instrucţiune legată de 
mesaje este biff. Acesta face ca utili- 
zatorul să fie alertat de fiecare dată 
când primeşte un mesaj. Sintaxa este 
biff y, dacă se doreşte activarea sau 
biff n, pentru a fi dezactivat. 

(Va urma) 

PREZENTARE 


Acum aproximativ 4 ani, posesorii 
de calculatoare aveau ocazia să 
experimenteze prima versiune a 
antivirusului MSCAN. MSCAN V1, 
deşi nu se mişca deloc încet, nu se 
putea compara în materie de detecție 
a virusurilor cu programe consacrate 
la ora aceea, ca F-PROT sau SCAN. 

Datorită succesului înregistrat, au 
continuat să apară versiuni noi, per- 
manent îmbunătăţite, având metode 
superioare de detecție a virusurilor, 
ajungându-se la o interfaţă binară, 
sistem de protecţie la copiere şi posi- 
bilitate de curăţare a peste 100 de 
virusuri. 

Versiunea profesională a acestui 
antivirus a fost creată de Costin Raiu, 
la cererea firmei GeCAD, unicul dis- 
tribuitor al nou apărutului RAV (RSN 
Antivirus). 

Ajuns la versiunea 3.09, RAV este 
acum cel mai performant antivirus 
românesc profesional, versiunea 
shareware (demonstrativă), mult mai 
slabă, fiind cel mai performant 
antivirus românesc neprofesional. 


Pentru a detecta virusurile, RAV 
foloseşte 6 metode algoritmice 
diferite, toate create de RSN. Acestea 
sunt: 


1. EXE/COM hyper fast method 
2. BOOT string patcher 

3. BOOT analyser 

4. „Compiling method” 

5. EXE hyper fast/fuzzy 

6. String heuristics 


Metodele 1,2,4,5 detectează 
virusurile deja cunoscute, iar 
metodele 3,4,6, virusurile necunos- 
cute sau noi. 


VIRUSURILE CURĂȚATE 


Numărul virsurilor curățate de 
RAV este destul de mare. În principiu, 
RAV curăţă peste 25 virusuri româ- 
neşti şi peste 100 externe. 


PERFORMANȚE 


RAV este unul dintre cele mai 
rapide programe de scanare a fişie- 
relor, depăşind aproape orice alt pro- 
gram de acest tip. Aceasta se 
datorează în principal algoritmilor 
“state-of-the-art” şi nu în ultimul rând 
compilatorului şi assembler-ului 
folosit. 

lată câteva grafice realizate pe 
baza noastră de virusuri. 

Au fost folosite programele: 

e RAV 3.09, F-PROT 2.17 şi 


SCAN 2.17. 
e RAV - Full power detection 
(mutant+heuristics) 


e F-PROT - Normal SCAN 

Viteza fişiere/secundă (CPU= 
486DX2/66, HD=WD1210AC, FS= 
FAT 


RAV 3.09 EEE ECO AE 
32 fişiere/secundă 
F-PROT 2.17 me 
25 fişiere/secundă 
SCAN 2.17 


EREBETA 
21 fişiere/secundă 
(test efectuat pe 9 000 fişiere exe- 
cutabile - 180 Mb). 


Virusuri detectate (baza de date 
RSN, virusuri româneşti+externe) 
RAV 3.09 mem 100% 
F-PROT 2.17 me 91% 
SCAN 2.17 mmm 53% 


Valorile prezentate anterior sunt 
totuşi orientative. Acestea reprezintă 
rezultatele obținute în condiții de test 
şi pot să difere în alte condiții (live). 

RAV costă 38 $ şi îl puteţi 
achiziţiona de la firma GeCAD, tele- 
fon/fax: 647 63 07. Puteţi câştiga o 
copie a acestui antivirus (din cele 5 
pe care le oferim), participând la con- 
cursul cu premii în valoare de peste 
350 000 lei, prezentat în continuare şi 
sponsorizat de firma GeCAD. 


Note 

F-PROT - o marcă înregistrată a firmei 
FRISK Software 

SCAN un produs al firmei McAfee. 

RAV - un produs RSN ii: © 1991-1995 


CONCURS ST! 


lată şi cele trei întrebări super- 
grele la care trebuie să răspundeţi: 


1. Care este proveniența numelui 
de RAV? 

A) Run Anti-Virus 
B) Este inventat fără a avea o 
legătură cu ceva 

C) RSN Anti-Virus 


2. Cine este autorul acestui 
antivirus? 

A) Firma GeCAD 

B) Costin Raiu 

C) Ştiinţă & Tehnică 


3. Care dintre următoarele jocuri 
nu este produs de firma SIERRA? 

A) POLICE QUEST 4 

B) UFO 

C) REUNION 


La concurs nu pot participa 
salariaţii de la Ştiinţă & Tehnică şi 
GeCAD. 

m hotărît să abordez acest 
A subiect deoarece am primit un 

număr foarte mare de scrisori 
cu întrebări referitoare la reproducția 
câinilor. Vă rog să consideraţi, dragi 
cititori, acest articol ca un răspuns 
colectiv la problemele dumneavoastră. 

Este neplăcut, într-adevăr, să vezi 
pe străzi atâţia câini fără stăpân 
suferind de foame şi îndeosebi de 
sete vara, dar şi iarna, când apa este 
îngheţată. 

În nici o ţară civilizată nu vezi pe 
stradă câini care trebuie să se des- 
curce cum pot cu hrana şi să se 
adăpostească de intemperii acolo 
unde sunt toleraţi. Este o discrepanţă 
frapantă şi foarte dureroasă între 
câinii care sunt nevoiţi să supravie- 
ţuiască în cele mai vitrege condiţii şi 
cei aflaţi în casele oamenilor, răsfă- 


În volumul 
PLEDOARIE PENTRU CÂINE, 
de dr. Ruxandra Nicolescu, 
iubitorii acestui animal 
vor găsi numeroase sfaturi 


utile. 

Cartea poate fi procurată 
de la redacție, 
telefon: 617 58 33 
fax: 222 84 94 

ţaţi, bine îngrijiţi şi bine hrăniţi. Uităm 
uneori că fac parte din aceeaşi 
specie, că toţi sunt câini, cei mai 
vechi şi mai credincioşi prieteni ai 
omului, cărora le datorăm respect şi 
ocrotire. Viaţa trebuie respectată în 
general, dar parcă acestui animal i se 
cuvine mai mult, pentru că el este sin- 
gurul animal care iubeşte omul fără 
rezerve, până la capăt. 

Toţi oamenii care ridică această 
problemă, reală, a numărului de câini 
care se află pe străzi îşi închipuie că 
totul se poate rezolva, eventual prin- 
tr-un decret. Adevărul este că noi, cei 
care iubim viaţa, trebuie să facem 
ceva şi trebuie să ştim ce să facem. 
Situaţia absolut dramatică a câinelui 
în România va fi rezolvată atunci 
când procurarea unui câine, de rasă 
sau nu, va deveni o problemă. În 
momentul actual, există un excedent 
de câini în raportat cu cerința şi tre- 
buie să ne mobilizăm toate 
capacităţile pentru ca numărul lor să 
se reducă fără să ucidem, deoarece 
ei, ca şi noi, au dreptul la viaţă. 
Această reducere numerică se va 
face în timp şi abia atunci câinele va 
fi apreciat la reala lui valoare. Unica 
soluţie pentru realizarea acestui 
deziderat este controlul reproducţiei 
canine. . 

Pentru a putea controla bine viața 
câinilor, ar fi de dorit ca în toate 


REPRODUCŢIA CÂINILOR 


curţile unde nu există câini să se 
primească unul, care va fi un paznic 
excelent, sigur şi ieftin. Un câine luat 
din stradă are nişte calităţi deosebite, 
inteligenţă, rezistenţă, o enormă 
capacitate de adaptare pentru că el, 
de generaţii, se descurcă singur, 
într-un mediu neprielnic, plin de 
primejdii şi lipsuri. A intervenit o 
selecţie naturală ale cărei rezultate 
s-au transmis genetic şi cei care au 
supravieţuit au, într-adevăr, nişte 
calităţi foarte apreciate. Zilnic, îi 
observ pe câinii mei. Cei doi luaţi de 
pe stradă sunt nişte paznici 
desăvârşiţi, au un comportament plin 
de recunoştinţă şi dragoste, sunt 
foarte puţin pretenţioşi la mâncare şi 
foarte sănătoşi. Cei născuţi în casă 
consideră că totul li se cuvine, că toţi 
oamenii sunt buni, pentru că nu au 
cunoscut niciodată primejdiile străzii 
şi faptul că există oameni răi. 

Ceea ce propun eu este să nu 
lăsăm câinii să se reproducă la 
întâmplare, iar cei care trăiesc în curţi 
sau pe lângă blocuri să fie suprave- 
gheaţi, deoarece cei care trăiesc în 
case nu ridică probleme. Desigur, nu 
este uşor. Niciodată nu este uşor să 
faci ceva bun; numai lucrurile rele se 
fac repede şi fără efort. 


Ae 
POȘTA RUBRICII 


Elvira Panaitescu, din 
Bucureşti, ne întreabă cum se pot 
hrăni nişte pui de câine cărora le-a 
murit mama. Până la cinci 
săptămâni, puii se vor hrăni cu 
biberonul, cu un amestec format 
din 200 mi lapte de vacă + un 
gălbenuş de ou crud + o linguriţă 
de zeamă de lămâie. Laptele va fi 
administrat din trei în trei ore, 
călduţ, iar după ce au mâncat, cu 
o vată muiată în apă călduţă se 
vor şterge anusul şi organele geni- 
tale pentru că puii defecă şi 
urinează, în mod reflex, doar când 
îi linge mama lor. 

Claudiu Gherman, din 
Bucureşti, are o femelă Fox- 

Masculul este apt pentru repro- 
ducție începând de la opt - nouă luni, 
şi potenţa se menţine până aproape 
de sfârşitul vieţii. Masculii îşi mani- 
festă instinctul sexual numai faţă de 
femelele aflate în perioada de călduri 
şi sunt deosebit de indiferenți faţă de 
femelele în repaus sexual. 

Femelele îşi încep activitatea 
sexuală între şapte şi nouă luni, în 
funcţie de rasă. Cu cât femela este 
de talie mai mică, cu atât este mai 
precoce sexual. Activitatea sexuală la 
femele este ciclică şi un ciclu sexual 
durează şase luni, ceea ce înseamnă 
că din şase în şase luni, la date fixe, 
femela va intra în călduri şi va fi aptă 
pentru împerechere. Deci o femelă, 
dacă are la dispoziţie un mascul, va 
face de două ori pe an pui. La feme- 
lele din această specie nu se insta- 
lează niciodată menopauza, ceea ce 


Terrier gestantă şi ne întreabă la 
ce vârstă se amputează codiţele şi 
dacă poate păstra mai mult de 
cinci pui. Codiţele se amputează 
până la vârsta de şase zile. Se pot 
păstra şase pui, iar dacă doreşti 
să păstrezi mai mulţi, este bine să 
ai o doică, adică o femelă cu 
lactaţie falsă sau una care nu mai 
are puii ei. 

Alexandra şi Irina ilie, din 
Călăraşi, sunt două surori, eleve 
în clasa a VII-a, care au doi ham- 
steri şi sunt tare supărate că 
mama lor le ameninţă că îi va 
arunca întrucât pot lua boli de la 
ei. Hamsterii sunt animale 
deosebit de curate, crescute de 
foarte multe generaţii în captivi- 
tate, şi de la ele nu se pot trans- 
mite boli la om. O rugăm pe mama 
celor două surori să nu alunge 
hamsterii, care sunt atât de iubiţi 
şi care, cu siguranţă, contribuie la 
educarea fetelor, la apropierea lor 
de natură. Este păcat să 
despărţim nişte copii de fiinţele 
iubite, care și aşa au o viaţă prea 
scurtă, numai doi ani. 


înseamnă că 
ciclurile se 
vor derula 
până la sfâr- 
şitul vieţii. 
Declanşarea 
căldurilor se 
recunoaşte 
după tume- 
fierea vulvei 
şi apariţia 
unei secreţii 
sangvino- 
lente. Înce- 
pând cu ziua 
a noua până 
în ziua a 
şaisprezecea de la declanşarea 
căldurilor, femela este fertilă. 
Împerecherea la câini are o carac- 
teristică deosebită, în sensul că actul 
sexual durează 20 - 35 de minute şi 
orice tentativă de despărţire a câini- 
lor, o dată actul sexual început, poate 
duce la moartea lor. Organele copu- 
latorii ale câinelui prezintă anumite 
particularităţi. Corpii cavernoşi ai 
masculului au forma unor bulbi, la 
mijlocul penisului, iar acesta are un 
os penian, ce-i conferă rigiditatea. La 
celelalte specii, corpii cavernoşi se 
află de-a lungul penisului şi, umplân- 
du-se cu sânge în timpul erecţiei, se 
produce rigiditatea necesară actului 
sexual. La câine, corpii cavernoşi, 
fiind sub formă de bulbi, nu îi conferă 
rigiditate penisului, dar, după intromi- 
siune, sunt prinşi în nişte depresiuni 
ale vaginului, care reprezintă “nega- 
tivul” lor, şi acest angrenaj perfect 
împiedică separarea cuplului în timpul 
actului sexual. Este o adaptare per- 
fectă pentru că, în libertate, în jurul 
unei femele în călduri se strâng întot- 
deauna mai mulţi câini (aşa-numitele 
nunţi câineşti) şi cel care este cuplat 
este atacat de ceilalţi, dar separarea 
este imposibilă. Uneori, se produc 
chiar accidente mortale, cel cuplat 
fiind ucis de ceilalţi câini. Există 
situaţii în care oamenii încearcă să 
separe câinii, necunoscând anatomia 
organelor genitale, şi se produc 
deşirări ale vaginului, urmate de 
hemoragii mortale, sau fracturi ale 
penisului, cu aceleaşi consecinţe. 
Sarcina durează două luni, după 
care se nasc doi până la optsprezece 
pui. Cu cât este mai mare câinele, cu 
atât numărul de pui va fi mai mic. În 
medie însă, numărul puilor este de 
cinci - şapte. În general, nu este bine 
să se lase mai mult de şase pui, pen- 
tru că femela se epuizează şi toţi puii 
vor fi rahitici. La femelele care produc 
pui ce nu sunt solicitaţi nu se vor lăsa 
mai mult de doi căţei. Suprimarea 
puilor la naştere este ceva extrem de 
neplăcut, dar uneori este necesară. 
Cea mai bună metodă este folosirea 


unui tampon de vată îmbibat cu cloro- 
form care se pune, împreună cu puii, 
sub o oală sau un lighean mic, aşezat 
cu gura în jos pe o suprafaţă plană. 

n situaţia în care s-a produs o 
împerechere nedorită, după ter- 
minarea ciclului, deci atunci când 
femela nu mai primeşte masculul, se 
poate face întreruperea sarcinii, de 
către medicul curant, prin adminis- 
trarea unor medicamente injectabile, 
patru zile consecutiv. Ideal este însă 
să se facă sterilizarea tuturor ani- 
malelor ale căror progenituri nu au 
şansa să fie plasate. 

Sterilizarea masculului este 
simplă, întrucât testiculele sunt 
plasate în exterior, iar operaţia făcută 
în condiţii bune nu necesită un trata- 
ment postoperatoriu. La femele 
operaţia este puţin mai complicată, 
deoarece extirparea ovarelor se face 
din interiorul cavităţii abdominale şi 
animalul necesită o îngrijire postope- 
ratorie, precum şi scoaterea firelor de 
sutură după opt - zece zile de la inter- 
venţia chirurgicală. 

Acţiunea de sterilizare a câinilor 
din Bucureşti a început de câtăva 
vreme. Au venit două echipe de 
medici veterinari de la Protecţia Ani- 
malelor din Germania, cu tot utilajul 
necesar, şi au sterilizat deja 200 de 
câini fără stăpân. Sigur că şi medicii 
noştri pot face această operaţie sim- 
plă, dar ei nu dispun de cabinete mo- 
bile, iar câinii trebuie duşi la cabine- 
tele acestora. Până când nu ne hotă- 
rîm cu toţii să acţionăm în forţă, să 
adăpostim câinii fără stăpân şi să-i 
sterilizăm, problema nu se va rezolva. 
Acţionând repede, tot vor trece 10 ani 
până când toţi câinii vor avea stăpânii 
pe care îi merită cu prisosinţă. 


Dr. RUXANDRA NICOLESCU 


ARHEOLOGIE PE... CALCULATOR 


la punct de specialiştii de la Societa- 
tea de studii şi lucrări fotogramme- 
trice, este cea folosită de cartograti 
pentru a întocmi planuri plecând de la 
fotografii aeriene. La bordul submari- 
nului Nautilus au fost instalate 
aparate fotografice speciale; submari- 
nul a “survolat” de mai multe ori 
epava, în ax vertical, cu o viteză de 
2 m pe secundă, pentru a realiza o 
“acoperire” regulată a navei. Au fost 
obţinute cinci. benzi fotografice, 
fiecare clişeu acoperindu-l pe cel 
precedent în proporţie de 60%. 
Sutele de clişee în relief şi 
„elementele topografice ale terenului 


În Franţa a fost realizată, pentru 
prima dată în lume, ne informează 
revista Science et avenir, recon- 
stituirea în trei dimensiuni a epavei 
unei nave romane din secolul | î.e.n. 
care zace, de 2 000 de ani, pe fundul 
mării. Situl respectiv, aflat la o 
adâncime de 662 m, complet degajat 
şi într-o excelentă stare de conser- 
vare, este, din păcate, inaccesibil 
arheologilor (la adâncimea respec- 
tivă, presiunea este de 70 kg/m2). 

Astfel de epave antice, aflate la 
mari adâncimi, descoperite în general 
de către submersibilele marinei, 
puteau fi cel mult vizitate ori fotografi- 
ate în grabă, cercetătorii neputând să 
le studieze în amănunt. O dată cu 
operaţia ce poartă numele de cod 
Arles IV, arheologia submarină a 
intrat într-o nouă eră. Tehnica, pusă 


au fost introduse în calculator, iar o 
bancă de date a permis crearea unei 
reconstituiri în trei dimensiuni a 
epavei. Aceste imagini de sinteză, 
reconstituite plecând de la fotografii, 
le permit arheologilor să deplaseze 
pe ecran, cu ajutorul mouse-ului, 
elementele încărcăturii și să aleagă 
perspectivele şi unghiurile pecare le 
doresc. “O asemenea reconstituire, 
precizează Luc Long, de la 
Departamentul de cercetări arheologi- 
ce submarine, ne permite să studiem 
epava în detaliu, exact şi chiar mai 
bine decât în condiţiile unei săpături 
cu ajutorul plonjorilor, fără toate 
impedimentele reprezentate de frig, 
oboseală şi nivelurile decompresiei.” 
Din păcate, această metodă nu oferă 
nici o informaţie ştiinţifică asupra 
originii obiectelor. 


SCAFANDRU 
ARTICULAT 


Newsuit, ultima realizare în 


domeniul intervențiilor submarine, 


care are la bază o soluţie propusă 
încă în 1882, este un costum de 
scafandru articulat care rezistă la 
presiune până la o adâncime de 300 
m, în timp ce în interiorul său 
presiunea este cea atmosferică. A 
fost conceput pentru operaţii de sal- 
vare a submarinelor militare în dificul- 
tate, dar şi arheologia submarină 
poate beneficia de avantajele acestui 
nou tip de costum. Fiind dotat cu o 
centură cu două motoare şi patru eli- 

ce cu pas variabil, Newsuit poate 
transporta două butelii de oxigen 
care permit respiraţia în circuit închis, 
asigurându-i o autonomie de mai 
multe ore. 


MAGNETOMETRUL CU MULTI- . 
REZONANȚA ȘI CETATEA ANTICA 


Specialişii francezi au pus la punct de curând un 
magnetometru ultraperformant, folosit pentru prospectarea 
efectuată nu de mult în portul egiptean Alexandria de 
către F. Goddio (cel care a descoperit comoara de pe San 
Diego, galionul scufundat în secolul al XVI-lea în Marea 
Chinei), N. Grimal, de la Institutul francez de arheologie 
din Cairo, J.-Y. Empereur, directorul Centrului de studii 
alexandrine (vezi Știință şi tehnică 6/1995). Există nume- 
roase tipuri de magnetometre - busola este cel mai rudi- 
mentar -, toate bazându-se pe măsurarea câmpului 
magnetic terestru şi punerea în evidenţă a unei “anomalii” 
magnetice. Magnetometrele cu multirezonanţă au o 
sensibilitate de 1 000 de ori mai mare decât a celor cu 
protoni, folosite în mod curent. La cererea specialiştilor 
egipteni, vasul lui Franck Goddio, echipat cu un astfel de 
aparat ultramodern, a străbătut marea în lung şi-n lat, 
înregistrând 3 miliarde de date, prelucrate apoi pe calcula- 
tor. Rezultatul - o hartă, încă imperfectă, a unui sit ce se 
întinde pe 600 ha, pe care se găsesc vestigii ale anticei 
cetăţi fondate de Alexandru cel Mare, în mare parte 
acoperite de aluviunile aduse de Nil, coloane şi porticuri, 
capiteluri, sfincşi, fragmente de statui colosale şi vestigii 
ale farului, una dintre cele şapte minuni ale lumii antice. 


Pagină realizată de LIA DECEI 


ACTUALITĂŢI ST 


Un vaccin contra ulcerului de 
stomac a fost testat experimental pe 
cobai. La 70%, din cele 300 de 
exemplare tratate, s-a observat o 
protecţie eficientă împotriva bacteriei 
Heliobacter pylori, recunoscută, de 
asemenea, ca fiind implicată şi în 
unele cancere gastrice. Vaccinul, 
produs la Institutul de Cercetări 
Imunologice din Sienna, Italia, va fi 
ulterior pus la punct şi pentru om. În 
imagine: R. Rappuoli şi P. Ghiara, 
membrii echipei din Sienna. 


Şahul a apărut în Orient în veacul al VI-lea şi a ajuns în Europa peste 
câteva secole. Aceasta era ipoteza general acceptată de către istorici până la 
descoperirea în 1932, într-un mormânt roman din sudul Italiei, a 18 piese din 
os datând din secolul al Ill-lea. Trebuia revizuită oare istoria şahului?, s-au 
întrebat specialiştii. Numai datarea cu C14 ar fi permis obţinerea unui răspuns, 
dar această tehnică era prea distructivă. Nu de mult, două echipe specializate 
în datarea vestigiilor istorice, una din Australia, alta din Italia, şi-au dat 
verdictul: piesele datează din secolul al X-lea şi sunt de factură orientală. Dar 
rămâne încă nerezolvat misterul ajungerii lor într-un mormânt roman. 


Este cunoscut faptul că atrofierea musculară, cauzată de o imobilizare 
de lungă durată, necesită o recuperare îndelungată. De cele mai multe ori 
este foarte greu ca pacientul să “reînveţe” gesturile simple, cum ar fi 
bărbieritul, scrisul sau introducerea unei casete în casetofon. Pentru a 
veni în sprijinul acestora, o firmă israeliană a realizat un stimulator 
neuromuscular - “Hand master” - care, pilotat de un microprocesor, anali- 
zează mişcarea ce trebuie făcută şi transmite semnale ce stimulează 
mişcarea muşchiului. Dispozitivul este utilizabil şi la domiciliu, oferind 
autonomie pacientului. De asemenea, poate fi folosit şi pentru a încetini 
osteoporoza. 


Lunix este numele unui balon 
luminos, realizat de către Airstar, o 
mică companie de lângă Grenoble. 
Cântăreşte 1,5 kg şi este umplut cu 
heliu, fiind uşor de împachetat şi 
transportat. Iluminarea produsă este 
suficientă pentru unele activităţi 
(filmări, lucrări de construcţii, eveni- 
mente sportive etc.), această soluţie 
fiind  preferabilă bateriilor de 
proiectoare. Balonul a fost produs în 
două versiuni: în prima, diametrul lui 
este de 1,5 m, iar în a doua de 2 m. 
În interiorul balonului se află becuri 
cu halogen, puterea fiind de 4 kW. 
Învelişul exterior este confecţionat 
dintr-un material similar cu cel al 
paraşutelor, asigurând o iluminare 
uniformă. Două cabluri leagă balonul 
de pământ: unul îl alimentează cu 
energie electrică, iar celălalt este un 
cablu de ancorare. În interiorul 
balonului se găseşte un senzor care 
sesizează orice modificare a formei 
balonului. Astfel, în cazul unei 
pierderi de heliu, ce determină 
dezumțflarea balonului, senzorul 
întrerupe alimentarea cu curent 
electric. Un nou model, de dimensiuni 
mai mari, se află în studiu. Conţinând 
un arc electric, el va constitui un mic 
“soare” artificial. 

CEL MAI RAPID PROCESOR 
DIN LUME 


Firma Hewlett-Packard, liderul furnizorilor de sisteme bazate pe tehnologia 
RISC, a anunţat realizarea celui mai puternic microprocesor. Utilizând o paletă 
de tehnologii, numite “Execuţie inteligentă”, microprocesorul PA-8000 
furnizează o bază superioară aplicaţiilor comerciale şi tehnice. 

Cipul utilizează o magistrală de comunicaţie memorie-procesor-intrări-ieşiri 
de 64 de biţi, multiplexată pentru date şi adrese, cu viteza de transfer de 960 
Mb/s. Această magistrală este proiectată pentru a maximiza performanţa 
sistemului şi permite PA-8000 să acceseze mari cantităţi de memorie centrală. 


COLUL FEMURAL ÎN CREȘTERE 


Aşa cum au constatat reumatologii neozeelandezi, numărul fracturilor de 
col femural s-a mărit în ultimii 50 de ani. Aceasta se datorează nu numai că 
mediei de vârstă sporite, dar şi faptului că, în ultima jumătate de secol, colul 
femural s-a alungit cu circa 5 mm, conservându-şi însă constantă grosimea. 


TUBERCULOZA DETECTATĂ RAPID 


Examenul sputei la microscop nu 
permite, totdeauna, o diagnosticare 
rapidă a tuberculozei. lată de unde 
provine interesul pentru amplificarea 
genică. Aplicată cu succes în 
cancerologie, în diagnosticul prenatal 
şi în medicina legală, această tehnică 
permite, plecând de la o simplă 
prelevare de sânge, detectarea DNA- 
ului bacilului Koch (în imagine) în 
limfocite şi mărirea lui suficientă 
pentru a putea fi observat. 


CENTRUL LUMII ÎN ROMÂNIA? 


După cum ne informează ziarul Le Monde din 9 
iunie a.c., un grup de specialişti de la Institutul 
Naţional de Geografie din Franţa, sub conducerea 
lui Jean Georges Affholder, a efectuat un studiu 
pentru stabilirea centrului fizic al Europei şi al lumii. 
El se bazează pe calcule matematice riguroase, în 
care s-a ţinut cont de centrul de greutate al 
Pământului, aplatizarea polilor, curbura globului 
terestru şi, nu în ultimul rând, de suprafaţa sa, 
măsurată cu exactitate. 

Rezultatele sunt surprinzătoare, cel puţin pentru 
noi. Centrul lumii nu este la Delphi, cum 
presupuneau grecii în antichitate, ci în Marea 
Neagră, în dreptul unei alte cetăţi greceşti - Histria 
(la 60 km nord de Constanţa)! 

Cât priveşte centrul Europei, calculele l-au 
localizat în comuna Purnuskis, din apropierea 
oraşului Vilnius (Lituania), la 180 km adâncime. 


SALIVA, . 
O PAVAZA 
CONTRA SIDA 


În sfârşit, se ştie pentru ce SIDA 
nu se transmite prin salivă. O echipă 
de la Institutul naţional de cercetare 
dentară din Bethesda (Maryland, 
SUA) a demonstrat că o proteină 
secretată de glandele salivare se 
depune în jurul globulelor albe, 
formând o carapace. Numită SLPI, 
această substanţă care împiedică 
pătrunderea virusului (în roşu pe 
fotografie) pare să prezinte interes 
pentru elaborarea unui vaccin contra 
SIDA. 


FEBRA 
TRANȘEELOR A 
REVENIT! 


O echipă de la Facultatea de 
Medicină din Marsilia a observat că o 
maladie considerată dispărută încă 
din 1942, care a făcut ravagii pe 
frontul rusesc, a reapărut. Este vorba 
de febra tranşeelor. Această infecţie 
parazitară, ce se transmite cu ajutorul 
păduchilor, provoacă o inflamare a 
tunicii interne a inimii. 


MALADIA LUI 
KAPOSI DE 
ORIGINE VIRALĂ 


Patrick Moore şi Yuan Chang, de 
la Universitatea Columbia, au 
descoperit secvenţe de DNA viral la 
persoanele atinse de acest cancer al 
pielii şi la 100% dintre bolnavii 
suferind de sarcomul Kaposi asociat 
cu SIDA. La Paris, dermatologii de la 
Spitalul Tarnier au pus în evidenţă 
structuri virale foarte apropiate de 
cele ale virusului herpetic la pacienţii 
cu acest sarcom, asociat cu sin- 
dromul de imunodefticienţă dobândită. 


ALERTĂ War 
RUBEOLĂ st: 


Cu toate că în 

ultimii 12 ani vac- 
cinarea Împotriva 
rubeolei s-a extins, ` 
ea rămâne încă m; 
insuficientă pentru i. 
eradicarea virusului. 
Şi, din păcate, acesta produce 
neplăceri foarte serioase. Astfel, în 
anul 1993, ne informează Bulletin 
épidémiologique hebdomadaire (24 
ianuarie 1995), au fost înregistrate în 
Franța 78 de cazuri de rubeolă la 
femei însărcinate. În 9 dintre aceste 
situaţii, nou-născuții prezentau mal- 
formații. 


DATAREA UNOR VESTIGII ISTORICE 


În fotografia de mai jos puteți vedea câteva pagini ale unui codex maya necu- 
noscut; ele păreau a fi cât se poate de autentice, desenate cu cerneală aparent 
veche pe un suport “velin”, şi “trebuiau” să aibă cam 2 000 de ani vechime. 
Epigrafiştii aveau însă unele îndoieli şi au apelat la laboratorul prof. Willy Wötffli, în 
care lucrează fizicieni de la Şcoala politehnică federală din Zürich şi de la Institutul 
“Paul Scherrer” din Willigen. Verdictul specialiștilor: este vorba de un fals. 

Echipa prof. Wölffli a devenit cunoscută grație unei expertize de răsunet: cea 
care a demonstrat că giulgiul din Torino datează de la sfârşitul secolului al 
XIII-lea sau de la începutul secolului al XIV-lea. Această expertiză a fost contestată 
cu argumente i fanteziste, dintre care unele afirmau că datarea cu C14 nu are nici o 
valoare sau că procentul de C14 conținut de giulgiul din Torino a fost “falsificat” de 
radioactivitatea ce emana din presupusul corp al lui Hristos... Fapt foarte curios, 
nici o altă datare efectuată de prof. Wölffli nu a fost contestată. În primăvara anului 
1994, de exemplu, el a confirmat că manuscrisele de la Marea Moartă datează 
într-adevăr de acum 2 000 de ani (poate ceva mai mult unele din ele). Toate aces- 
te evaluări au fost realizate prin perfecționarea datării clasice cu C14, prin metoda 
AMS (Accelerator Mass Spectroscopy). Aceasta permite lucrul cu fragmente de 
material infinit mai mici decât cele folosite în metoda clasică şi ia în considerare şi 
alte elemente radioactive: beriliul, aluminiul şi clorul. Această metodă a permis 
prof. Wölffli să conchidă că toate piramidele egiptene construite în timpul dinastiilor 
II - VI sunt mai vechi cu patru sute de ani decât se credea şi că mortarul din vârful 
Marii Piramide de la Ghizeh este mult mai vechi decât cel de la bază, ceea ce 
confirmă cele afirmate de istoricul grec Herodot, după care egiptenii au îmbrăcat 
edificiul începând de sus în jos. 

BANCOREX 


BANCA ROMÂNĂ DE COMERȚ EXTERIOR SA. 


BANCOREX 


ROMANIAN BANK FOR FOREIGN TRADE 


O bancă dinamică 
pentru 


parteneri dinamici! 


BANCOREX, înființată în 1968, este în 
prezent o bancă comercială cu caracter 
universal, cu experiență în efectuarea 
operaţiilor de comerţ exterior 


v BANCOREX este cea mai bine 
capitalizată bancă românească, cu 
participări de capital la bănci mixte 
din: Paris, Londra, Milano, 
Frankfurt/Main, Cairo 


v BANCOREX dispune de o rețea ex- 
ternă de bănci corespondente în 150 
de tări 


BANCOREX a dezvoltat într-o scurtă 
perioadă de timp, o' rețea internă de 
sucursale, situate în importante centre 
industriale şi comerciale: Alba Tulia, 
Arad, Baia Mare, Braşov, Cluj, Con- 
stanta, Craiova, laşi, Piatra Neamţ, 
Suceava, Timişoara, Turnu Severin, 
precum şi 3 sucursale în București 


v BANCOREX este o prezență activă în 
cadrul comunităţii financiar-bancare 
internationale: membru -direct al 
Camerei de Comert Internatională de la 
Paris, membru SWIFT din septembrie 
1992, membru al VISA INTERNA- 
TIONAL 


BANCOREX 


BANCA ROMÂNĂ DE COMERȚ EXTERIOR SA. 


Sediul central: 

Calea Victoriei 22-24 

70012 BUCUREŞTI - ROMÂNIA 

Tel.: (+40) 1-614 91 90; (+40) 1-614 73 78 
Fax: (+40) 1-614 15 98 

Telex: 11235 

DIRECTOR ONORIFIC 


Lansat în anii ‘70 printr-o excepţională carte - “Enigmatic Pământul” - 
despre misterele civilizaţiei umane, cercetate de autor, printr-o minunată 
şansă, la faţa locului, prodigios popularizator al culturii ştiinţifice şi tehnice, 
pasionat şi înflăcărat susţinător al copiilor supradotaţi, într-o perioadă în care 
era la modă să ne ocupăm de copiii handicapaţi, ALEXANDRU MIRONOV 
poate fi numit, fără nici un fel de reținere, un strălucit gazetar de ştiinţă şi 
tehnică. Sensibil la soarta revistei noastre, ca mai vechi şi fost coleg de 
redacție, precum şi în idsea de a imprima conținutului revistei un plus de fan- 
tezie şi mai multă atenţie la adresa creativității româneşti, începând cu acest 
număr domnul Alexandru Mironov a acceptat titlul de director onorific al revis- 
tei “Ştiinţă şi tehnică”. Nu este deloc întâmplător faptul că, tot de acum, 
revista “Ştiinţă şi tehnică” are privilegiul de a se număra, printr-un contract de 
copyright în curs de semnare, printre sursele de documentare ale uneia din- 
tre cele mai mari baze de date tehnice computerizate din lume, anume cea 
creată de National Technical Information Service din cadrul Departamentului 
de Comerţ al SUA. Dar despre această chestiune, de mare interes pentru 
cercetarea ştiinţifică şi tehnologică românească, vom reveni cu amănunte în 
numărul următor. 

Noile tehnologii confirmă încă o 
dată ideea că ele îşi găsesc cu uşu- 
rinţă locul în activităţile casnice. Una 
dintre aceste realizări este robinetul 
din fotografie. Atunci când mâna 
utilizatorului obturează fasciculul 
luminos emis de un bec plasat într-un 
anume loc, un mic dispozitiv electro- 
nic va comanda deschiderea unei cla- 
pete acționată electromagnetic. Mai 
mult decât atât, în momentul în care 
este acționată clapeta, intră în funcţiu- 
ne un cronometru electronic. Dacă 
obturarea fasciculului luminos depă- 
şeşte un minut, dispozitivul este pro- 
gramat să oprească apa, preîntâm- 
pinându-se astfel accidentele neplă- 
cute. Un asemenea robinet este, 
dincolo de comoditate, foarte util, mai 
ales în cabinetele medicale sau 
spitale, din motive lesne de înţeles. 


Priviţi cu atenţie femeia din 
imagine. Este foarte frumoasă, nu-i 
aşa? Din păcate, nu vă putem furniza 
adresa ei, nu de alta, dar ea nu 


Dacă Vezuviul ar erupe 
astăzi, ar ucide un milion de 
persoane în mai puţin de 15 
minute. La această conclu- 
zie a ajuns Augusto Neri, un 
eminent vulcanolog italian, 
simulând, bineînţeles cu 
ajutorul calculatorului, pagu- 
bele produse de vulcan în 
timpul erupției din anul 79 
(când a distrus oraşele 
Pompei şi Herculanum). La 
acea dată catastrofa a dus 


există în realitate. Este rezultatul 
comenzii unei reviste de modă de 
dincolo de Atlantic, care a dorit să 
prezinte pe coperta ei portretul femeii 
ideale, care să aibă trăsături ale 
tuturor etniilor prezente pe solul 
american. Cum aşa ceva nu există, 
soluţia a fost oferită de către tehnica 
de calcul - insensibila lume binară. 
S-au stocat, în format digital, nenu- 
mărate imagini ale frumuseţilor ame- 
ricane, după care imaginea femeii 


ideale a fost generată, pe porţiuni, cu 
ajutorul unui program specializat. 
Rezultatul puteţi să-l admiraţi şi 
dumneavoastră. 


la moartea a peste o mie de 
oameni. Astăzi, zona ame- 
ninţată este foarte dens 
populată şi, dacă nu se vor lua măsurile de siguranţă 
necesare, numărul victimelor va fi mult mai mare. lar o 
erupție majoră, este de părere vulcanologul italian, este 
posibilă oricând. 


De multă vreme se caută o soluţie pentru a rezolva 
dificila problemă a transportului urban. Poate că una dintre 
soluţiile viitorului o constituie Tulip (realizat de Peugeot- 
Citroën), un mic vehicul individual destinat... transportului 
în comun. De fapt, avem de-a face cu un un mic vehicul 
electric pus la dispoziţia celor care doresc să se aboneze 
la un asemenea serviciu. Utilizatorii primesc o mică 
telecomandă şi un cod secret. În momentul în care au 
ajuns la locul de staţionare a acestor vehicule (ceva 
asemănător staţiilor de poştă din vechime), este suficientă 
acţionarea telecomenzii pentru ca uşile vehiculului să se 
deschidă. După aceea poţi merge unde doreşti. Singura 
obligaţie a abonatului este aceea de a-l gara într-una din 
nenumăratele staţii care-l aşteaptă pentru reîncărcare. 

CURIER ST 


Claudius Popa, Str. Hațegului nr. 7, bl. 29, ap. 66, 
Sibiu 2400, achiziționează documente, manuscrise, 
casete video despre Albert Einstein. 

STATUIA LUI BUDDHA ȘI... 
INFOGRAFICA 


Statuia pe care o vedeți în fotografia alăturată se află la Angkor (Kampuchia) 
şi va fi restaurată în cadrul programului UNESCO inițiat în urmă cu câțiva ani, 
ne informează revista Ça m'interesse. Specialiştii vor efectua în acest an un 
releveu fotogrammetric al giganticului Buddha, înainte de a-l “anastoliza”. Sub 
această denumire ciudată se ascund mai multe operaţii: statuia va fi demontată, 
piatră cu piatră, tratată împotriva eroziunii, apoi remontată. În acest mod se va 
putea ajunge la infrastructura templului, care va fi ranforsată prin injectare de 
beton. Tehnicile infografice, care vor permite identificarea şi apoi replasarea 
fiecărei pietre la locul său, vor reduce durata şantierului. 


AUTOMOBIL 
ELECTRIC 


Firma japoneză Daihatsu a 
construit un autovehicul electric pe 
trei roţi, cu o putere de 5 kW. Cu o 
lungime de 2 m, poate atinge o 
viteză de 45 km/h; autonomia este 
de 100 km, în cazul în care bateriile 
sunt pe bază de plumb, sau de 160 
km, în cazul bateriilor din nichel-zinc. 


TERAPIE VIRTUALĂ 


Dacă înălțimile vă provoacă amețeli, avem o soluţie: terapia 
virtuală. La Universitatea din Emory, SUA, sunt tratate persoane care 
suferă de vertijuri cu ajutorul acestei metode. Imagini de înaltă 
rezoluţie, sintetizate de calculator şi redate cu ajutorul unui vizor 
montat pe o cască specială, confruntă subiectul cu abisuri 
impresionante. Doar 20 de secunde sunt suficiente pentru ca 
pacientul să prezinte aceleaşi simptome (înmuierea genunchilor şi 
transpiraţie) ca în cazul real. Un studiu a demonstrat că grupul tratat 
prin acest procedeu prezintă o bună ameliorare a simptomelor faţă 
de grupul netratat. Sunt avute în vedere şi alte aplicaţii ale acestei 
metode, mai ales pentru atenuarea stresului posttraumatic al 
veteranilor din Vietnam. Pentru ei au fost imaginate scene complexe 
care conţin imagini de luptă, însoţite de zgomotele respective. 


UN "ACORD" 
PENTRU TIGRI 


Majoritatea ultimilor tigri sălbatici 
trăiesc în India. Oficial protejaţi, dar, 
de fapt, braconaţi, ei sfârşesc ade- 
sea pe tarabele chinezeşti sub formă 
de medicamente tradiţionale. Pentru 
a se pune capăt acestui masacru, 
guvernele din China şi India au 
încheiat un acord de cooperare. 
Totuşi specialiştii indieni se îndoiesc 
că măsurile preconizate vor fi 
respectate. 


FERESTRE 


CARE... 
INCALZESC 


La Institutul de Tehnologie din 
Lausanne, Elveţia. ne informează în 
numărul său din mai 1995 revista Ça 
m'interesse, a fost realizată prima 
celulă solară transparentă. Panourile 
solare arată ca două obişnuite 
ferestre de sticlă, a căror suprafaţă 
internă este acoperită cu oxid de 
staniu şi dioxid de titan, şi conver- 
tesc până la 10% din energia solară 
în electricitate. 

Acum câțiva ani, un 
studiu maghiar a contribuit 
la explicarea rolului jucat 
de suplimentele de acid 
folic în prevenirea malfor- 
maţiilor de tub neural ale 
fetusului (spina bifida). 
Rezultatele complete, pu- 
blicate recent, arată că 
suplimentele de multivi- 
tamine, administrate îna- 
inte de debutul unei sar- 


MOTOCICLETA cini, reduc incidenţa mal- 


formațiilor fetale, cres- 


ANULUI 2000 când, în acelaşi timp, 


fertilitatea. 


La motocicleta din fotografie, roata din faţă se 
roteşte în jurul unei obezi fixe, dispărând spiţele şi 
butucul central. Aceasta asigură atât o manevra- 
bilitate sporită, cât şi o reducere a poluării sonore. 


Zece pacienţi atinşi de cancer de colon metastazat vor 
beneficia de o terapie genică originală în serviciul condus 
de Francis Oberling la Spitalul Hautepierre din Strasbourg. 
Acest proiect se adaugă altor trei încercări în curs de 
desfăşurare: contra mucoviscidozei (Lyon), melanomului 
(Paris) şi cancerului de plămân (Villejuif). 


Berkut este un avion american construit din 
fibră de carbon şi a fost conceput de către Dave 
Ronnenberg, un fost angajat al companiei 
Rutan. El poate fi montat, acasă, cu un 
minimum de mijloace tehnice. Această bijuterie 
tehnică poate decola de pe distanţe extrem de 
scurte şi este mai manevrabil decât un avion de 
turism. Pentru noi există un singur obstacol: 
costă aproximativ 40 000 $... Dar ne rămâne 


visul, nu?... k i aia 
Un studiu american confirmă efectul 


benefic al tratamentului hormonal la 
menopauză. Graţie administrării regulate a 
estrogenilor şi progestativelor, femeile aflate la 
menopauză sunt mai puţin expuse riscului 
infarctului de miocard, deoarece această 
terapie diminuează excesul de colesterol, fără 
să crească tensiunea arterială şi să altereze 
factorii de coagulare. 


DRUMUL CEL MAI SCURT CĂTRE INFORMAŢIE 

a sfârşitul lunii ianuarie 1995, 
L era anunțată, cu surle şi 

trâmbiţe, descoperirea mor- 
mântului lui Alexandru cel Mare în 
oaza egipteană Siwah; ştirea a făcut 
înconjurul lumii, dar nu peste multă 
vreme s-a dovedit că nu este decât o 
falsă alarmă, pentru a 139-a oară din 
secolul al IV-lea, când a fost pierdută 
urma mormântului lui Alexandru. 
Analizarea stelelor descoperite la 
Siwah a arătat că inscripțiile grecești 
nu se referă la marele macedonean, 
mort în 323 î.e.n. la Babilon, întrucât 
datează din secolul al ll-lea e.n.! S-a 
făcut deci mult zgomot pentru nimic, 
dar faptul că respectiva descoperire a 
stârnit senzaţie demonstrează un 
lucru, şi anume că mormintele antice 
şi comorile lor încă mai fascinează 
lumea de astăzi. 


ARHEOLOGIE 


Pentru arheologi, desigur, un 
mormânt regal reprezintă un vis une- 
ori devenit realitate; nu numai pentru 
inventarul bogat ce atrage de obicei 
publicul, ci pentru că, prin intermediul 
acestui inventar, specialistul poate 
pătrunde într-o lume de mult 
dispărută, pe care nu ar putea să o 
cunoască altfel. Din păcate, “meseria” 
de jefuitor de morminte este mai 
veche decât cea de arheolog şi încă 
din cele mai vechi timpuri hoţii au 
reuşit să pătrundă în piramide sau în 
cripte, au luat metalele şi pietrele 
preţioase şi au distrus ceea ce nu îi 
interesa. 

Egiptenii, se pare, au fost printre 
primii care s-au “ocupat” de mor- 
mintele regilor, aşa cum o demon- 
strează procesul intentat, în secolul al 
XII-lea î.e.n., unor jefuitori de mor- 
minte; în ciuda precauţiilor luate de 
către arhitecţi - labirinte interioare, 
culoare artificiale, false camere fune- 
rare etc., hoţii ştiau să ajungă până la 
mumia regală şi la bogăţiile ce o 
însoțeau. Dar jefuirea mormintelor a 
atins apogeul în secolul al XIX-lea, 
când colecţionarii de “antichităţi” au 
adunat numeroase obiecte, îndeosebi 
din Orient, pentru a le vinde apoi în 
Europa, unde British Museum, Luvru 
sau alte muzee celebre le achizi- 
ţionau la preţuri fabuloase. Şi deşi la 
sfârşitul secolului W.M. Flinders 
Petrie, unul dintre primii arheologi 
care prospectează metodic siturile 
descoperite, trage un semnal de alar- 
mă în legătură cu goana după comori 


CĂUTĂTORII DE COMORI 


a “colecționarilor”, abia peste o 
jumătate de secol se va schimba radi- 
cal mentalitatea generală. 

După al doilea război mondial, 
fostele colonii devin state indepen- 
dente; apar legi care consideră că şi 
comorile din subsol fac parte din 
patrimoniul lor inalienabil şi trebuie 
deci să rămână acolo unde au fost 
descoperite. În paralel, istoricii se 
apleacă mai mult asupra detaliilor 
vieţii cotidiene şi observă că obiectele 
mai degrabă banale (fragmentele 
ceramice, monedele etc.) pot spune 
la fel de multe despre o civilizaţie 
dispărută ca şi bogatele obiecte de 
inventar ale unui mormânt regal, mai 
ales că, pe măsura dezvoltării 
tehnologiei, arheologii au la înde- 
mână mijloace tot mai sofisticate de 
studiere a vestigiilor antice, obţinând 
amănunte altădată de neconceput. 

Sigur că anumite monumente ale 
antichităţii continuă să fascineze; a 
descoperi mormintele lui Alexandru 
cel Mare, al Cleopatrei, al lui Socrate 
reprezintă tot atâtea vise frumoase 
şi... mijloace de a obţine fonduri, căci 
deschiderea unui şantier arheologic 
costă bani. De altfel, noile descoperiri 
s-au făcut cu prilejul unor mari lucrări: 
autostrăzi, parkinguri, canalizări sau 
baraje. 

In ultima vreme, arheologii se 
confruntă cu o problemă de deontolo- 
gie: au oare dreptul să pătrundă în 
aceste morminte, chiar dacă în felul 
acesta află lucruri noi despre un per- 
sonaj sau o epocă de mult apusă? 


În anul 1974, în China a fost făcută, din întâmplare, 
una dintre cele mai mari descoperiri arheologice ale 
secolului nostru: lucrătorii care construiau o nouă 
autostradă la Xian, provincia Shaanxi, au găsit mii de 
războinici din lut; “garda” ce îl însoțea în lumea de din- 
colo pe Qin Shihuangdi, primul împărat din dinastia 
Qin, unificatorul Chinei (221 - 210 î.e.n.), sub domnia 
căruia a fost terminat Marele Zid, conceput ca o 
pavăză împotriva invadatorilor nomazi din nord. 
Monumentul funerar al acestuia, la construirea căruia 
au lucrat, potrivit legendei, 700 000 de oameni, se află 
la aproximativ 1 km spre vest. Cercetările (care nu s-au 
încheiat) au scos la lumină mai multe gropi, vechi de 

2 100 de ani; în ele au fost descoperiţi aproximativ 

7 000 de războinici de lut, remarcabil conservaţi, 
însoţiţi de cai şi care de luptă. Acest adevărat palat 
pentru lumea cealaltă, cu soldaţi ce trebuiau să îl apere 
pe suveran, cu mătăsuri şi bijuterii inestimabile, cu 
mâncăruri şi băuturi, le-a permis arheologilor să recon- 
stituie modul de viaţă la curtea dinastiei Qin. 

Locul în care a fost îmormântat 
Ginghis-han, în 1247, este foarte 
greu de găsit, deoarece mormântul 
său a fost călcat în copitele cailor 
pentru a i se pierde urma. Mai multe 
milioane de dolari au fost investiţi, de 
către un ziar japonez, în echipamente 
ultramoderne de cercetare - radare 
ultrasofisticate au fost îmbarcate la 
bordul unui satelit, în vreme ce arhe- 
ologii au acţionat pe pământ (vezi 
Ştiinţă şi tehnică 9/1994). Graţie 
acestor cercetări, japonezii au 
localizat opt morminte ale unor prinți 
mongoli, lângă Auroug, la est de Ulan 
Bator; nu se ştie încă dacă este 
vorba sau nu de mormântul lui 
Ginghis-han, pe care contemporanii 
încercaseră să îl ascundă de privirile 
indiscrete. 


LIA DECEI 

armatele otomane în vederea con- 
fruntării finale. In al doilea rând, pen- 
tru a slăbi forțele duşmanului (“câtă 
frunză, câtă iarbă”) prin hărţuiri de 
noapte repetate şi puternice şi prin 
înfometare, căci din calea lui totul 
fusese pustiit. 

Era necesară o astfel de manevră 
deoarece, după informaţiile deţinute 
de voievodul român, Baiazid aruncase 
asupra Ţării Româneşti întreaga arma- 
tă a imperiului, la care se adăugau 
armatele vasalilor sârbi din Balcani, 
gândul său fiind de a crea pe pământ 
românesc o nouă provincie otomană 
(paşalâk). Istoricii, în urma unor eva- 
luări realiste, estimează că au trecut 
Dunărea peste 40 000 de turci şi 
aproximativ 8 000 de oşteni ai vasalilor 
creştini din Balcani, ceea ce, pentru 
vremurile acelea, însemna o armată 
enormă. Importanţa acordată de Baia- 
zid acestei campanii rezultă şi din fap- 
tul că pentru prima dată un sultan tre- 
cea Dunărea în fruntea trupelor sale. 

Forţa militară pe care se baza 
Mircea cel Bătrân era alcătuită din 
două părţi distincte: e “oastea cea 
mică” a ţării, formată din curteni 
domneşti (depindeau direct de domn), 
din steagurile judeţene (mica boierime 
locală) şi din cetele militare ale marii 
boierimi; nu depăşea 10 000 de oa- 
meni, forma grosul cavaleriei şi era 
bine dotată cu echipament şi arma- 
ment specific timpului (săbii, pumnale, 
lănci, armuri, zale etc.) procurat din 
Transilvania, dar şi din îndepărtata 
Veneţie; e “oastea cea mare” a ţării, 
ce cuprindea detaşamente de ţărani 
liberi (moşneni) şi târgoveţi, care, în 
majoritate, luptau ca pedestraşi, 
folosind ca arme de atac arcul cu 
săgeți, sulița şi unele unelte de muncă 
(toporul, coasa, furca, îmblăciul etc.), 
iar pentru apărare scutul din lemn sau 


Plină este cartea de istorie a neamului românesc cu fapte eroice care de n-ar fi fost, nici noi n-am fi fost. De 
aceea ținem aprinsă veşnic candela recunoştinţei din sufletele noastre, iar pe cei ce le-au înfăptuit îi pomenim cu 
mândrie şi evlavie ori de câte ori avem prilejul. 


intre acele lucruri măreţe şi 
D demne de a nu fi uitate, bătălia 

de la Rovine - de la a cărei 
desfăşurare s-au împlinit recent 600 
de ani - are importanţa ei aparte atât 
pentru trecutul şi prezentul României, 
cât şi al Europei. Aşa după cum Carol 
cel Mare a barat, în anul 732, pătrun- 
derea islamului la nord de Munţii 
Pirinei, tot aşa victoria zdrobitoare a 
lui Mircea cel Bătrân din anul 1395 
asupra armatelor otomane conduse 
de Baiazid llderim (Fulgerul) a stăvilit 
aceeaşi primejdie la Dunăre, la cea- 
laltă extremitate a Europei creştine şi 
tot pentru totdeauna. 


Bătălia de la Rovine a avut loc la 
17 mai 1395 pe malurile râului Argeş, 
la nord de capitala Ţării Româneşti, 
Curtea de Argeş - arsă în întregime cu 
acel prilej -, după aproximativ o lună şi 
jumătate de când turcii forțaseră tre- 
cerea Dunării. Mircea cel Bătrân a evi- 
tat confruntarea directă cu puternicul 
său adversar în primele săptămâni ale 
invaziei, din motive tactice şi strate- 
gice. In primul rând, avea nevoie de 
timp pentru a concentra grosul oștilor 
sale la locul pe care îl numim Rovine, 
loc ales datorită configurației terenului 
(în slavonă: rov=râpă, surpătură, şanţ) 
şi spre care erau atrase cu pricepere 


împletit din răchită; numărul lor este 
apreciat la 35 000-40 000 de oameni, 
ceea ce încadrează armata [ării 
Româneşti în rândul celor mai nume- 
roase din epocă. 

Dacă între cele două armate ce 
s-au confruntat la Rovine exista un 
oarecare echilibru numeric, în schimb 
exista un dezechilibru frapant în ceea 
ce priveşte raportul cavalerie-infan- 
terie, dotarea cu echipament şi arma- 
ment şi calitatea instrucției luptătorilor. 
Această situaţie a fost compensată de 
partea română prin marşul prelung 
impus inamicului (40-50 de zile) 
printr-o zonă ostilă, creată special, prin 


o MEE 


RADIO contra TANC (IV) 


S ntr-una dintre cele mai izbutite sin- 
teze de istorie a celui de-al doilea 
război mondial - “Une guerre totale. 

1939-1945” - cunoscutul specialist 
Philippe Masson formulează răspicat o 
întrebare capitală: “La urma urmei, spi- 
onajui a modificat cursul războiului?”, şi 
răspunde echilibrat şi nuanţat: “Oricare 
i-ar fi valoarea, spionajul nu constituie 
decât un element al manevrei sau al 
bătăliei, care se integrează în raportul 
de forțe, calitatea comandamentului, 
capacitatea combativă a trupelor sau 
chiar hazardul. Un fapt este însă sigur. 
Spionajul a acţionat în favoarea Aliaților 
şi a accelerat sfârşitul războiului. El a ju- 
cat un rol capital în mai multe ocazii, ca 
bătăliile de la Moscova şi Midway. În 
sfârşit, el s-a dovedit deznodământul 
conflictului”. Specialistul francez are în 
vedere bătălia Atlanticului şi debarcarea 
în Normandia. 

Mult mai puţin cunoscută în Occi- 
dent, bătălia de la Kursk poate fi adău- 
gată şi ea acelor confruntări decisive al 
căror rezultat a fost hotărît de datele 
furnizate de reţelele de informaţii. Cu 
două zile înainte de declanşarea bătă- 
liei de la Kursk, agenţii sovietici din 


alegerea locului bătăliei pe un teren 
necunoscut adversarului, care să 
împiedice manevrele largi, specifice 
mai ales cavaleriei, şi printr-o motivaţie 
înaltă a sacrificiului suprem (“Eu îmi 
apăr sărăcia şi nevoile şi neamul”). 
Acest echilibru de forţe a fost pro- 
bat pe câmpul de bătălie, unde puter- 
nica confruntare a durat o zi întreagă 
şi unde mulţime de luptători din am- 
bele tabere şi-au pierdut viaţa. Mai 
întâi, sultanul a trimis la atac armatele 
cnejilor sârbi vasali - Ştefan Laza- 
revici, Marko Kralevici şi Constantin 
Dejanovici (sau Dragaş), despre a 
căror participare o cronică sârbă con- 
semnează: “aceştia erau cu păgânul 
nu de voie, ci de nevoie” - care au fost 
respinse cu pierderi mari, iar ultimii doi 
cneji sârbi pomeniţi mai sus au pierit 
în luptă. Bătălia va lua repede amploa- 
re, căci Baiazid, crezând că atacul 
sârbilor a înjumătăţit numărul româ- 
nilor şi necunoscând de ce forţe mai 
dispunea Mircea, a aruncat în focul 
luptei detaşamentele de ieniceri şi 
spahii, stânjeniţi însă de imposibili- 
tatea de a manevra după cum erau 
învăţaţi. “Lănci nenumărate s-au frânt 
atunci şi mulţimea săgeţilor a fost 
nenumărată, încât cerul nu se mai ve- 
dea de desimea lor”, descriu apocalip- 
tic cronicile timpului, imagine pe care 
Mihai Eminescu, cu geniul său inega- 
labil, a înrămat-o în paginile minunatu- 
lui poem “Scrisoarea IIl”. Aceleaşi 
cronici, fie otomane, bizantine, sâr- 


Elveţia au primit de la sursa din Berlin, 
codificată “Werther”, un mesaj care 
dezvăluia intenţiile Înaltului Comanda- 
ment german. Acesta, neştiind că pla- 
nurile sale erau cunoscute de sovietici, 
era surprins de mişcările de trupe din 
îi de la Kursk. lată mesajul lui 
“Werther”: “Germanii au constatat că, 
drept răspuns la regruparea în curs a 
armatelor lui Manstein, trupele sovietice 
au concentrat mari forțe motorizate în 
regiunea Kursk şi la est de Harkov. 
Germanii nu pot îngădui noi concentrări 
sovietice la vest şi sud-vest de Kursk, 
deoarece un atac rusesc în acest sec- 
tor poate periclita tot frontul central. 
Dacă sovieticii se vor pregăti să atace, 
germanii vor fi obligaţi să declanşeze 
un atac preventiv, pentru a preîntâm- 
pina acest atac al Armatei Roşii, înain- 
tea desfăşurării acesteia și înainte de a 
se năpusti asupra apărării germane pe 
tot frontul central, obligând armatele 3 
şi 4 blindate să treacă în defensivă”. 
Inaltul Comandament sovietic con- 
centrase efective importante în ieşindul 
de la Kursk, cu intenţia de a declanşa o 
ofensivă de îndată ce Operația “Cita- 
dela” va fi eşuat. Ignorând intenţiile 


beşti ori româneşti, mai scriu că: 
“Baiazid a fost înfrânt cu desăvârşire 
şi a pierdut în jurul a 30 000 de turci, 
care au murit în bătălie. Şi o mare 
mulţime de creştini (români - n.n.) de 
asemenea au murit. lar râul acela 
(Argeş - n.n.) curgea însângerat de 
mulţimea cadavrelor omeneşti, încât 
însuşi Baiazid s-a înspăimântat şi a 
fugit. Şi Mircea cu oamenii săi i-a luat 
lui Baiazid bunurile şi l-a urmărit până 
la Dunăre. Şi llderim Baiazid a scăpat 
cu greutate cu puţini oameni”. 
Referitor la momentul confruntării 
dintre cei doi beligeranţi este necesar 
să facem următoarea precizare: victo- 
ria de la Rovine a avut loc la 77 mai 
1395 şi nu la 10 octombrie 1394, cum 
au învăţat trecute generaţii de şcolari 
din vechile cărţi de istorie. Timp de 
aproape o sută de ani s-a vorbit şi s-a 
scris despre ziua de 10 octombrie 
1394, cu toate că, prin perpetuarea ei, 
o serie de evenimente politice interne 
i externe nu-şi găseau reflectarea nici 
in documente şi nici în logica înlănţuirii 
faptelor. Menţinerea acestei situaţii 
neclare s-a datorat - trebuie s-o 
spunem cu regret - unor cauze 
omeneşti: rivalitate, concurenţă, con- 
flict personal. Protagonişti au fost: B.P. 
Hasdeu, pe de o parie - care, prin 
compararea a o serie de documente 
italieneşti, sârbeşti şi bizantine, a sta- 
bilit încă din 1877 data corectă de 17 
mai 1395 - şi, pe de altă parte, Nicolae 
lorga, Dimitrie Onciul şi loan Bogdan - 


sovietice, Inaltul Comandament german 
ezita în a declanşa propria acţiune în 
aşteptarea ofensivei sovietice. Când s-a 
constatat că ea nu se produce, a fost 
lansată, la 6 iulie 1943, Operația 


care au îmbrăţişat din raţiuni pur per- 
sonale datarea făcută de istoricul ceh 
C.J. Jirecek în 1876. Autoritatea 
ştiinţifică a celor trei mari istorici - la 
care s-a adăugat pe parcursul anilor şi 
cea a lui C.C. Giurescu şi PP. 
Panaitescu - a impus ziua de 10 
octombrie 1394 pentru mai bine de o 
sută de ani în istoriografia româ- 
nească. Au existat însă şi istorici care 
nu s-au mulţumit cu ambiguităţile, care 
au scos la lumină documente noi, ce 
stabilesc cu certitudine că expediţia lui 
Baiazid a avut loc în primăvara anului 
1395, iar ziua victoriei de la Rovine a 
fost 17 mai 1395. Dintre aceştia îi 
amintim (cu scuzele de rigoare) doar 
pe câţiva: Constantin Litzica, Ciprian 
Zaharia, Tahsin Gemil, Valeriu 
Veniamin, Alexandru V. Diţă. 

La 600 de ani distanţă, putem con- 
cluziona că bătălia de la Rovine a fost 
o victorie zdrobitoare a oştilor Ţării 
Româneşti conduse de voievodul 
Mircea cel Bătrân şi un dezastru pen- 
tru Baiazid Fulgerul şi urdia sa; a fost, 
totodată, prima victorie a unui suveran 
creştin împotriva unui sultan care-şi 
conducea personal expediţia; de 
asemenea, a fost prima victorie cate- 
gorică (în această zonă geografică) a 
crucii asupra semilunii, căreia i-a pus 
hotar trainic şi definitiv la Dunăre. 

ine, ceia, de sårmá ghimpată etec. 
e îi cunoştea intenţiile luase toate măsu 
jătire de artilerie; scurt timp înainte de 


t mai importante au fost câștigurile de teren ieşii 

Forţele atacatoare au fost mai numeroase: cinci divizii de terie, opt divizii 
) şi o divizie motorizată. Sub conducerea generală a feldmareşalulului 
Manstein, Armata 4 blindată, condusă de generalul Hoth, a lovit Frontul 
onej. “Cred - îşi aminteşte un general sovietic - că nici eu şi nici unul din 

prezenţi nu văzusem atâtea care blindate inamice reunite pentru o singură 
Cțiune. S-ar fi spus că este o şarjă de cavalerie, pe care Hoth ar totul. 
Pentru fiecare din 


ile noastre, cu un efectiv de 10 care, germa 


iar în aceeaşi zi fronturile Briansk şi de vest au trecut la ofensivă. înaltul ; 


Coma ie german s-a văzut constrâns să oprească ofensiva. În zilele 


„următoare au trecut la contraotensivă Frontul central (15 iulie), Frontul Voronej 
(16 iulie), Frontul de sud-vest (17 iulie), Frontul de stepă (19 iulie). Sub loviturile 


Armatei Roşii, trupele germane au fost împinse pe poziţiile de plecare, apoi ele 


au continuat retragerea, abandonând Orel şi Bielgorod. La 23 august, Harkovul 
' a fost recucerit de sovietici. Bătălia de la Kursk era încheiată. 


Eșecul Operaţiei “Citadela” a însemnat nu numai falimentul celei de-a treia 


ofensive de vară a Wehrmachtului pe Frontul de est, ci şi trecerea definitivă a 


iniţiativei strategice de partea Armatei Roşii. Din acest punct de vedere, după 
bătălia Moscovei, care a marcat sfârşitul războiului-fulger, bătălia de la Kursk 
este a doua bătălie decisivă a marii conflagrații din anii 1939-1945 pe teatrul de 


Dr FLORIN CONSTANTINIU 


“Citadela”. A doua zi, “Werther” a 
comunicat că “Pentru asigurarea suc- 
cesului, Înaltul Comandament german 
va angaja în luptă grosul rezervelor 
grupului de armate Manstein, care sunt 
trimise neîntrerupt într-acolo de la 
Harkov”. In continuare, “Werther” arăta 
că, în percepția germană, Armata 
Roşie nu va lansa o ofensivă de pro- 
porii decât în condițiile unei debarcări 
anglo-americane în Europa şi că rămâ- 
nerea în defensivă pe Frontul de est 
era contraproductivă pentru Reich. 

Deşi trupele germane au înregistrat 
succese la începutul ofensivei, ele erau 
departe de cele scontate de Înaltul 
Comandament german. Pe lângă ca- 
racterul modest al realizărilor germane, 
preţul plătit era foarte ridicat. La 11 iulie 
1943 un agent sovietic afla de la Secţia 
Operativă a Statului Major al Înaltului 
Comandament al Wehrmachtului că 
“Armatele 2 şi 4 blindate suferă pierderi 
neaşteptat de mari. Jumătate din divizi- 
ile motorizate şi blindate care se află în 
ofensivă de la 7 iulie au trebuit să fie 
deja completate cu oameni şi material 
de război”. 

A doua zi, se desfăşura la Proho- 
rovka cea mai mare bătălie de tancuri 
din istoria celui de-al doilea război 
mondial. Blindatele germane au cunos- 
cut atunci - pentru a relua formula 
mareşalului Konev - “cântecul lor de 
lebădă”. Hitler nu a dat ascultare sfa- 
tului dat de generalul Heinz Guderian 
de a aştepta ca industria de război ger- 
mană să producă în masă noile tipuri 
perfecţionate de care de luptă, pentru 
ca, o dată realizată o masă strivitoare 
de blindate, să încerce reluarea 
războiului fulger pe Frontul de est. În 
cantităţi insuficiente, faimoşii “Tigri” 
germani nu au putut să obţină decizia 
în bătălia de la Kursk. Forţa lor de şoc 
a fost mult atenuată de faptul că pla- 
nurile de luptă ale Înaltului Coman- 
dament german erau cunoscute la 
Moscova. În confruntarea dintre radio şi 
tanc, în sensul de serviciul de spionaj 
versus forțele armate, victoria a 
aparținut celui dintâi. 

Ponderea avută de serviciul de spi- 
onaj sovietic în bătălia de la Kursk 
aşază din acest punct de vedere marea 
încleştare din vara anului 1943 de pe 
Frontul de est alături de bătăliile de la 
Moscova şi Midway, de bătălia Atlan- 
ticului şi Operația “Overlord”, considera- 
te, cum s-a văzut, de Philippe Masson, 
drept bătălii decisive re în primul 
rând, prin războiul de informaţii. 

La obiecţia că bătălia de la Kursk nu 
ar putea sta alături de cele enumerate 
mai sus, vom răspunde cu evaluarea 
generalului Walter Warlimont, şeful 
adjunct al Secţiei Operații de la Marele 
Cartier General al Fuhrerului: “Operația 
«Citadela» a fost mai mult decât o 
bătălie pierdută; ea a trecut ruşilor 
iniţiativa şi noi n-am mai redobândit-o 
niciodată până la sfârşitul războiului”. 


LAURENŢIU PANAITE 


OLUȚIA 
PROBLEMEI A DOUA 


concurs se află în continuare 

în atenţia dumneavoastră. 
Avem toată stima pentru cei care, 
renunțând la o parte din timpul lor 
liber, au căutat să' rezolve problemele 
pe care le propunem. Trebuie să ne 
cerem scuze pentru faptul că am 
întârziat atât de mult cu anunţarea 
câştigătorilor, dar este bine de ştiut 
că există un interval de timp, relativ 
mare, între momentul finalizării 
revistei şi apariţia ei. Motivele sunt 
cele cunoscute: criza de hârtie, 
aglomerarea tipografiilor etc. Suntem 
siguri că putem miza pe înţelegerea 
dumneavoastră. 

Acum să trecem la problemă. 
Trebuia construit un triunghi echi- 
lateral circumscris unui triunghi 
oarecare (fig. 1). Aşa cum au 
remarcat mulţi dintre dumneavoastră, 
în principiu, metoda folosită pentru 
rezolvarea problemei precedente se 
poate aplica şi aici. Ne-am gândit că 
merită totuşi să propunem această 
construcţie, deoarece ea ascunde o 
capcană. Există, aparent, o soluţie 
foarte simplă. Se construieşte, alături 
de triunghiul dat, un triunghi echila- 
teral. În cea de-a doua etapă con- 
struim paralele la laturile acestuia din 
urmă, care să treacă prin vârfurile 
primului (fig. 2). Această metodă ne 
rezolvă de foarte multe ori problema, 
dar există şi excepţii, după cum 
vedeţi din aceeaşi figură. Astfel am 
ilustrat un paradox al ştiinţei: o teorie 
nu poate fi confirmată de experienţă, 
ci doar infirmată. De pildă, să luăm 
afirmaţia: “toate ciorile sunt negre”. 


N e bucură faptul că micul nostru 


Faptul că nu a fost observată 
niciodată o cioară de altă culoare nu 
înseamnă neapărat că enunţul nostru 
este corect. Putem spune doar că: 
“nu se cunosc cazuri de ciori cu alte 
culori decât negru”. În schimb, dacă 
vreodată s-ar descoperi o singură 
cioară albă, prima noastră afirmaţie 
ar fi infirmată. 

Dar să ne întoarcem la cioara, 
pardon, problema noastră. Metoda de 
rezolvare este prezentată în figura 3. 
Pe laturile triunghiului ABC se vor 
construi triunghiurile echilaterale A/'B, 
BJ'C şi CK'A. Apoi vom construi 
cercurile circumscrise acestor triun- 
ghiuri (metodele vă sunt, desigur, 
familiare). Aşa am ajuns la cazul 
cunoscut deja de la problema din 
prima etapă: unghiurile care au 
vârfurile pe arcul AI'B şi cu laturile 
trecând prin punctele B şi respectiv C 
sunt toate de 60°. Nu ne mai rămâne 
decât să ducem laturile triunghiului 
căutat, după cum se vede tot în figura 
3. Puteţi remarca faptul că se poate 
construi o infinitate de triunghiuri 
echilaterale care să îndeplinească 
cerința problemei. Locul geometric al 
vârfurilor acestora se află dispus pe 
cele trei cercuri. 

Profităm de ocazie pentru a-i 
felicita pe toţi cei care au trimis soluţii 
corecte. Din păcate, câştigătorul 
etapei nu poate fi decât unul singur. 
Sorţii norocului au stabilit că acesta 
este: 

Andra Toma, Str. Mocăncuţei nr. 3, 
sector 4, oficiul poştal 53, Bucureşti. 


CRISTIAN ROMÂN 


CONCURS ST! 


Problema a cincea: 


Fie un triunghi oarecare ABC. Pe latura BC se ia punctul M din care se 
ridică o perpendiculară; aceasta intersectează latura AC în N. Prin punctul 
N se duce o paralelă la latura BC, care intersectează latura AB în L. Noi vă 
propunem să determinaţi, numai cu ajutorul riglei şi compasului, poziţia 
punctului M, astfel încât segmentele MN şi NL să aibă lungimi egale. 


Aşteptăm răspunsurile dv. până la data de 15 octombrie a.c., 
data poştei, pe adresa redacţiei. Premiul, acordat prin tragere la 
sorţi, pentru fiecare etapă, este de 50 000 lei. Succes! 

Numele câştigătorului celei de-a treia etape, precum şi 
rezolvarea corectă a problemei vor fi publicate în numărul viitor. 

elativ recent, presa româneas- 
R că relata un fapt inedit: Bucu- 
reştiul se află pe locul trei în 


lume după Las Vegas şi Monte Carlo 
în ceea ce priveşte numărul de cazi- 


nouri pe cap de locuitor, depăşind 


oraşe cu tradiţie în domeniul jocurilor 
de noroc. Apărute ca şi ciupercile 
după ploaie, cazinourile au prins 
rădăcini nu numai în capitala ţării, ci 
şi în alte zone, în special în cele cu 
potenţial turistic ridicat. Mult mai 
numeroase, de mii, poate chiar zeci 
de mii de ori mai multe decât cazi- 
nourile, sunt sălile de jocuri mecanice 
şi electronice, care oferă atracţii 
diverse, de la jocurile video cu 
maşini, nave spaţiale sau lupte de tot 
felul la jocuri de noroc, cum ar fi, de 
exemplu, pocherul electronic. 

Este drept că aceste săli de jocuri 
electronice existau şi înainte, însă 
numărul lor era cu mult mai mic. 
Astăzi, în fiecare centru comercial, 
lângă fiecare staţie de metrou sau 
piaţă şi nu numai, aceste săli au 
împânzit oraşele ţării, aducând propri- 
etarilor lor venituri de sute de mili- 
oane de lei. Jocul electronic preferat 
este pocherul. Stând ore în şir în faţa 


aparatelor, mii de români îşi încearcă 
norocul, cheltuindu-şi banii în spe- 
ranţa unui câştig. Şi, câteodată, unii 
dintre ei mai şi câştigă, pentru a 
atrage astfel alţi clienţi sau chiar 
determinându-l pe cel care a câştigat 
să-şi încerce iar norocul. Iluzia este 
mare, deoarece aceste maşini sunt 
făcute să ia banii şi nu să-i îmbogă- 
țească pe cei care joacă. Cum este 
posibil ca aceste maşini să fie atât de 
inteligente încât să ia banii celui care 
joacă, lăsându-l însă să mai şi 
câştige din când în când pentru a nu-l 
face să renunţe să joace în conti- 
nuare? Simplu: tehnologia. 


Tehnologia „touch-screen” 
este fiabilă și în condiții 
de praf sau umiditate ridicată 


Oraşul Las Vegas, născut în inima 


Deşertului Nevada într-un timp" 


record, atrage zilnic zeci de mii de 
americani veniţi să-şi încerce norocul. 
Miliarde de dolari trec din buzunarele 
cetăţenilor în seifurile marilor cazi- 
nouri. Acest lucru se întâmplă de 
peste 30 de ani; în 1964, guvernul 
federal american, confruntându-se cu 
un deficit bugetar uriaş şi ţinând cont 


. 


de rezistenţa populaţiei la unele noi 
taxe pe care le-ar fi putut impune, a 
legalizat jocurile de noroc. Astfel o 
mare cantitate de bani a început să 
intre benevol din punga cetăţeanului 
în visteria statului. lar pentru a justifi- 
ca acest lucru, statul american a 
rebotezat maşinile electronice pentru 
jocuri de noroc, numindu-le „terminale 
de loterie video”. 

Cu timpul, reţeaua localurilor unde 
se practicau jocurile de noroc a 
devenit tot mai complexă. La fel şi 
tehnologia tot mai performantă, care 
asigură în prezent atât distracţia 
clientului, cât şi securitatea maşinii- 
loterie video. Aceste maşini sunt 
echipate fiecare cu câte un micropro- 
cesor care le permite să ofere o multi- 
tudine de jocuri video, de la o mare 
varietate de jocuri de pocher la jocuri 
pe teme sportive sau lupte cu nave 
spaţiale. Pocherul, de exemplu, are 
sute de variante video, desfăşurarea 
jocului făcându-se pe baza unui 
număr generator aleator, caracteristic 
fiecărei maşini. Unele „terminale de 
loterie video” mai moderne au fost 
înzestrate cu o tehnologie „touch- 
screen” realizată de Micro Touch 


| | 


-~ Systems Inc din Wilmington, Massa- 
chusetts. Monitorul maşinii este 
înzestrat cu senzori care la simpla 
atingere cu degetul a unei cărţi aflată 
pe monitor, la jocul de pocher, este 
întoarsă automat, eliminând astfel 
deplasarea cursorului. 

Principiul de funcţionare este sim- 
plu. Ecranul „Micro-Touch” are un 
strat subţire de film conductor prin 
care este distribuită o sarcină elec- 
trică, un curent alternativ de voltaj 
scăzut. În clipa în care degetul atinge 
ecranul, o parte din această sarcină 
se scurge în corpul clientului. 
Senzorii, măsurând distribuţia de 
curent rezultată în urma contactului 
deget-ecran, determină coordonatele 
punctului de contact. Răspunsul 
maşinii, adică întoarcerea cărţii de 
joc, este dat la 15 milisecunde după 
contact. Aceste maşini au fost special 

„concepute pentru împătimiţii jocului 
de pocher, care doresc să joace mai 
mult şi mai repede. Ele au, în clipa de 
faţă, cel mai rapid timp de reacţie şi 
pot funcţiona corespunzător şi în 
cazul în care ecranul este acoperit de 
praf sau este stropit cu apă sau alte 
lichide (băuturi alcoolice, în special). 


Statul american cunoaște în 
orice clipă încasările 
obținute de mașinile 

electronice cu jocuri video 


În foarte puţine locuri mai pot fi 
întâlnite maşini electronice pentru 
jocuri de noroc care să funcţioneze 
cu monede. Astăzi ele funcţionează 
pe baza cartelelor magnetice cu 
impulsuri. Jucătorul cumpără o car- 
telă pe care este înregistrat un număr 
de impulsuri corespunzător sumei 
plătite. introducând cartela în aparat 
poate începe jocul. În cazul în care 
câştigă, acest câştig este imprimat 
sub formă de impulsuri pe cartela 
introdusă în aparat. Când doreşte să 
se retragă, jucătorul prezintă cartela 
unui operator (ce poate fi un aparat 
electronic), care îi restituie sub formă 
de bancnote sau monede suma 
înscrisă pe cartelă sub formă de 
impulsuri. Evident că suma de pe car- 
telă nu poate fi încasată decât o sin- 
gură dată, în urma plăţii impulsurile 
ştergându-se. 

Aceste maşini-operator, ca şi 
fiecare maşină electronică pentru 
jocuri de noroc sunt conectate prin 
fibre optice la o maşină de validare 
controlată de un casier. Când un 
jucător prezintă casierului o cartelă, 
informația de pe ea este comparată 
cu cea înregistrată în maşina elec- 
tronică unde s-a desfăşurat jocul şi cu 


informaţia din maşinile-operator. 
Plata se face în clipa în care datele 
de pe cartelă corespund cu cele 
obţinute în maşina de validare, în 
cazul sumelor mai mari. 

De asemenea, fiecare maşină de 
validare, maşină-operator sau pentru 
jocuri de noroc este conectată la un 
S an central care aparține statu- 
lui. In Las Vegas, unde profiturile 
obținute din jocurile de noroc sunt 
fabuloase, treaba este foarte bine 
pusă la punct. Rețeaua de computere 
centrale, care este organizată în cen- 
tre regionale şi un sediu central, per- 
mite statului să monitorizeze în mod 
continuu ce face fiecare maşină. În 
cazul maşinilor mai vechi, conectate 
pe linii telefonice, munca fiecărei 
maşini este verificată zilnic prin tele- 


fon. Reţeaua de computere prote- 
jează fiecare maşină de delapidare, 
astfel că statul poate cunoaşte în 
orice moment care este suma colec- 
tată de fiecare maşină. 

Chiar dacă în România lucrurile 
nu se petrec întocmai ca în Las 
Vegas sau Monte Carlo, o mulţime de 
români îşi pierd timpul şi banii în faţa 
maşinilor pentru jocuri electronice, în 
special a celor pentru pocher. lar în 
condiţiile în care statisticile arată o 
scădere a nivelului de trai şi a veni- 
turilor populaţiei, întrebarea care se 
pune este: de unde or avea unii atâţia 
bani de cheltuit pentru pocherul elec- 
tronic? 

n perspectiva apropiată a colo- 
4 nizării satelitului natural al Terrei, 

NASA proiectează deja primul 
oraş lunar. Problema o constituie 
materialul de construcţie: pe Lună 
există toate materialele necesare 
obţinerii betonului, cu excepţia apei. 
lar transportarea ei de pe Pământ 
este mult prea scumpă. 

Recent însă, cercetătorii francezi 
de la compania Lafarge Coppée au 
pus la punct un procedeu de produ- 
cere a betonului fără apă, o alterna- 
tivă ce ar putea scădea mult costurile 
unui asemenea proiect. 

Betonul obişnuit conţine ciment 
pentru întărire, balast pentru umplere 
şi apă. Experimentele efectuate au 
demonstrat că primele două compo- 
nente pot fi obţinute din solul lunar. 
Tot aici ar fi posibilă obţinerea apei, 
cu condiţia aducerii de pe Pământ a 
hidrogenului: în acest caz însă, pro- 
ducerea cantităţii de apă necesară 
construirii câtorva clădiri ar costa 
peste 2 miliarde $. 

Proiectul realizat de NASA în 
1988 prevede construirea unei baze 
lunare începând cu anul 2004. Nece- 


e Pe Lună există toate materialele necesare 
obținerii betonului, cu excepția apei 
Lună a unei singure tone 

de material costă 50 de milioane $. e Pentru 
rezolvarea acestor probleme, NASA a înfiinţat g RN 
un comitet care cuprinde nu mai puțin de 50 de 


sarul de materiale se ridică la 1 000 t 
de beton, 330 t de apă şi 300 t de 
fier. Transportarea pe Lună a unei 
singure tone de material costă 50 
milioane $, ceea ce înseamnă un cost 
total de 60 miliarde $. 

Baza lunară va trebui să reziste la 
diferențe de temperatură până la 
150°C; în plus, satelitul nostru este 
bombardat în permanență de mete- 
oriţi, iar lipsa atmosferei determină 
vaporizarea instantanee a apei în 
spaţiu. 

Cercetătorii francezi au descoperit 
că una din tehnicile folosite de compa- 
nia lor la repararea cuptoarelor side- 
rurgice poate fi adaptată pentru 
ambianța lunară. Apa conținută de 
betonul special utilizat în acest caz 
“lucrează” la 2 000°C, neexistând 
pericolul supraîncălzirii şi exploziei. 
Deşi nu este la fel de rezistent ca cel 
obişnuit, specialiştii francezi susţin că 
acest tip de beton este ideal pentru 
viitoarele construcţii lunare, aici găsin- 
du-se toate componentele necesare. 

Încă de la mijlocul anilor ‘80, 
cercetările efectuate de către Univer- 
sitatea Naţională Chiao Tung din 


Taiwan, în cadrul unui contract cu 
NASA, au demonstrat că este posi- 
bilă producerea de beton din ciment, 
apă şi pietriş lunar. În experiment au 
fost folosite 40 g de sol lunar adus-pe 
Terra de misiunea Apollo 16. 

Pentru rezolvarea acestor proble- 
me, NASA a înfiinţat un comitet care 
cuprinde nu mai puţin de 50 de com- 
panii, fiecare dintre acestea studiind 
un anumit aspect al problemei. Una 
dintre ele a dezvoltat o metodă de 
producere a cimentului din anorthit 
(silicat de calciu şi aluminiu) şi var. 

O altă tehnică dezvoltată de 
cercetătorii japonezi utilizează ilmeni- 
tul (oxid de titan şi fier), colectat de 
Apollo 17, într-o combinaţie cu hidro- 
genul, rezultând fier, apă şi oxid de 
titan. Potrivit calculelor, o cantitate de 
598 kg de ilmenit, amestecată cu 8 kg 
de hidrogen, are ca rezultat 61 kg de 
apă, ce poate fi folosită la producerea 
betonului necesar constructorilor 
lunari. 

august 1993 şi ianuarie 1994, vibrații misterioase 


A 7 A a 
Î n zona gurilor Ronului au fost semnalate, între 


ale aerului la care nu s-a găsit până în prezent nici o 
explicaţie sigură, lansându-se în schimb numeroase 


ipoteze. 


Cel mai plauzibil răspuns dat de către cercetători 


este acela conform căruia undele de şoc semnalate, 
identice cu cele înregistrate în Deşertul Nevada 
începând cu vara anului 1989, sunt rezultatul unor 
experienţe militare secrete. 

Este cunoscut faptul că în acest deşert se află una 
dintre cele mai importante baze secrete ale US Air 
Force, cunoscută sub numele de “Zona 51”. Aici, aviația 
militară americană testează cele mai sofisticate aparate 
şi invenţii (printre ele numărându-se şi avionul-spion 
Aurora), care, în mod oficial, nu sunt recunoscute. 
Toate aceste experimente secrete sunt denumite de 
către oficialităţile americane “programele negre”. 

Primele zboruri de încercare ale Aurorei au început 
în cursul verii lui 1989, mai întâi în Nevada, iar apoi în 


E TEHNICĂ 


ACTORI 
virtuali 


companie americană din 
O Pasadena a creat, cu ajutorul 

calculatorului, personaje de 
desene animate, care se comportă 
ca şi când ar fi reale. Unul dintre 
domeniile care va putea folosi 
această tehnică este şi medicina. 

Televiziunea interactivă este un 
produs al realităţii virtuale, care ne 
introduce în fantastica lume a calcula- 
toarelor, aşa-numitul “ciberspaţiu”. 
Denumite “actori virtuali”, personajele 
create de către SimGraphics Engi- 
neering Corporation reprezintă, de 
fapt, persoane ale căror feţe sunt 
acoperite cu senzori pentru detec- 
tarea mişcărilor capului, gurii, obrazu- 
lui, bărbiei şi sprâncenelor. Un calcu- 
lator transformă semnalele în mişcări 
ale personajului animat de pe moni- 
torul calculatorului, identice cu cele 
ale persoanei reale. 

Deja primii actori virtuali au luat 
contact cu publicul. Acum doi ani, 
Mario şi Wario, două personaje vir- 
tuale create de către firma Nintendo, 
au apărut la câteva spectacole tele- 
vizate; un altul, numit "Dynarhation”, 
a conversat cu participanţii la o con- 
ferinţă pe teme de grafică pe calcula- 
tor, care a avut loc în sudul Cali- 


-forniei. Acesta era mai complex 


decât predecesorii săi, putându-şi 
mişca braţele şi corpul. 


Marea Nordului, producând o serie de vibrații în 


Specialiştii de la SimGraphics, în 
colaborare cu cei de la Centrul Medi- 
cal Universitar din Loma Linda, l-au 
creat pe Eggwardo, care a făcut o 
vizită la un spital de pediatrie. Ela 
“conversat” cu o clasă de studenţi şi 
a vizitat o serie de copii, prea bolnavi 
pentru a-şi părăsi paturile, prin inter- 
mediul aparatelor TV instalate în 
camerele lor. 

Eggwardo îi poate ajuta pe medici 
la tratarea unor pacienţi-problemă; 
de exemplu, poate convinge micii 
pacienţi să-şi ia medicamentele, 
aceştia fiind mult mai receptivi la sfa- 
turile unui personaj animat. De ase- 
menea, poate fi de folos în terapia 
afecţiunilor psihiatrice, mai ales la 
copiii cărora le este teamă de adulţi, 
în urma unor abuzuri. 

“Copiii de azi aparţin unei gene- 
raţii video, astfel că ei «discută» 
foarte uşor cu un astfel de personaj 
animat”, afirmă Dave Warner, un 


afacere. 


specialist american. Acesta a realizat 
un dispozitiv electronic, numit Data 
Glove — o mănuşă electronică care 
monitorizează mişcările braţului şi ale 
degetelor. Echipat cu un astfel de 
dispozitiv, un pacient poate comunica 
cu ceilalţi prin intermediul unui calcu- 
lator ce transformă semnalele trans- 
mise de mănuşă în cuvinte pe ecra- 
nul unui monitor. 

Warner încearcă, de asemenea, 
să introducă "jocurile" cu Data Glove 
în psihoterapie, pacienţii reacţionând 
astfel mult mai bine la tratament. 

Aflată totuşi la începuturile sale, 
aplicarea realităţii virtuale în trata- 
mentul medical este prea scumpă 
pentru a fi folosită pe scară largă. O 
dată ce şi acest impediment va fi 
înlăturat, ciberspaţiul va cuceri 
lumea. 

aviația militară a dezminţit orice implicare în această / 


momentul evoluţiei la altitudini foarte mari (conform 
numeroaselor mărturii ale celor care au observat expe- 
rimentul). În luna august 1989, un inginer britanic, 
cunoscut drept un bun specialist în observarea 
fenomenelor aeriene, în timp ce lucra pe o platformă 
petrolieră din largul Norvegiei, a observat evoluţia unui 
aparat de zbor de formă triunghiulară, însoţit de două 
avioane de vânătoare F-111, în momentul alimentării cu 
combustibil de la un avion-cisternă C-135. Aparatul nu 
semăna cu nici un model cunoscut. 

Experimentele şi-au lărgit din ce în ce mai mult aria 
de desfăşurare, ele având loc în sud-vestul american şi 
în nordul Europei, conform numeroaselor mărturii venite 
din aceste regiuni. 

În ianuarie 1992, o aeronavă neidentificată, aflată în 
zbor deasupra Californiei şi care se îndrepta spre 
Deşertul Nevada, a “înnebunit” pur şi simplu senzorii 
seismici ai aparatelor plasate de-a lungul faliei San 
Andreas de către seismologii americani; ca de obicei, 


Cu toate acestea, specialiştii sunt convinşi de exis- 
tenţa mai multor exemplare ale acestui tip de avion. 
Aurora este, fără îndoială, cea mai rapidă aeronavă 
cunoscută, putând dezvolta o viteză de până la 8 000 
km/h, la o altitudine de 40 km, fiind capabilă să ajungă 
în mai puţin de două ore în orice punct al lumii. 

Undele infrasonore care însoțesc zborul acestui 
avion sunt provocate de către sistemul de propulsie (o 
combinaţie între o rachetă şi un statoreactor), care 
“pulsează” energie de câteva ori pe secundă, lăsând în 
urmă inele discontinui de vapori, observate de 
numeroşi martori. 

Astfel, se pare că Aurora reprezintă dezlegarea 
enigmei ce a frământat cercetătorii şi a neliniştit, prin 
vibraţiile produse, o bună parte a locuitorilor zonelor 
survolate. 

TELEVIZOARELE ? 


ontinentul nostru se confruntă 
Le în prezent, în absenţa unor legi 

care să oblige fabricile produ- 
cătoare să preia aparatele respective, 
cu “munţi” de televizoare scoase din 
uz, de monitoare de calculatoare a 
căror perioadă de funcţionare a expi- 
rat. O eventuală reciclare a acestora 
nu se poate face fără o reproiectare, 
ceea ce va antrena o creştere serioa- 
să a preţului lor. 

Jan Timmer, preşedintele corpo- 
raţiei Philips (care este unul dintre cei 
mai mari producători), a iniţiat o poli- 
tică “ecologică”, bazată pe conceptul 
că este mai uşor să previi decât să 
vindeci. Unii vânzători din Germania 
s-au oferit să colecteze aparate vechi 
de la consumatori, pentru suma de 38 
de mărci (15 £); Philips estimează 
însă la 100 de mărci (40 £) costul real 
al unei astfel de operaţii, ceea ce va 
duce, în final, la stoparea acestei 
strategii păgubitoare. 

Pe termen scurt, fabricanţii vor 
trebui să acopere aceste costuri prin 
mărirea preţului de vânzare al televi- 
zoarelor nereciclabile de la 40 £ la 


300 £. În viitor, se vor recupera doar 
aparatele complet reproiectate. 

Win Bruens, director la Philips şi 
preşedinte al unui comitet european 
de protecţie a mediului înconjurător, 
avertizează că reciclarea acestor 
aparate va fi întotdeauna neprofi- 
tabilă. Unul din obiectivele firmei este 
micşorarea pierderilor prin reproiecta- 
rea propriilor produse. Dar even- 
tualele beneficii ale acestei politici nu 
vor apărea decât peste 8 ani, atât cât 
reprezintă durata de viaţă a unui 
aparat TV. 

Componenta care face dificilă 
reciclarea este tubul catodic, care 
cântăreşte aproximativ 2 kg, repre- 
zentând jumătate din volumul de 
material al aparatului. Tubul conţine 
două tipuri de sticlă: partea conică din 
spate, care cuprinde electrozii şi tunul 
electronic, şi ecranul. 

Conul conţine bariu şi grafit pentru 
protecţia împotriva radiaţiilor X, iar 
interiorul ecranului este acoperit cu 
trei straturi diferite de substanţe fos- 
forescente. În momentul spargerii 
unui tub vechi, cele două tipuri de sti- 


clă se amestecă. Acest amestec 
poate fi spălat pentru îndepărtarea 
fosforului, dar nu poate fi topit şi reu- 
tilizat. Nici ecrane noi nu se pot fabri- 
ca, deoarece grafitul rezidual va dete- 
riora imaginea. 

_ Combinate cu sticlă nouă, unele 
materiale recuperate pot fi refolosite. 
Problema o constituie însă propri- 
etăţile scăzute ale acestora, ceea ce 
determină o scădere a rezistenţei 
mecanice. Astfel, la vidarea-tubului 
există pericolul imploziei, dacă mate- 
rialele componente prezintă defi- 
cienţe. 

O dată cu introducerea unor noi 
legi care să oblige firmele producă- 
toare să preia aparatele scoase din 
uz, Philips preconizează primirea a 
circa 4 milioane de monitoare numai 
în Germania, ceea ce reprezintă prea 
mult pentru fabrica sa din Aachen. lar 
în momentul alinierii şi a celorlalte ţări 
ale Comunităţii Europene la aceste 
legi, cifra va creşte la 25 de milioane. 

Şi cutia televizorului ridică pro- 
bleme. Ea conţine cam 10 materiale 
plastice diferite, plus hârtie şi lemn. În 
momentul fărâmiţării cutiei, furnirul şi 
hârtia etichetelor vor micşora rezis- 
tenţa materialului rezultat. lar o cutie 
din plastic reciclat reprezintă o mare 
problemă, dacă nu poate susţine 
greutatea tubului catodic. 

Specialiştii de la Philips afirmă că 
aceste cutii se pot realiza dintr-un sin- 
gur material, uşor reciclabil. De 
exemplu, polipropilena, care se poate 
şi “ornamenta”, eliminându-se lemnul 
şi hârtia. 

Un aparat TV conţine cam 2 000 
de piese componente, de la difuzoare 
la şuruburi, şi dezasamblarea lui 
durează cel puţin două ore. Se 
încearcă proiectarea unuia care să fie 
desfăcut mult mai repede, dar încer- 
cările vor dura cel puţin doi ani. 

Unele piese sunt greu de reciclat, 
ca, de exemplu, difuzoarele. Altele, 
precum componentele electronice de 
pe circuitele integrate, dimpotrivă. 
Plăcuţele de integrate se taie în 
bucăţi mici, apoi sunt încălzite şi 
cufundate în băi de substanţe chi- 
mice, pentru separarea materialelor 
plastice de metale. Urmează apoi 
separarea între ele a metalelor. 

Tehnologia este una de minerit, 
cu deosebirea că materialele obţinute 
aici sunt mult mai puţin valoroase. Se 
pot vinde sau reutiliza, dar nu va exis- 
ta profit, ci doar o pierdere mai mică. 

Producătorii de televizoare pot 
realiza produse uşor de reciclat, dar 
care vor costa aşa de mult încât nu le 
va cumpăra nimeni. Dilema recu- 
perării aparatelor TV rămâne. 

ceastă importantă invenţie, aparţinând firmei RCA 

(Thomson), a constituit momentul de vârf al expo- 

ziţiei de produse electronice destinate marelui 

public CES 1994 (Consumer Electronics Show) din Las 
Vegas. 

Televiziunea numerică prin satelit sau DSS (Digital 


Satellite System) va constitui, fără îndoială, viitorul trans- 
misiunilor de televiziune în întreaga lume. Deocamdată, 
primul satelit de mare putere DBS 1, destinat să 
deservească Statele Unite ale Americii, în ceea ce 
priveşte televiziunea numerică, a fost lansat cu ajutorul 
rachetei Ariane la 17 decembrie 1993, devenind 
operaţional la câteva luni. 

Împreună cu satelitul său geamăn DBS 2, lansat ulte- 
rior, perechea celor doi sateliți vor pune la dispoziţia publi- 
cului 150 de canale difuzate (în clar sau codat), ca şi pro- 
grame de televiziune atât pentru formatul 4/3, cât şi 16/9, 
iar în viitorul apropiat pentru televiziunea de înaltă definiţie. 

Ansamblul receptorului propus de firma RCA se com- 


cm) şi un receptor pentru 150 de canale numerice, adică 
cu o calitate a imaginii echivalentă laser-discului, iar pen- 
tru sunet celei a CD-ului. Vom reveni cu amănunte 


pune dintr-o antenă parabolică (cu diametrul de numai 45 într-unul din numerele viitoare ale revistei. 


f eea ce poate părea pentru noi o speranță a viitorului mileniu, 
5 C tehnica sonorizării high-fidelity a propriului autoturism este pentru 
: țările avansate industrial o realitate deja prezentă În ţările vest- 
europene, ca să nu mai vorbim de Statele Unite ale Americii, se desfă- 
şoară în ultimii ani concursuri pentru sonorizarea automobilului. Majo- 
ritatea sunt patronate de către IASCA (International Auto Sound 
Challenge Association), asociaţie cu filiale în mai multe ţări europene. 
Pe când şi o filială bucureşteană? Revista “Ştiinţă şi tehnică” lansează 
provocarea, în special marilor importatori de produse electronice Hi-Fi, 
şi se oferă să popularizeze o astfel de acţiune, dacă ea va avea loc. 

Până atunci, prezentăm în rândurile de mai jos câteva categorii 
de astfel de echipamente electronice. IASCA recunoaşte şase cate- 
gorii: trei pentru amatori (de la 1 la 250 W, de la 250 la 500 W şi 
peste 500 W) şi trei pentru profesionişti. 

Concursurile organizate au la bază câteva criterii clare de 
apreciere a instalaţiilor audio (şi nu numai) Hi-Fi cu care concurenții 
şi-au echipat, de regulă, propriile autovehicule. Unul dintre criteriile 
care aduce puncte în clasament este, evident, nivelul maxim al pre- 
siunii acustice în habitaclul automobilului. Din fericire, pe lângă acest 
criteriu se mai punctează: localizarea scenei sonore (față/spate), cali- 
tatea fiecărui registru de la joase la înalte, liniaritatea frecvenţei, 
absenţa zgomotului, ergonomia etc. 

Estetica, inclusiv a cablajului, poziţionarea elementelor, inte- 
grarea, creativitatea sunt, la rândul lor, criterii care pot aduce puncte 
în clasament. Imaginea din foto 1 susţine pe deplin aceste afirmaţii. 
Este vorba de un BMW 325, a cărui întreagă instalaţie este asortată 
cu culoarea autovehiculului. Chiar şi motorul este vopsit în aceeaşi 
culoare. În foto 2 puteţi admira “colaborarea” dintre Davis şi Rockford, 
iar în foto 3 portbagajul unui Renault 5. 

Pentru introducerea sutelor de waţi suplimentari necesari 
instalaţiilor audio, pe automobile se montează alternatoare speciale. 
Moda discotecilor este prezentă şi aici: orgi de lumini, picturi în interi- 
orul habitaclului ş.a. lar unele maşini concurente conțin chiar şi surse 
video (lectoare de videodisc, jocuri video etc.). 


Pagină realizată de ŞERBAN NAICU 

Transmisia datelor 
in standardul 


TELETEXT 


Termenul de teletext este utilizat pentru a descrie un 
sistem de transmisie de date non-interactiv, utilizând ca 


suport semnalul TV. Dezvoltarea standardului sistemului 
teletext a fost realizată prin eforturile BBC (British 
Broadcasting Corporation) A IBA (Independent 


Broadcasting Authority). Primele transmisii de teletext 
au fost realizate în Anglia, în 1973, BBC numind sistemul 
CEEFAX, iar IBA propunând numele de ORACLE 
(Optional Reception of Announcements by Coded Line 
Electronics). 

Primele specificaţii ale standardului teletext au fost 
publicate în octombrie 1974. Standardul de bază a fost 
stabilit la 13 ianuarie 1976. Toate îmbunătățirile aduse de 
atunci respectă compatibilitatea cu acest standard. 
Sistemul teletext britanic diferă de câteva alte forme de 
teletext, deoarece, la momentul respectiv, dezvoltarea 
componentei de bază (memoria de pagină) era foarte 
costisitoare. Acest factor de cost a limitat proiectarea 
decodorului de teletext şi a influenţat formatul trans- 


misiei digitale. 


entru a recepționa transmisia 
P de teletext, un televizor are 
nevoie de circuite speciale, ce 
poartă denumirea generică de 
decodor de teletext. Acest decodor 
necesită comenzi speciale, care 
comută afişarea pe ecranul TV a 
imaginii sau a informațiilor teletext 
(sau mixarea celor două). Datele tele- 
text sunt memorate sub formă de 
caractere în memoria decodorului. La 
trecerea afişării pe mod teletext, 
datele din memorie sunt afişate pe 
ecran folosind-un generator de carac- 
tere propriu decodorului de teletext. O 
imagine teletext poate fi afişată 
folosind 7 culori, sub formă de text 
alfanumeric. Acest text constă din 
litere mari şi mici, cifre şi simboluri 
speciale. Pot fi afişate, de asemenea, 
imagini grafice de joasă rezoluţie. 
Distorsiunile, zgomotul şi sem- 
nalele perturbatoare degradează 
inevitabil semnalul într-o măsură mai 
mică sau mai mare. De reţinut că 
aceste perturbații înrăutăţesc sem- 
nalui TV analog în mod gradual, pe 
când semnalul de teletext, care este 


un semnal digital, mai poate fi deco- 
dat bine până la atingerea unui nivel 
critic de distorsiuni. Determinările au 
arătat că acest nivel este, în majori- 
tatea cazurilor, sub nivelul la care o 
imagine TV poate fi considerată sla- 
bă. Influențe perturbatoare puternice 
asupra semnalului teletext o au 
reflexiile şi scăderea benzii de frec- 
venţă a semnalului, datorate orientării 
defectuoase a antenelor de recepţie. 


Datele teletext 


Semnalul TV conţine linii nefo- 
losite pe intervalul de stingere pe ver- 
ticală, pentru a permite întoarcerea 
fasciculului de electroni al tubului 
cinescop în poziţia iniţială, de unde 
va începe afişarea unui nou cadru de 
imagine. Durata intervalului este de 
25 de linii. O parte din aceste linii 
sunt utilizate pentru testarea transmi- 
siei (a propagării semnalului TV), altă 
parte fiind ocupată de semnalele de 
sincronizare. Restul de linii rămase 
(14) pot fi utilizate pentru transmisia 
de date ieletext. 

O linie de date teletext cuprinde 


40 de caractere şi este transmisă pe 
durata unei linii TV cu o frecvenţă de 
ceas de 6,9375 (+ 0,25 ppm) Mb/s. 
Din modul de codare (NRZ Non 
Return to Zero), frecvenţa fundamen- 
tală a semnalului teletext este de 
3,46875 MHz, frecvenţă care intră în 
gama semnalului video (minimum 
5 MH2). 

O pagină de date teletext conţine 
24 de rânduri a 40 de coloane. Dacă 
se folosesc 8 linii de date, transmisia 
unei pagini complete durează 3 cadre 
TV (60 ms), ceea ce reprezintă 
aproximativ 17 pagini/s. 

Structura informaţiei teletext este 
aceea a unei reviste cu mai multe 
capitole (magazin). Standardul preve- 
de 8 capitole a câte 100 de pagini 
fiecare. Codul de capitol, împreună cu 
numărul paginii din cadrul capitolului, 
este format din trei cifre între 100 şi 
899. Prima cifră reprezintă numărul 
capitolului, iar celelalte două numărul 
paginii. In continuare ne vom referi la 
acest cod ca număr de pagină. 
Fiecare pagină are prevăzut un cod 
de timp (TIME CODE) de patru cifre, 
din care prima poate lua valori de la 0 
la 3, cea de-a treia de la 0 la 7, iar 
celelalte două de la 0 la 9. Ne vom 
referi la acest cod ca număr de 
subpagină. Sunt permise astfel un 
număr de 3 200 subpagini pentru o 
pagină. 


Dezvoltări 
ale sistemului teletext 


Transmisiile teletext publice au 
început în 1977. Au fost transmise ini- 
tial puţine pagini (de obicei 50) cu 
doar două linii pe câmp (un câmp = 
20 ms). În momentul de faţă, un canal 
TV transmite pesie 250 de pagini, 
unele având ataşaie mai multe 
subpagini. Se utilizează în mod uzual 
8 linii pe câmp. în august 1987 a fost 
publicat un standard îmbunătăţit 
(WST - World System Teletext). Până 
la 90% din ţările care utilizează siste- 
mul teletext respectă acest standard. 


Nivelurile 
transmisiei teletext 


Teletextul continuă să se dez- 
volte, în principal, în direcţia îmbună- 
tăţirii graficii şi a seturilor extinse de 
caractere. Sunt utilizate sisteme cu 
acces îmbunătăţit. 

Există 5 niveluri ale transmisiei 
teletext. Acestea sunt compatibile „în 
jos”; nivelul 1 va lucra în continuare, 
dacă transmisia este de nivel 2, deşi 
utilizatorul nu se va bucura de îmbu- 
nătăţirile niveluiui 2. in momentul de 
faţă, transmisiile teletext terestre au 
atins nivelul 1, dezvoltarea sistemului 
fiind în strânsă legătură cu tehnologia 


ÎN ME 


de fabricaţie a decodoarelor. 


e Nivelul 1 are caracteristic un 
set de 96 de caractere şi 64 de forme 
grafice tip mozaic (2/3). Caracterele 
şi formele grafice apar în 6 culori + 
alb. Fondul poate fi schimbat de la 
negru în toate cele 6 culori; poate fi 
utilizat, de asemenea, şi albul. Sunt 
posibile modurile: înălţime dublă, 
flash şi ascuns, iar imaginea poate fi 
vizibilă în jurul casetelor conţinând 
subtitrare sau spoturi de ştiri. 


FLOF (Full Level One Feature) 

Are în plus faţă de nivelul 1: 

- rând suplimentar - poziţionat 
dedesubtul paginii. El poate conţine 
informaţii de dirijare către pagini 
legate de pagina curentă; 

- adresare de pagini legate - pagi- 
nile suplimentare sunt capturate 
automat de decodorul din TV. Ele pot 
fi afişate instantaneu, la cerere, elimi- 
nând perioada de aşteptare; 

- stare - pot fi afişate automat 
detalii privitoare la staţia şi canalul de 
emisie la pornire sau la comutarea 
canalului; 

- VPS (Video Programme Service) 
- acest sistem permite controlul unui 
videorecorder prin intermediul teletex- 
tului. 


e Nivelul 2. Caracterele şi for- 
mele grafice pot fi acum de lăţime 
dublă. Ele pot avea şi culoarea negru 
pe un fond colorat. Decodoarele de 
nivel doi au un ordin de generatoare 
de caractere în scopul lărgirii setului 
de bază (ASCII). În cadrul unei pa- 
gini, anumite caractere pot fi schim- 
bate cu cele din setul extins, folosind 
transmisia unui rând suplimentar 
(rândul 26). 

Alte facilităţi ale rândului 26: 

- culoare de fond pe tot ecranul - 
se elimină „border”-ul negru; 

- culoare de fond pe un rând 
întreg; 

- scroll - defilarea unor porţiuni de 
ecran; 

- culori suplimentare (până la 12 
culori); 

- forme grafice mozaic fine; 

- flash la 1 sau 2 Hz, în culori 
diferite; = 

- semne diacritice. 


e Nivelul 3 aduce seturi de ca- 
ractere redefținibile dinamic. Aceasta 
înseamnă că ele vor fi transmise o 
dată cu datele. De asemenea, se 
introduc celule grafice mai mici 
(12/10). 


e Nivelul 4 adoptă sistemul 
definirii vectoriale a formelor grafice, 
renunțând la formele predefinite. 


e Nivelul 5 permite transmiterea 


imaginilor fotografice. Datele cores- 
punzătoare unei fotografii sunt 
echivalente cu 100 de pagini stan- 
dard de nivel 1. De aceea, nivelul 5 
utilizează toate liniile active ale ima- 
ginii pentru transmiterea teletextului. 
Pot fi realizate transmisii de muzică 
sintetică. 


Sistemul FASTEXT 


Sistemul FASTEXT este cea mai 
nouă facilitate a nivelului 1 (FLOF); 
scopul său este anularea întârzierilor 
între solicitarea unei pagini şi dobân- 
direa acesteia (timpul de acces). El 
este implementat pe majoritatea 
decodoarelor moderne. În momentul 
recepţionării unei pagini se porneşte 
captura a patru pagini adiţionale, cap- 
tură ce are loc în timp ce utilizatorul 
citeşte informaţiile din pagina curentă. 
O pagină va avea pe ultimul rând 
(suplimentar) trimiteri colorate diferit 
(roşu, verde, galben, albastru) către 
paginile memorate automat. Prin 
apăsarea tastelor colorate cores- 
punzătoare de pe telecomanda TV, 
utilizatorul va avea acces instantaneu 
la paginile respective. Indicaţia' referi- 
toare la paginile suplimentare ce tre- 
buie memorate se face de la emisie, 
fiind alegerea editorului. 


Sistemul teletext realizat de 
ITC-București 
- perspective - 

Primul sistem teletext realizat de 
ITC a fost instalat la postul naţional 
de televiziune TVR. De atunci sis- 
temul a fost perfecţionat atât din 
punct de vedere al transmisiei, cât şi 
din punct de vedere al posibilităţilor 
de editare. In momentul de faţă, 
transmisia şi editarea necesită un sin- 
gur calculator PC-AT cu 1 MB memo- 
rie RAM, placă grafică VGA standard, 


o placă de extensie pentru acesta, 
care generează semnalul teletext şi 
un insertor pentru mixarea cu sem- 
nalul TV. Sistemul permite realizarea 
unei transmisii importante (până la 
500 de pagini) cu un cost foarte 
scăzut. Pe măsura îmbunătăţirii per- 
formanţelor calculatorului, numărul de 
pagini poate creşte şi viteza de edi- 
tare de asemenea. Folosind facilităţile 
de lucru în reţea şi diverse programe 
de conversie se pot transmite infor- 
maţii utile de ultimă oră relativ simplu 
şi cu cost minim. Informaţiile teletext 
pot fi capturate de pe alte cânale TV 
şi astfel se poate realiza un transfer 
rapid al acestora. 

În momentul de faţă sistemul a 
fost perfecţionat pentru transmisia 
FASTEXT, primele teste fiind realizate 
cu succes la postul TV ANTENA 1, 
beneficiar al sistemului produs de 
ITC-Bucureşti. Sistemul mai funcţio- 
nează, de asemenea, la societăţi de 
televiziune prin cablu din ţară, cu per- 
spective de ieşire în eter (de exem- 
plu, NOVEL SA din Slatina), având 
avantajul unei informări rapide şi per- 
manente. 

În prezent, în cadrul institutului se 
continuă cercetările privitoare la acest 
sistem, în scopul realizării echipa- 
mentelor de televiziune interactivă. În 
acest fel, decodorul de teletext va 
deveni o interfață între un beneficiar 
de servicii şi un sistem central de 
gestiune şi transfer de informaţii. 
Utilizatorul va putea avea acces, la 
cerere, la informaţii confidenţiale de 
cea mai diversă natură, folosind pro- 
priul televizor, dotat Special în acest 
scop. 


Ing. SORIN COSTACHE, 
ITC-Bucureşti 

Tehnologiile STEAL 


spus, “amprentele” care pot trăda 

prezenţa unei nave, foarte impor- 
tantă este imaginea ansamblului 
radiaţiei electromagnetice reflectate de 
navă, adică amprenta de radiolocaţie. 
Această amprentă depinde în cea mai 
mare măsură de forma constructivă a 
navei şi apoi de raportul dintre dimensi- 
unile navei şi lungimea de undă a 
radiaţiei electromagnetice folosite pen- 
tru cercetare, precum şi de materialele 
utilizate în construcţia suprastructurii. 
Din această cauză, tehnologiile 
STEALTH sunt pe cale să producă 
modificări revoluţionare în arhitectura 
navelor de luptă. 

Într-un articol din numărul din ianua- 
rie 1988 al revistei US Naval Institute 
Proceedings, viceamiralul Joseph 
Metcalf III, din marina militară ameri- 
cană, critica serios actualele nave de 
luptă, exprimându-și punctul de vedere 
că, în prezent, forma acestora ar trebui 
subordonată unor scopuri clare, şi 
anume realizarea unei mascări pasive 
eficace şi capacitatea de a lansa maxi- 
mum de material exploziv asupra 
țintelor. La ce schimbări în arhitectura 
navelor de luptă va duce acest punct de 
vedere se poate observa din proiectul 
navei FRAPPEUR (“cel care loveşte”) a 
lui Rens Loire. Acesta a preluat punctul 
de vedere al viceamiralului Metcalf III, 
la care a adăugat criteriul cost/eficaci- 
tate şi a realizat un proiect de navă de 


ġo rintre câmpurile fizice sau, altfel 


_ luptă mai puțin obişnuit. În proiect s-au 


folosit multe soluții tehnologice exis- 
tente, ca acelea utilizate la superpetro- 
lierele dotate cu motoare diesel de 


În construcția navelor de 
luptă, tehnologiile 
STEALTH (de reducere a 
câmpurilor fizice ale 
navelor şi mascării 
împotriva mijloacelor de 
cercetare inamice) sunt în 
curs de afirmare, mai ales 
datorită succeselor 
obținute de avioanele 
americane STEALTH, 
F-117 şi B-2. 


turație mică. Proiectul prevede o navă 
cu un deplasament de 12 000 t, joasă 
ca o barjă, mai puţin vizibilă de la dis- 
tanţă și cu o amprentă de radiolocaţie 
incomparabil mai mică decât cea a unui 
crucişător AEGIS, cu un deplasament 
de 7 500 t, care arată ca o devărată 
catedrală plutitoare. 

In varianta de bază, nava FRA- 
PPEUR are două motoare diesel în doi 
timpi Sulzer RTA - 52 cu turație mică 
(92/127 rot/min), cu o putere de 14 500 
CP care antrenează două elice cu pas 
variabil, ce pot asigura o viteză de 25 
noduri la o autonomie de 20 000 mile 
marine sau, cu patru motoare, o viteză 
de 28 noduri la o autonomie de 12 000 
mile marine. Acest tip de motoare sunt 
utilizate în prezent pe superpetroliere. 
Pe aceste nave, care fac cel puţin şase 
curse anual între Europa şi Golful 
Persic, motoarele. funcţionează în 
medie 350 de zile pe an, la 80% din 


NAVA FRAPPEUR 


© Prize de apă E Perdea de apă e 
Silozuri pentru rachete 9 Platformă 
de aterizare pentru elicoptere O Sala 
maşinilor 6 Compartimente de luptă 
Q Tubulatura colectoarelor de apă 0 
Ejector de apă 


puterea nominală şi necesită doar cinci 
mecanici în echipaj. 

Secţiunea cocii navei FRAPPEUR 
este dreptunghiulară şi constantă pe 
cea mai mare parte din lungime. 
Datorită acestei caracteristici nava se 
poate construi din module standard, 
lungi de 12,5 m, fiecare cu flotabilitate 
proprie, produse în serie şi asamblate. 
Varianta de bază a navei FRAPPEUR 
este formată din 12 astfel de module. 
Concepţia modulară oferă şi avantajul 
că, dacă este necesară o modernizare, 
aceasta se va realiza prin demontarea 
modulelor corespunzătoare şi înlocu- 
irea lor cu altele, construite şi complet 
echipate în docul uscat. De aici rezultă 
economii de timp şi bani. 

Bordul navei este vertical şi are o 
înălţime de 1,25 m deasupra liniei de 
plutire. El se prelungeşte cu o suprafață 
înclinată la 18° faţă de orizontală, 
prevăzută cu un blindaj de 152,5 mm, 
care face să ricoşeze orice rachetă 

“care zboară la o altitudine mai mică de 

3,25 m (înălţimea totală a navei dea- 
supra liniei de plutire). Pentru a se 
menţine constantă înălțimea deasupra 
liniei de plutire, unele compartimente 
speciale - tancuri de balast - sunt 
umplute cu apă de mare, pe măsură ce 
se consumă cele 3 000 t de carburant. 

Nava are un lest de 800 t, format 
din plăci de beton, turnate sub silozurile 
cu rachete, care au şi rolul de scut ter- 
mic. Lestul îi conferă o bună stabilitate 
pe mare. Înălțimea metacentrică este 
de 2,13 m cu încărcătura maximă şi de 
1,79 m fără încărcătură. 

Nava nu are suprastructură, nu are 


II E 


coşuri şi catarge. Valurile se sparg pe 
suprafaţa punţii prova, complet desco- 
perită, micşorând astfel rezistenţa la 
înaintare. 

Pentru mascare s-a avut în vedere o 
perdea de apă care să înconjoare nava, 
chiar şi când marea este calmă. Pentru 
aceasta, înspre prova, sunt plasate 
două prize de apă cu secţiunea 
reglabilă care, datorită presiunii dina- 
mice produsă la înaintarea navei, ali- 
mentează nişte colectoare dispuse în 
fiecare bord, pe toată lungimea acesto- 
ra. Colectoarele dispun de orificii astfel 
repartizate încât să împroaşte apa spre 
exterior, în sus, formând o perdea de 
apă continuă. Sistemul funcţionează la 
viteza de peste 20 noduri. La această 
viteză, în funcţie de reglajele privind 
densitatea perdelei, puterea consumată 
pentru realizarea ei este de 3 000-6 000 
CP, ceea ce reprezintă o pierdere de 
viteză de aproximativ două noduri. 

Nava FRAPPEUR poate transporta 
impresionanta cantitate de 280 rachete 
cu lansare verticală (navă-sol, navă- 
navă, navă-aer), amplasate în silozuri 
dispuse în patru din cele douăsprezece 
module din care este realizată. Pentru 
comparaţie amintim că un crucişător 
AEGIS poate transporta 122 rachete, 
iar un submarin nuclear, purtător de 
rachete strategice, modificat pentru a 
purta rachete tactic-operative, ar putea 
transporta 144 rachete TOMAHAWK. 

Echipajul navei FRAPPEUR va fi de 
35-40 oameni. Proiectantul avansează 
ideea unui cost de achiziţionare şi 
exploatare timp de 10 ani, inclusiv plinul 
cu rachete, de 235 milioane dolari, în 
timp ce o fregată clasică are un-prej de 
355 milioane dolari. Comparaţia cu fre- 
gata are semnificaţie doar în ceea ce 
priveşte preţul, deoarece capacitatea 
de lovire a navei FRAPPEUR trebuie 
comparată cu nave mai mari. 

Astfel, dacă în august 1991, ar fi 
fost destăşurate în Marea Omar şase 
nave FRAPPEUR dotate cu rachete 
navă-sol şi navă-aer, s-ar fi realizat 
acelaşi nivel de descurajare ca cel pro- 
dus de cele două portavioane, costând 
7 miliarde dolari fiecare şi care au fost 
amplasate în zonă pentru a împiedica 
Irakul să invadeze Arabia Saudită. Ele 
ar fi fost mai puţin vulnerabile la 
rachetele antinavă EXOCET şi, posibil, 
s-ar fi putut apropia mai mult de coastă. 
Dacă aceste nave ar fi.fost atacate, 
probabil, ar fi avut şanse de supra- 
vieţuire mai mari decât celelalte tipuri 
de nave de suprafaţă. În timpul războiu- 
lui din Golful Persic, singurele-nave de 
suprafaţă care ar fi rezistat la mai multe 
lovituri cu rachetele EXOCET, ar fi fost 
cele două nave de linie americane din 
clasa IOWA, vechi de 50 de ani, în 
prezent scoase din serviciu. Fregatele, 


crucişătoarele şi chiar portavioanele 
sunt vulnerabile la loviturile cu rachete, 
care nu le scufundă, dar le scot din 
luptă. Repararea fregatei americane 
STARK a costat de 100 de ori mai mult 
decât cele două rachete EXOCET care 
au lovit-o. 

În ultimul timp se pune mai serios 
decât altă dată problema cost/eficaci- 
tate în războaie. În acest context se 
reproşează proiectului FRAPPEUR 
costul excesiv al rachetelor pe care le 
transportă. Dar aceasta este o falsă 
problemă. Având în vedere probabili- 
tatea de lovire ridicată a rachetelor 
moderne, raportul cost/eficacitate al 
acestora este avantajos. Aceasta 
comparativ cu preţul excesiv, din trecut, 
al unei salve calibru 406 mm trase de 
navele de linie, de exemplu. Câte 
proiectile calibru 406 mm au fost pro- 
duse, înmagazinate pe nave sau în 
depozite pe uscat şi până la urmă date 
la fier vechi? Câte astfel de proiectile 
au fost consumate în timp de pace pen- 
tru instrucţie? Câte au fost trase efectiv 
împotriva inamicului şi câte şi-au atins 
ținta? Din păcate, există tendinţa să se 
considere că un armament este cu atât 
mai scump cu cât înglobează o tehnolo- 
gie mai înaltă. Această gândire sim- 
plistă face abstracţie de “productivitatea 
luptei” şi duce, printre altele, la folosirea 
cu zgârcenie a armelor zise “de lux”, cu 
iluzia că se fac economii. 

În altă ordine de idei, apare între- 
barea: cum se poate asigura cer- 
cetarea, descoperirea, eventual urmări- 
rea țintelor şi transmisiunile de pe o ast- 
fel de navă care nu are catarge şi 
antene. Aceasta, mai ales, în contextul 
în care unii încă sunt ancoraţi în tradiţia 
conform căreia navele nu trebuie să 
deschidă focul decât împotriva țintelor 
pe care le-au descoperit ele însele. 
Tradiţia este explicabilă pentru că, 
înainte de apariţia rachetelor, distanţa 
de descoperire a țintelor corespundea, 
în general, cu bătaia armamentului. 
Această tradiţie este destul de 
înrădăcinată în gândirea marinarilor 
încât, chiar şi astăzi, în pofida noilor 
tehnologii pe care le au la dispoziţie, 
unii comandanţi au tendinţa să negli- 
jeze ţintele care nu apar pe propriile 
ecrane; nu le place să deschidă focul 
“orbeşte” împotriva unui obiectiv pe 
care nu l-au identificat ei înşişi. Ca un 
exemplu de astfel de caz poate fi citat 
incidentul cu scufundarea distrugătoru- 
lui SHEFFIELD, în timpul războiului din 
Malvine. Căpitanul acestuia nu a luat în 
seamă informaţiile primite de la dis- 
trugătorul GLASGOW privind apropi- 
erea rachetelor EXOCET. Este momen- 
tul să se renunţe cu totul la vechile 
deprinderi. Teleindicarea țintei a intrat 
de mult timp în obişnuinţă în alte 


domenii ale luptei armate. 

Nava FRAPPEUR nu este conce- 
pută să-şi detecteze ea ţintele. Ea este 
o baterie de rachete puternică, plu- 
titoare, cu o bună mascare, aproape 
invulnerabilă la rachetele antinavă şi 
care are capacitatea de a interveni în 
zone înaintate. Motoarele diesel lente, 
pe care le foloseşte nava, sunt zgo- 
motoase. Deci nava va fi detectată cu 
uşurinţă de la distanţă cu ajutorul hidro- 
locatoarelor pasive şi va fi vulnerabilă la 
amenințările submarine. Dar e aproape 
imposibil de construit nave de supraf 
de mare viteză complet silenţioase. În 
schimb, nava FRAPPEUR, fiind echi- 
pată cu acelaşi tip de motoare ca şi 
marile petroliere, are avantajul că pro- 
duce un zgomot tipic “civil”, pe când am- 
prenta acustică a uneia propulsate cu 


turbine cu gaz nu lasă loc nici unui. 


dubiu. 

Nava FRAPPEUR este, de fapt, un 
submarin de suprafaţă, incapabil să 
intre în imersiune. Nu ar putea să se 
transfere rolul acesteia unor submarine 
nucleare, care sunt şi silenţioase? 
Submarinele nucleare sunt însă 
scumpe. Sigur, SUA, Rusia au subma- 
rine nucleare în exces, care ar putea fi 
convertite, dar restul ţărilor? Conversia 
ar conta în înlocuirea rachetelor POSEI- 
DON cu rachete TOMAHAWK. Dar 
rachetele TOMAHAWK, care se pot uti- 
liza în prezent pe submarine, au fost 
dezvoltate la origine ca rachete aer-sol, 
ceea ce a impus să fie executate cât 
mai compact şi, prin urmare, sunt 
scumpe. 

În revista US Naval Institute 
Proceedings din aprilie 1993, M. Robert 
şi A. Lynch sugerează că s-ar putea 
produce o rachetă TOMAHAWK, spe- 
cial concepută pentru navele de 
suprafaţă, mai mare, mai eficientă şi 
mai ieftină. Pentru folosirea acesteia, 
autorii avansează ideea unui “crucişător 
de atac”, de 5 000 t, dotat cu 108 astfel 
de rachete. Această navă ar avea 
capacitatea de luptă a trei unităţi de foc 
ale unui portavion la numai 4% din 
preţul acestuia şi cu o economie de 
16 000 oameni din echipaj. 

Datorită faptului că autorii au avut în 
vedere un tip de navă clasic, adică cu 
suprastructură mare - şi de aici toate 
dezavantajele cunoscute -, ei recunosc 
că ar exista posibilitatea de a face 
acest crucişător submersibil. Dar în 
felul acesta şi aceşti autori se apropie 
de conceptul navei FRAPPEUR. 

Deci ar putea ca în viitor această 
navă să fie soluția optimă? 


Cpt. R I dr. ing. 
NECULAI FUDULU 

SEXUALE 
transmisibile 


e Unele sunt banale şi fără 
gravitate, altele mortale, 
asemenea sindromului de 
imunodeficiență dobândită e 
Igiena şi prevenirea ne prote- 
jează total împotriva lore 
Gândiţi-vă la acest lucru, 
acum in vacanţă, când ocazi- 
ile de a vă îmbolnăvi sunt 
numeroase e 


Sifilisul a dispărut, practic 
de pe pianeti 


Fals. Din.secolul al XV-lea până 
la începutul secolului XX, sifilisul a 
reprezentat “răul care a răspândit 
teroarea”. El a cauzat moartea mai 
multor milioane de persoane. 
Gauguin, Baudelaire, Maupassant, 
Nietzsche, şi nu numai ei, au fost vic- 
timele acestui flagel. Mai târziu, 
descoperirea penicilinei a permis 
tratarea eficientă a maladiei. Dar ea 
nu a dispărut şi astăzi există chiar 
tendinţa de a se dezvolta în 
numeroase ţări, în special datorită 
neglijării prevenirii ei şi multiplicării 
partenerilor. Totuşi, graţie antibio- 
ticelor, sifilisul nu mai este mortal. 


Prezervativul este eficace contra 
tuturor acestor maladii 

Real. Prezervativul protejează, 
cert, orice contaminare prin maladiile 
sexuale transmisibile, în special 
SIDA. El trebuie folosit încă de la 
începutul raportului sexual şi 
îndepărtat cu precauţie pentru a se 
evita contaminarea cu secrețiile 
aderând la suprafaţa sa. În schimb, 
prezervativul oferă o protecţie insufi- 
cientă, dacă există o leziune la 
nivelul testiculelor sau penisului, de 
exemplu un herpes genital. 


` 


Există vaccinuri pentru "> 
a ne proteja impotriva MST fa MSTS 
Real şi fals. Nu există o “pilulă 
miracol”, nici un vaccin unic care să 
ne apere împotriva diverselor MST. 
Ele sunt provocate de gonococ 
(blenoragia), de treponema (sifilisul), 
de virus (SIDA, herpesul, hepatita...). 
In realitate, un singur vaccin prote- 
jează contra unei maladii sexuale 
transmisibile. Este vorba de cel 
folosit împotriva hepatitei virale de tip 
B. El este recomandat persoanelor 
aparţinând grupelor de risc. 


Toaleta intimă ne fereşte de MST 

Fals. Dacă toaleta intimă regulată 
este o bună măsură de igienă, _ 
aceasta nu înseamnă că ea poate să 
împiedice dezvoltarea germenilor 


o EE 


virulenți. O toaletă prea frecventă sau 
prea energică distruge chiar germenii 
utili care “păzesc” vaginul. Trebuie 
deci folosite săpunurile moi şi este 
bine să nu se abuzeze de spălăturile 
vaginale. Se recomandă, de aseme- 
nea, ca după un raport sexual să se 
urineze, pentru a se elimina eventualii 
germeni aflaţi în uretră. 


e pot contracta MST 
prin folosirea unui prosop străin 


Fals. Din raţiuni elementare de 
igienă nu se recomandă împru- 
mutarea prosoapelor şi a lenjeriei de 
corp nespălate. Acestea pot să 
conţină ciuperci, ce provoacă micoze, 
sau germeni responsabili de infecțiile 
cutanate. De asemenea, prin inter- 
mediul lor se pot transmite păduchii 
sau râia. În ceea ce priveşte maladiile 
sexuale transmisibile, cum indică şi 
numele lor, nu se contractează decât 
prin contact sexual, microorganismele 
în cauză nesupravieţuind în afara 
organismului. 


Hepatita poate să se transmită 
pe cale sexuală 


Real. Există mai multe tipuri de 
hepatită (A, B, C, D, E), a căror 
modalitate de contaminare diferă. 
Hepatita B este o maladie foarte con- 
tagioasă, ce se transmite pe cale 
sexuală, dar şi prin sânge sau salivă. 
Unii dintre subiecţi sunt mai adesea 
predispuşi la acestă boală: toxico- 
manii care folosesc aceleaşi seringi, 
persoanele cu numeroşi parteneri, 
homosexualii. Există persoane care, 
fără să fie bolnave, sunt purtătoare 
de germeni, riscând să-şi infecteze 
partenerii. Un examen biologic simplu 
permite să se ştie dacă eşti sau nu 
atins de hepatita B. 


Poate să apară sterilitatea după 

o maladie sexuală transmisibilă 
Real. Este vorba de una dintre 
gravele. complicații ale MST. 
Salpingitele (infecția trompelor) atinge 
foarte multe femei. Germenii cei mai 
periculoși sunt gonococul, actual- 
mente în regresie, şi, mai ales, 
Chlamydia trachomatis, care se loca- 
lizează în uter şi trompe. Infectarea 
acestora din urmă poate să provoace 
obstruarea lor şi sterilitatea. La 
bărbat, ei antrenează, uneori, o 
scădere a puterii fecundante a sper- 
matozoizilor. Germenii pot, de 
asemenea, să urce de-a lungul căilor 
urinare şi să infecteze prostata: se 
vorbeşte atunci de prostatită. 


Tratamentul antibiotic este lung şi, de 
obicei, prostatita devine cronică. 
Jenantă şi dureroasă, ea se vindecă 
greu, la capătul câtorva luni de 
terapie. 


ravida poat ransmi 


- © MST copilului său 


Real. Este cazul hepatitei B, care 
poate să fie transmisă copilului de 
către mamă în timpul sarcinii sau în 
perioada copilăriei mici. O altă MST 
foarte răspândită, herpesul genital, 
contaminează nou-născutul în timpul 
naşterii, ca urmare a contactului 
direct cu mucoasele mamei. Herpesul 
nou-născutului este o maladie foarte 
gravă, deoarece copilul nu se poate 
încă apăra imunitar. Pentru a se 
diminua aceste riscuri, se recomandă 
ca gravidele cu herpes genital să 
nască prin cezariană. Nu trebuie să 
uităm de sifilis şi SIDA, ce pot, de 
asemenea, să fie transmise de 
mamă. De altfel, detectarea sifilisului 
este obligatorie pentru cei ce vor să 
se căsătorească, iar testul de 
evidenţiere a SIDA este sistematic 
propus femeilor însărcinate. 


Orice secreție ne face 
ă ne gândim la o MST 


Real şi fals. Orice secreție trebuie, 
a priori, să fie considerată ca un 
semn al contractării unei maladii 
sexuale transmisibile. La femeie, cel 
mai adesea, este vorba de leucoree, 
o secreție vaginală albă sau colorată. 
La bărbat, uretrita (inflamarea uretrei) 
se traduce printr-o scurgere cu 
aspect purulent. De reţinut, de ase- 
menea, că o MST poate, la început, 
să se manifeste printr-o iritaţie, un 

“neg, o mică leziune, o uşoară jenă 
vaginală sau urinară, un ganglion... 
Adesea, maladia rămâne mută o anu- 
mită perioadă de timp. 

În numeroase cazuri însă, 
secrețiile vaginale -nu au nici o 
legătură cu o maladie sexuală trans- 
misibilă. Poate să fie vorba de o 
simplă micoză, de o tulburare hor- 
monală, de o infecţie banală... Este 
deci important să consultăm un medic 
la cel mai mic semn anormal apărut 
în sfera genitală, pentru a cunoaşte 
rapid originea sa exactă. 


A 


In mod preventiv, se pot lua 
medicamente înaintea 
unui raport sexual 
Fals. Un tratament antibiotic “pre- 


ventiv” nu ar putea să ne protejeze 
decât cel mult contra unei singure 


maladii sexuale transmisibile. Deci 
este vorba de o falsă securitate. În 
plus, absorbţia imprudentă de antibio- 
tice poate să conducă la alergii şi să 
antreneze în timp apariţia germenilor 
rezistenți. Tratamentele locale sub 
formă de creme, de ovule şi pomezi 
au o eficacitate mediocră şi nu sunt 
lipsite de riscuri (alergii, iritaţie). 
Singurul “tratament” preventiv eficient 
este prezervativul. 


Tot rebuie să Z 
şi partenerul 


Real. Dar nu este întotdeauna 


“tacil! Pentru că există situaţii când 


MST se contractează în doi sau în 
mai mulţi parteneri. Dacă numai unul 
dintre ei se va trata, celălalt îl va con- 


"tamina din nou şi maladia nu se va 


vindeca. Şi, în general, cel care nu 
prezintă nici un semn alarmant nu 
înţelege sau nu vrea să înţeleagă 
necesitatea unui tratament. Este, 
adesea, util de a se consulta împre- 
ună la acelaşi medic, care îi va putea 
informa şi convinge chiar şi pe cei 
mai reticenţi pacienţi. 


Antibioticele vindecă orice MST 


Fals. Antibioticele sunt extrem de 
eficiente în maladiile de origine bacte- 
riană. Astfel o singură priză este sufi- 
cientă pentru a trata o gonococie sau 
o tricomonază. Dar, uneori, sunt 
necesare trei săptămâni de tratament 
pentru a pune capăt unei infecţii cu 
Chlamydia. În schimb, în maladiile 
sexuale transmisibile de origine virală 
(hepatita, herpes, şi, evident, SIDA), 
antibioticele sunt neputincioase. De 
aici, importanţa prevenirii. 


VOICHIŢA DOMĂNEANŢU 


ÎN CURÂND! 
Societatea Ştiinţă & Tehnică 
va publica volumul 


GINECOLOGIE 


semnat de un grup valoros 
de specialişti. 


Cartea se adresează 
studenţilor, medicilor 
rezidenţi şi specialiştilor la 
începutul carierei. 


1995 AUGUST 


p 
[2] 
i 
9 
-> 
< 
W 
Q 

„9 
Sa 


Tulburari ale 
dinamicii sexuale 


viață sexuală armonioasă este 
e) adesea expresia împlinirii fizice şi 


psihice a cuplului, contribuind în 
mod esențial la stabilirea acestuia. 
Armonia sexuală se realizează prin parti- 
ciparea ambilor parteneri şi este per- 
fectibilă în timp, o dată cu câştigarea 
experienţei în dragoste şi, de ce nu, 
cunoaşterea reciprocă mai bună. 

Aparent, majoritatea cuplurilor din 
jurul nostru au o viaţă intimă normală. Şi 
totuşi, oare ele nu au cunoscut niciodată 
eşecul în activitatea sexuală? Răspunsul 
la această întrebare ipotetică este în 
multe cazuri pozitiv, fapt evidenţiat şi de 
numeroasele anchete psihosociologice 
efectuate de către specialişti. Astfel, 
aproximativ jumătate din cuplurile legal 
constituite au probleme sexuale, în apro- 
ximativ 66% din cazuri acestea apar- 
ținând femeii, restul fiind rezervate bărba- 
tului. De altfel, indiferent dacă tulburarea 
sexuală este doar a unuia dintre parte- 
neri, ea se răsfrânge şi asupra celuilalt 
partener, constatându-se, adesea, apari- 
ţia unor conflicte familiale cu repercusiuni 
asupra sănătăţii psihoafective a familiei. 

Revenind la componentele activităţii 
sexuale (libido-atracţie sexuală, coit-act 
sexual propriu-zis, orgasm-satisfacţie 
sexuală), se constată apariţia unor dis- 
funcţii, tulburări în fiecare din aceste 
etape. În zilele noastre când sexul nu mai 
constituie o problemă tabu, puțini oameni 
cunosc totuşi care sunt cele mai frecvente 
dificultăţi în activitatea sexuală. 

La femei se întâlneşte frecvent: ® du- 
rerea sau disconfortul în timpul actului 
sexual propriu-zis ® pierderea interesului 
privind activitatea sexuală Eimposibilitatea 
atingerii orgasmului ® anxietatea legată 
de aspectul organelor sexuale (dimen- 
siuni, formă, culoare, pilozitate). 

Bărbații acuză: e orgasmul şi ejacu- 
larea precoce 9 imposibilitatea atingerii 
unei erecții adecvate unui act sexual e 
erecţia completă, dar cu imposibilitatea 
atingerii orgasmului ® dispariţia generală 
a interesului pentru sexul opus e anxi- 


etatea legată de aspectul organelor geni- 


“tale, mai ales în ceea ce priveşte dimensi- 


unea acestora. 

Tulburările în sfera activităţii sexuale îi 
preocupă mai frecvent pe bărbaţi decât 
pe femei, acestea din urmă conside- 
rându-se adesea un element pasiv în 
cadrul activităţii sexuale. Totuşi atunci 
când cuplul consultă un specialist, femeile 
sunt mai cooperante privind indicaţiile 
psihoterapeutice. 

Cauzele tulburărilor de dinamică sexu- 
ală - atât la bărbat, cât şi la femeie - sunt 
de două tipuri: organice şi funcţionale. 

Cauzele organice implică alterarea 
anatomică, morfologică a tractului genital 
sau a mecanismului de reglare a acestuia. 
În acest context sunt de menţionat malfor- 
maţiile organelor genitale, care modifică, 
implicit, şi posibilitatea întreţinerii unor 
relaţii sexuale normale, dar şi bolile sis- 
temului nervos și endocrin, ce alterează 
atât structural, dar mai ales funcţional 
organele genitale. 

Tulburările dinamicii sexuale func- 
tionale sunt determinate de modificări ale 
funcţiei sexuale, generate de tulburări psi- 
hologice. În aceste condiţii, reacţiile sexu- 
ale sunt inhibate de un complex întreg de 
împrejurări din trecut sau actuale, de care 
de multe ori cel în cauză face abstrac- 
ție. Tulburările funcţionale ale activităţii 
sexuale pot fi generate de relații încordate 


“între parteneri, condiţii inadecvate de 


desfășurare a actului sexual, neîndemâ- 
narea partenerului, preocupări legate de 
alte probleme, dar şi de grija obsesivă a 
partenerilor privind reuşita actului sexual. 

Ne permitem să propunem cititorilor 
noştri să încerce să facă diferențierea din- 
tre tuiburările organice privind activitatea 
sexuală şi cele funcţionale. Astfel, o tulbu- 
rare organică este permanentă şi apare la 
oricare dintre parteneri, pe când o tulbu- 
rare funcțională este intermitentă, poate 
dispare prin schimbarea partenerului sau 
în timpul activităţii de autostimulare ero- 
tică (masturbajie, vise erotice). 

Desigur ideea lansată anterior are un 


caracter doar estimativ. Celor care au pro- 
bleme legate de viața intimă le recoman- 
dăm consultul unui specialist, care, pe 
lângă faptul că va elucida corect diagnos- 
ticul, va interveni şi terapeutic. Dacă exa- 
menul de specialitate va decela o cauză 
organică la baza disfuncţiei sexuale, 
atunci înlăturarea cauzei, printr-un trata- 
ment adecvat, va duce şi la rezolvarea tul- 
burărilor de dinamică sexuală. În acest 
context se situează rezolvarea chirurgicală 
a unor malformații ale aparatului genital 
sau tratamentul substitutiv hormonal în 
cazul unor afecţiuni endocrine. |, 

În situaţia unor tulburări de dinamică 
sexuală funcţionale se apelează la rezol- 
varea acestora prin metode psihotera- 
peutice şi de stătuire. Administrarea unui 
medicament este o decizie ce aparţine 
doar medicului. Metodele şi durata trata- 
mentului depind de cauzele ce au determi- 

nat tulburarea de dinamică sexuală şi nu 
de gravitatea acesteia sau de suferinţa 
reclamată de pacient. Vindecarea depinde 
de simptomele, motivele, cauzele..., de 
personalitatea pacientului, dar şi de cea a 
partenerului sexual. 

În unele cazuri, mai ales în tulburările 
de dinamică sexuală apărute în cadrul 
unor nevroze, tratamentul şi psihoterapia 
se vor adresa nu numai simptomului se- 
xual, ci şi modificării întregii personalităţii 
a pacientului. Unora dintre pacienţi este 
necesar a li se schimba întreaga optică 
privind sexualitatea, creându-se o atitu- 
dine nouă faţă de partener. 

Se constată deseori apariţia unor 
nemulțumiri din partea pacienților care 
consultă un specialist, atunci când acesta 
din urmă dă doar sfaturi vizând compor- 
tamentul sexual, respectarea dorinţei 
sexuale a partenerului, ei considerând 
aceste elemente fără importanță. În trata- 
mentul tulburărilor de dinamică sexuală 
un loc primordial îl deţine încrederea 
pacientului în specialistul curant, indife- 
rent dacă acesta este medic sau psiholog. 

Trebuie reţinut faptul că rezolvarea 
acestor deficienţe se face în timp şi numai 
cu colaborarea ambilor parteneri. Se con- 
stată, frecvent, că partenerul celui care 
s-a hotărît să meargă la consultaie are o 
nevoie reală de tratament. Ca exemplifi- 
care, menţionăm situația femeilor frigide 
al căror soţ trebuie să beneficieze în 
primul rând de sfat sexual. Toate aceste 
fapte ne-au permis să introducem 
tulburările de dinamică sexuală în grupul 
sexualităţii în condiţii particulare. 

Dr. MICHAELA NANU, 
dr. DIMITRIE NANU, 


Asociația Adolescentul 
telefon: 688 48 34 


În numărul viitor: Tulburări sexuale la 
femeie. Bazându-ne pe o cazuistică generală 
bogată, problemele abordate vor fi exemplifi- 
cate, cu mențiunea că pacienții prezentaţi sunt 


imaginari. 


ÎN 

Remineralizante 


În starea generală a sănătății, alături 
de vitamine şi enzime, un rol important îl 
joacă sărurile minerale prezente în fructe, 
legume şi semințe în cantități mai mari 
sau mai mici (microelemente sau oligoele- 
mente). În mare parte, ele pot fi asigurate 
de regnul vegetal, iar aceasta este foarte 
important în tratamentul unor afecţiuni 
cronice în care clorura de sodiu este con- 
traindicată. De exemplu, în cartofii fierți 
sau copți în coajă sărurile de potasiu sunt 
în cantităţi foarte mari, până la 5 g la un 
kilogram. Calciul, sodiul, potasiul, fierul şi 
fosforul se găsesc aproape în toate 
fructele, legumele şi seminjele în cantități 
variabile cuprinse între 2-3 mg% şi până 
la 1,8 9%, în timp ce microelementele 
(Mn, Mg, Co, Cu, | etc.) sunt prezente în 
cantități foarte mici, dar suficiente pentru 
a-şi îndeplini rolul în metabolismul şi pro- 
cesele biochimice din organism. 

În perioada de convalescență după 
tuberculoză se recomandă sucul de la 2-3 
lămâi la 100 g miere; se iau câte 2 lin- 
gurițe după mâncare sau sub formă de 
limonadă. 

Pentru conţinutul bogat în siliciu se 
recomandă tecile de fasole sub formă de 
decoct: o lingură teci uscate și fărâmate la 
o cană cu apă. Se beau 2-3 căni pe zi, 
proaspăt preparate. 

Tot ca remineralizante se recomandă 
urzicile, ştevia, loboda și spanacul, dar nu- 
mai celor care nu suferă de litiază oxalică. 


Tonice generale 
și vitaminizante 


Toate fructele, legumele şi semințele 
pot fi recomandate ca tonice generale. 

In mod deosebit se recomandă: 

Afinele, proaspete în timpul sezonu- 
lui, câte 200-300 g pe zi, iar în timpul 
iernii fie congelate, fie uscate. Cidrul de 
aline sau afinata se va consuma În can- 
tităji moderate numai de către adulţi, 
bineînţeles numai de cei cărora alcoolul 
nu le este interzis. 

Cătina se prepară sub formă de 
infuzie: 4-5 linguriţe la 1/2 | apă. Cidrul de 
cătină se prepară din cca 200 g fructe 
uscate peste care se toarnă 5 | apă fiartă 
şi răcită, adăugându-se 1,5 kg zahăr sau 


LEGUMELE, 


miere, 20 g drojdie de panificaţie. Se lasă 
timp de 15-20 zile într-o damigeană 
prevăzută cu tub de fermentație. Se fii- 
trează şi se repartizează în sticle. Se va 
consuma numai de către adulți. 

sunt foarte utile celor conva- 
lescenți după boli infecțioase. Se prepară 
sub formă de infuzie sau decoct scurt 
folosind 2-3 linguri de fructe la 1/2 | apă. 

Cidrul de măceşe (aşa-numitul “vin”) 
se prepară din 500-600 g pulpă de fructe, 
fără semințe, la 10 | apă. Se adaugă 2,8 
kg zahăr, 2 lămâi decojite (pentru cei 
cărora le place gustul amar se poate 
folosi coaja de la o lămâie, rasă). Se 
adaugă 30-40 g drojdie în damigeana cu 
tub de fermentație. În primele două 
săptămâni se agită la fiecare două zile. 
Fermentația durează 4-6 săptămâni, în 
funcţie de temperatura locului unde se 
păstrează. Se filtrează prin tifon dublu, iar 
apoi, după 24 ore de decantare, se trage 
în sticle. S-a constatat că cidrul de 
măceşe conține şi o parte apreciabilă de 
vitamine. Se recomandă numai adulților, 
dacă nu există restricţii la alcool. 

Coacăzele sunt tonice adjuvante de 
preţ, în special pentru persoanele în 
vârstă şi pentru copiii în creştere. Se con- 
sumă ca atare în timpul sezonului, sub 
formă de sirop sau gem. Din fructele us- 
cate, 2 linguriţe la o cană, se poate pre- 
para un compot gustos. Tot din coacăze 
se prepară cidru după procedeele des- 
crise mai înainte. 

Caisele sunt considerate tonice şi se 
recomandă celor care au avut hemoragii 
sau anemicilor. Se consumă ca atare, sub 
formă de compot şi gem, dar mai ales 
uscate. 

Frăgujele și căpșunele se recomandă 
în special celor debili în cazul în care nu 
prezintă alergie la aceste fructe. Se fac 
cure, până la 1 kg pe zi, timp de 7-14 zile. 

Zmeura se consumă ca atare, sub for- 
mă proaspătă. Siropul de zmeură se poate 
prepara şi fără acţiunea căldurii. În acest 
scop, peste 1 kg fructe se pune 1 kg 
zahăr. Se lasă 12 ore în repaus, iar după 
aceea se stoarce bine prin tifon. Se repar- 
tizează în sticle, adăugindu-se suplimen- 
tar zahăr până la obținerea unui sirop 
suprasaturat în zahăr. Bine închis, poate 


fi păstrat timp îndelungat. Acest procedeu 


prezintă avantajul că nu se pierd vita- 
minele din fructe şi nici aroma. ` 

Migdalele, nucile şi alunele au un con- 
tinut ridicat în protide, grăsimi, glucide şi 
vitamina B2. Aportul lor energetic este 
remarcabil, mai ales dacă se combină în 
părţi egale cu miere. Sub această formă se 
consumă câte 4-6 linguriţe pe zi. Ca atare 
se recomandă 50 g de două ori pe zi. 

Leușteanul, pe lângă preparatele 
culinare, se poate folosi în uzul extem sub 
formă de băi fortifiante. În acest scop se 
prepară un decoct din 100-200 g rădăcini 
la 1 | apă. După filtrare se pune în baie. 
Se recomandă şi copiilor debili fizic. 

Lintea are o valoare nutritivă ridicată, 
după soia având conţinutul cel mai mare 
în protide. Se recomandă ca reconstitu- 
antă şi fortifiantă în debilitate şi în perioa- 
da de convalescenţă. Din păcate, această 
prețioasă legumă aproape că a dispărut 
din culturile din țara noastră. 

Pătiăgelele vinete sunt considerate ca 
tonice şi se recomandă în anemii. Se con- 
sumă sub formă de salată cu untdelemn, 
puţin suc de lămâie, cu ceapă sau usturoi 
după gust, cu smântână sau cu piper. 

Pătrunjelul era considerat un stimu- 
lent general. După cercetări recente însă, 
în special pătrunjelul cret (Petroselinum 
crispum), datorită apiolulului din uleiul 
volatil, are efecte genotoxice şi poate pro- 
duce avort. De altfel, atât uleiul de pătrun- 
jel, cât şi seminţele erau utilizate în trecut 
în scopuri abortive. Se va consuma 
moderat numai ca aromatizant. 

Spanacul şi ştevia sunt utile ca 
antianemice, în cloroză şi în perioada de 
convalescență. Sunt contraindicate celor 
suferinzi de litiază oxalică. Se folosesc în 


diferite preparate culinare şi sub formă de 


suc obținut din plantele proaspete, câte 
un pahar în fiecare dimineaţă. 

Ca o recomandate generală pentru 
gospodine: la toate preparatele din 
legume fierte se va păstra cam 10% 
plantă proaspătă, care se adaugă după 
tocare fină la mâncarea luată de pe foc. 


(Va urma) 


Dr. OVIDIU BOJOR 

RÂSUL la conil 


Râsul este întotdeauna un semn de bună sănătate 

fizică şi morală. Un copil care râde este normal şi 

sănătos, veselia fiind o stare emoţională firească 
pentru toţi aceia care se dezvoltă fără probleme. Se 


x a 


conturează 


înainte ca bebeluşul să-şi poată exprima 


bucuria prin cuvinte şi continuă lung timp după 
aceasta. Chiar imediat după naştere se observă un 
zâmbet sau mai exact o expresie ce mimează un 
zâmbet, care apare spontan, nediferenţiat şi fără a 
avea aparent vreo justificare. Când trebuinţele nou- 
născutului - atât cele biologice, cât şi cele 
superioare, de explorare şi investigare a mediului 
înconjurător - sunt satisfăcute, el este mulțumit 
şi “zâmbeşte”. 


g âsul este totuşi o reacție emo- 


ţională complexă, cu sensuri 

diferite în funcţie de vârstă. 
Astfel, de la 3-4 săptămâni, încep să 
apară primele forme de comunicare, 
care se vor perfecționa treptat, de la 
simple reacţii (ca expresii ale feţei, 
surâs, gestica mâinilor, întinderea lor 
pentru a fi luat în braţe sau mişcarea 
lor repetată pentru a semnifica des- 


părţirea) la conduite complexe, în 
care zâmbetul se combină cu mimica 
şi gestica, creând posibilităţi multiple 
de exteriorizare adecvată a unei stări 
afective. Până la două luni, copiii 
zâmbesc ca răspuns la uriaşul evan- 
tai de stimuli senzoriali şi, mai ales, la 
trăsăturile feţei umane. Expresia feţei, 
a ochilor, în special, este foarte 
importantă în provocarea unor reacții 


emoţionale. De cele mai multe ori, 
copilul surâde la surâsul mamei. In 
jurul vârstei de 3 luni, el începe să 
recunoască figurile familiale, zâmbe- 
tul începe să devină mai selectiv, fiind 
folosit drept răspuns persoanelor cu 
care interacționează. În acest stadiu, 
zâmbetul este social, copiii par, 
într-adevăr, să zâmbească pentru a-i 
determina pe ceilalţi să le “întoarcă” 
surâsul. Zâmbetul este recompensa 
pentru cei care îi îngrijesc, îi pro- 
voacă să devină mai apropiaţi, îi încu- 
rajează continuu (pentru plăcerea 
comunicării). Dacă aceştia răspund 
pozitiv, copilul va zâmbi mai mult 
tuturor. Tot acum, se dezvoltă 
abilităţile vizuale, de percepţie a 
feţelor umane, de recunoaştere a 
celor familiale - paşi importanţi în for- 
marea primelor relaţii sociale. 

O dată cu diferenţierea “surâ- 
sului”, se înregistrează mai multe 
modificări care definesc alt nivel de 
organizare a personalităţii. Din starea 
de ambiguitate iniţială, el îşi recu- 
noaşte mama şi stabileşte cu ea un 
prim limbaj de comunicare, conform 
principiului plăcerii. Sau, cu alte 
cuvinte, începe depăşirea nivelului 
senzaţiilor de origine interoceptivă, cu 
modalităţi noi de percepere a lumii 
exterioare. 

Mai întâi copilul se manifestă doar 
faţă de persoanele cunoscute, cele 
străine inhibându-l,-fapt care ne arată 
că “altul” este deja diferențiat. La 8 
luni plânge când apar figuri necunos- 
cute, iar mama, tata, fraţii sau surorile 
sunt acum recunoscute. Acest simţ al 
identităţii altuia precede simţul iden- 
tităţii de sine. La 10 luni, va încerca 
să atingă şi să se joace cu imaginea 
sa în oglindă, dar încă nu ştie că este 
propria imagine. Din această cauză 
se spune că “tu este mai timpuriu 
decât eu”. 

Studiul de la naştere până în jur 
de un an şi jumătate este adesea 
denumit studiul senzoriomotor, în 
care copilul primeşte impresii şi 
reacţionează, dar aceste reacţii se 
pierd într-un “tot” nedefinit, în ceea ce 
Piaget numeşte un “absolut nedife- 
renţiat” al eului şi mediului. 

Şi nu există în cursul vieţii nici o 
schimbare atât de importată ca tre- 
cerea treptată de la stadiul unicen- 
trării absolute la stadiul în care copilul 
ştie despre sine că este diferit de 
mediu şi de celelalte persoane şi este 
capabil să interpreteze evenimentele 
semnificative pentru el însuşi, ca 
fiinţă independentă. 

Explorarea râsului înainte de 4 
luni este foarte rară, ocazională. Ziua 
în care “bebeluşul” râde din toată 
inima este o dată importantă şi 
emoţionantă. Până spre 8 luni, râsul 


va fi, în special, provocat prin stimula- 
re polisenzorială (legănatul pe 
genunchi, gâdilatul etc.). În jur de un 
an, un an şi jumătate va deveni un ac- 
tor al râsului şi va amuza întreaga 
casă. Şi se va face singur să râdă, de 
dragul de a se auzi râzând. Râsul şi 
factorii care îl provoacă vor evolua o 
dată cu vârsta copiluiui, iar ocaziile de 
amuzament se vor multiplica... Va 
râde de situaţii absurde, de jocul cu 
cuvintele, de comicul repetiţiilor, va în- 
văţa să râdă cu ceilalţi camarazi etc. 
S-a constatat că veselia unui copil 
este direct legată de relațiile sale cu 
anturajul. Dacă cei apropiaţi sunt 
surâzători, calmi, deschişi, copilul va 
trăi într-o atmosferă fericită, destinsă, 
de încredere. Va descoperi foarte 
repede puterea surâsului şi a râsului 
său şi va fi în mod firesc vesel şi bine 
dispus. Dacă părinţii râd din toată 
inima cu copilul lor, acesta va avea 
obiceiul să se amuze şi să provoace 
râsul. În același mod, toţi micuţii care 
trăiesc intr-o ambianţă tensionată şi 
agresivă riscă să integreze aceste 
elemente în temperamentul lor şi să 
devină astfel agresivi şi anxioşi. 
Funcţia principală a râsului este 
cea de comunicare. Mama surâde 
copilului, iar acesta îi răspunde surâ- 


zând. Cercetătorii care s-au ocupat 
cu studiul comportamentului nou-năs- 
cuţilor au afirmat că taţii suscită mai 
mult râsul decât mamele, care, în 
schimb, provoacă mai mult surâsul. 
Pe lângă funcţia de comunicare, râsul 
îi permite bebeluşului să dedrama- 
tizeze şi să atenueze “teama”. Prin 
râs copilul va reuşi să “îmblânzească” 
realitatea. Dar râsul este legat de joc 


(unul îl susţine pe celălalt). Copiii vor 
trăi în plan simbolic situaţii care, în 
realitate, le provoacă frică şi vor ritu- 
aliza (prin joc) agresivitatea lor, des- 
coperind modalităţi noi de descărcare 
şi sublimare. 

Sunt situaţii în care micuţii plâng 
aparent fără motiv, pentru ca la 
sfârşitul zilei să râdă răsunător, de 
dragul de a râde (fără un motiv spe- 
cial). Dacă facem o paralelă între cele 
două tipuri de reacţii emoţionale, 
observăm necesitatea unei descăr- 
cări emoţionale pentru a elimina ten- 
siunile acumulate în timpul zilei. 

Existenţa diferitelor reacţii emoţio- 
nale ale copiilor, din punct de vedere al 
intensității şi al tendinței de a reacţiona 
preponderent pozitiv sau preponderent 
negativ, sunt determinate de 
diferenţele temperamentale (cu care 
copilul se naşte) şi de o anumită 
funcţie a sistemului nervos central. 

Stările afective pot fi atât plăcute 
(râsul, bucuria), cât şi neplăcute 
(lacrimi, frică, anxietate, furie, agre- 
sivitate etc), polarizarea lor fiind 
dependentă de satisfacerea sau nu a 
trebuinţelor, de prezenţa unor per- 
soane străine, de apariţia neaşteptată 
a unor stimuli etc. Majoritatea sunt 
învăţate prin condiţionare, imitație 
sau inducţie. De aici, necesitatea ca 
să se adreseze copilului cuvinte fru- 
moase, calde, însoţite de zâmbet. 
Zâmbetul întotdeauna este un stimu- 
lent şi copilul capătă o stare pozitivă, 
optimistă. După “o bună porţie de 
râs”, nu-i aşa că vă simţiţi mult mai 
bine, mai destinşi? Pentru că râsul 
este cea mai minunată terapie şi, de 
asemenea, cel mai minunat obicei 
familial, care contribuie la depăşirea 
crizei, facilitând comunicarea între 
protagonişti. 


MIHAELA STERIAN 

creatori de artă n-ar trebui să 

influențeze receptarea operelor 
lor. Uneori însă nemărginita curiozitate 
omenească ne face să uităm versurile 
lui Eminescu din finalul Scrisorii | şi să 
privim scormonitor şi indiscret dincolo 
de aceste opere spre a afla ce fel de 
oameni au fost autorii lor. Şi mai ales 
cum se comportau unul faţă de altul, 
atunci când carierele şi drumurile vieţii 
li se intersectau. 

Personalitatea lui Gioacchino 
Rossini l-a obsedat, se pare intens şi 
constant, pe Richard Wagner. Opinia 
sa despre creaţia maestrului italian a 
fost contradictorie şi a evoluat în timp. 
În 1841, când, în plină tinereţe, se afla 
la Paris, unde n-a reuşit să se afirme 
nicicum, Wagner s-a referit de mai 
multe ori, în articolele ce le scria pentru 
diverse publicaţii, la muzica lui Rossini 
în mod maliţios şi depreciativ. “Atâta 
vreme cât trăieşte acest om - scria el, 
de pildă, la 1 decembrie 1841 - va fi 
mereu în pas cu moda. El face moda 
sau moda îl face pe el?” În studiul său 
“Opera şi drama” apărut în 1852, 
Wagner tratează mai obiectiv şi pro- 
fund contribuţia lui Rossini la evoluţia 
operei, fără a renunţa însă la o ironie 
subtilă. Amintim cititorului compararea 
maestrului italian cu un “plăsmuitor de 
flori artificiale”, dar şi calificativul de 
“mare artist” pe care i-l atribuia. În 
corespondenţa intimă însă, unde avea 
toate motivele să fie sincer, Wagner îi 
scria Cosimei von Bülow, viitoarea sa 


C unoaşterea caracterului unor mari 


Două portrete 


soţie: “Vă mărturisesc că îmi place 
foarte mult muzica lui Rossini; n-o mai 
spuneţi însă adepților mei deoarece 
aceştia nu mi-ar ierta-o niciodată”. 

In 1860, R. Wagner soseşte din 
nou la Paris pentru a pune în scenă şi 
dirija opera sa “Tannhăuser”. Primele 
demersuri sunt de bun augur, dar 
curând lucrurile se complică. Presa 
devine treptat ostilă, publicând articole 
ce iau în derâdere muzica maestrului 
german, precum şi diverse anecdote 
antiwagneriene atribuite lui Rossini, a 
cărui jronie caustică era bine cunos- 
cută. În mod neaşteptat, “teribilul om 
de spirit”, cum îl denumea Berlioz, 
dezminte public, printr-o scrisoare 
adresată presei, paternitatea acestor 
anecdote, condamnându-le cu vehe- 
menţă. Mai târziu, Wagner va mărturisi 
că n-a fost pe deplin convins de sin- 
ceritatea acestei dezminţiri, totuşi el se 
hotărăşte să-i facă o vizită de cur- 
toazie venerabilului maestru italian. Il 
va fi determinat mai degrabă curiozi- 
taiea (toţi marii artişti sunt extrem de 
curioşi) de a cunoaşte direct această 
fascinantă personalitate ce-l obseda 
de atât timp şi interesul (caracterul 
oportunist al lui Wagner s-a relevat în 
multe ocazii) de a-şi asigura 
bunăvoința aceluia care, deşi de 31 de 
ani nu mai compusese nici o operă, 
era totuşi considerat marea autoritate 
muzicală a Franţei acelei epoci. 
Wagner a mai avut însă un motiv, ce 
reiese clar din desfăşurarea convor- 
birii: dorea, cu înflzsărarea lui aca- 
paratoare de profet al unei noi religii 
artistice în căutare de prozeliţi, să-i 
explice lui Rossini esenţa concepţiei 
sale despre drama muzicală a viitoru- 
lui şi să-l convingă de grandoarea ei. 

Această conjunctură a pus faţă în 
faţă, în 1860, doi mari artişti, funda- 
mental deosebiți ca temperament şi 
crez estetic: unul aflat în amurgul vieții 
(Rossini, care avea în acel moment 68 
de ani, va muri opt ani mai târziu) şi 
cufundat de mult timp în tăcere, 
celălalt aflat la apogeul vieţii şi forţei 
sale creatoare (Wagner avea atunci 
47 de ani şi va muri în 1883). Belgianul 
Edmond Michotte, meloman pasionat 
şi compozitor amator, care a mediat şi 
asistat ca interpret la această memora- 
bilă întâlnire, a înregistrat pentru pos- 
teritate, aidoma unei benzi magnetice, 
convorbirea ce s-a desfăşurat cu acel 
prilej. Să vedem ce se poate deduce 
din comportamentul verbal al celor doi 
mari creatori privitor la psihologia lor. 

Cuvintele cu care Rossini îl întâm- 


pină pe Wagner la intrare ar merita ele 
însele un amplu comentariu: “Fiţi bine- 
venit domnule Wagner! Nu vă temeţi, 
nou Orfeu, să treceţi acest prag al 
infernului...!”. Pe de o parte Rossini îl 
compara pe Wagner cu eroul antic, cel 
care cu lira sa fermeca oamenii şi 
îmblânzea întreaga natură, evidențiind 
prin adjectivul “nou” caracterul revolu- 
ţionar al creaţiei sale, dar pe de alta 
comparaţia metaforică a propriei 
locuinţe cu “infernul” lasă să se înţe- 
leagă că maestrul Gioacchino cunoş- 
tea cele scrise de Wagner despre el şi 
muzica sa. În continuare, fără a-i da 
răgaz oaspetelui să replice, “teribilul 
om de spirit” dezminte încă o dată 
paternitatea ironiilor ce i s-au atribuit: 
“Nu sunt nici Mozart, nici Beethoven, 
nu am deci pretenţia de a fi un muzi- 
cian savant, dar ţin mult la aceea de a 
fi politicos, ferindu-mă să jignesc un 
compozitor care, aşa cum este cazul 
dv., după câte mi s-a spus, se străduie 
să extindă limitele artei noastre”. O 
frază plină de echivocuri şi subînţe- 
lesuri. Nu e, de pildă, sigur că termenul 
de “muzician savant” se referea la 
Mozart sau Beethoven, căci aceştia nu 
au scris decât ocazional şi fragmentar, 
în corespondenţa personală, despre 
creaţia lor. Altul era compozitorul care 
teoretiza la nesfârşit în studii sistema- 
tice pe tema muzicii viitorului. Calitatea 
de muzician savant nu justifică impo- 
liteţea. Rossini pare a-i servi oaspetelui 
său, autorul articolului din 1841, o sub- 
tilă lecţie de politeţe, impregnată cu 
reproşuri la fel de subtile. 

În continuare, Wagner este gratu- 
lat cu calificativul de compozitor ce se 
strădule să extindă limitele artel muzi- 
cale, dar imediat urmează precizarea: 
cel puţin aşa i s-a spus lui Rossini. 
Ceea ce urmează clarifică mai bine 
lucrurile: Rossini îl asigură pe Wagner 
că nu-i poate dispreţui muzica, deoa- 
rece, pentru a o dispreţui, ar trebui s-o 
cunoască, iar pentru a o cunoaşte ar 
trebui s-o asculte la teatru “pentru că 
numai într-un teatru liric şi nu prin sim- 
pla citire a unei partituri poţi emite o 
judecată dreaptă privind o muzică des- 
tinată scenei”. Un nou echivoc şi o 
scurtă lecţie de estetică a operei. Nu e 
deloc sigur că Rossini nu cunoştea din 
partituri operele lui Wagner, dar el îi 
atrage atenţia, curtenitor şi justificat, 
că numai pe scenă se trece proba de 
foc a unei muzici destinate teatrului 
liric. Or, din păcate, el nu cunoştea - îl 
asigură pe oaspete - decât o singură 
compoziţie a acestuia, marşul din 

etoloyice: 


“Tannhäuser”, pe care l-a ascultat de 
mai multe ori la concertele de prome- 
nadă de la Kissingen, unde se afla la o 
cură balneară, și, cu toată sinceritatea, 
declară a-l fi găsit foarte frumos. Între 
podiumul unei orchestre de promena- 
dă şi scena unui teatru de operă e to- 
tuşi o diferenţă. Totodată, Rossini îi dă 
de înţeles lui Wagner că, iată, o com- 
poziţie a sa a ajuns "şlagăr”, adică 
exact ceea ce reproşa el ariilor de 
operă italiene. Apoi, exprimându-şi 
speranţa că orice neînțelegere dintre 
ei se va fi risipit, Rossini îl întreabă pe 
Wagner cum se simte la Paris şi cum 
merge lucrul cu “Tannhäuser”. 

Pe un ton simplu, bonom şi defe- 
rent, dar cu un limbaj uşor bombastic, 
tipic pentru el, Wagner îi mulţumeşte 
“ilustrului maestru”, care nu era altul 
decât fostul “plăsmuitor de flori artifi- 
ciale”, cel ce făcea moda, mânca 
prăjituri şi redacta testamente, îi mul- 
țumeşte aşadar pentru primirea făcută, 
ce dovedeşte (acum) “noblețea şi 
mărinimia caracterului” său. Şi chiar 
dacă Rossini ar fi emis critici la adresa 
sa, Wagner nu se simte ofensat, deoa- 
rece scrierile lui, o ştie prea bine, “sunt 
de natură de a da naştere unor inter- 
pretări eronate”. De aceea, e nerăb- 
dător să facă, prin reprezentarea lui 
“Tannhäuser” o “demonstraţie logică şi 
completă a ideilor” sale. Rossini a 
replicat prompt: “lată un lucru bun căci 
faptele valorează mai mult decât vor- 
bele”. Wagner ignoră această remarcă 
şi continuă, plângându-se vehement 
de intriga de proporţii ce se ţese împo- 
triva operei sale. Din nou, Rossini 
intervine cu intenţia de a tempera ego- 
centrismul nativ al interlocutorului său: 
“Vorbiţi de maşinaţii? Dar a existat 
oare vreun compozitor care să nu le fi 
căzut victimă începând cu marele 
Glück?” Apoi se dă ca exemplu pe 
sine însuşi: “in seara premierei 
«Bărbierului»... am fost nevoit să mă 
salvez prin fugă de furia unui public 
dezlănţuit; pur şi simplu, credeam că 
mă vor linşa (totul pornise de la o 
cabală pusă la cale de admiratorii lui 
Paisiello, autorul celuialalt "Bărbier” - 
n.n.). Aici, la Paris, unde am sosit pri- 
ma oară în 1824, am fost salutat în 
chip de bun venit cu porecla de mon- 
sieur Vaccarmini care mi-a şi rămas, 
apoi luat în primire şi batjocorit fără 
cruţare de o clică de muzicieni şi critici 
uniţi într-un acord la fel de perfect ca şi 
cel major (din arta compoziţiei - n.n.). 
La fel s-au petrecut lucrurile la Viena 
când am sosit în 1822 pentru a-mi 


' 


reprezenta opera «Zelmira»; Weber 
însuşi, care de altfel publica de mai 
multă vreme articole fulminante 
împotriva mea ori de câte ori mi se 
reprezenta vreo operă, m-a urmărit şi 
de data aceasta cu aceeaşi înverşu- 
nare”. Rossini îi demonstrează astfel 
lui Wagner că şi alţi compozitori, nu 
numai el, n-au putut fi profeţi în ţara lor, 
cu atât mai puţin în ţările altora. 
Subiectiv ca întotdeauna, Wagner 
răspunde cu nonşalanţă, justificând 
poziţia lui Weber: “Oh, Weber! Ştiu, 
era foarte intransigent când era vorba 
de apărarea artei germane!” Apoi îşi 
exprimă regretul că desigur, în acest 
context, Rossini nu l-a putut întâlni pe 
Weber la Viena. Prin amplul său răs- 
puns, Rossini îi va servi autorului lui 
“Tristan” o nouă lecţie. Maestrul italian 
începe prin a recunoaşte cu obiectivi- 
tatea sa caracteristică geniul lui 
Weber, care “creator şi puternic prin el 
însuşi nu imita pe nimeni”, lucru per- 
fect adevărat. Apoi îi povesteşte lui 
Wagner vizita pe care Weber i-a 
făcut-o ceva mai târziu la Paris, pentru 
a-l ruga să-i dea câteva scrisori de re- 
comandare pentru Londra, unde 
Rossini fusese de curând şi stabilise 
relaţii importante şi unde Weber însuşi 
urma să meargă spre a dirija premiera 
cu “Oberon”. Orice s-ar spune, com- 
pozitorii germani aveau spirit pragma- 
tic şi, când era vorba de propriile inte- 
rese, nu ezitau să renunţe la orgoliul 
personal sau naţional. Emoţionat şi 
încurcat, Weber a încercat să-şi ceară 
scuze pentru articolele sale critice'la 
adresa maestrului italian, dar acesta, 
cu bunul simţ ce l-a caracterizat îr.- 
treaga.-i viaţă, a tranşat cu umor deli- 
cata chestiune, asigurându-l pe auto- 
rul lui “Freischutz” că nu i-a citit nici un 
articol, necunoscând limba germană, 
“diabolică pentru urechile unui italian”, 
şi că, de altfel, discutând operele sale 
nu i-a făcut decât o foarte mare 
onoare, lui, care înseamnă atât de 
puţin în comparaţie cu marile genii ale 
Germaniei. Din cursul ulterior al con- 
vorbirii ne vom da seama că Rossini 
nu glumea în această ultimă afirmaţie. 
Şi astfel se ridică o problemă ce ar 
merita un studiu psihologic, poate 
chiar psihanalitic, aparte: ce explicaţie 
şi ce semnificaţie are această modes- 
tie ostentativă a marilor umorişti? 
După ce deplânge tragica soartă a 
lui Weber, pe care a încercat zadarnic 
să-l determine a renunţa la călătoria în 
Anglia, ştiindu-l bolnav de tuberculoză 
şi prevăzând că efortul şi, mai ales, cli- 


matul londonez îi vor grăbi sfârşitul, 
ceea ce s-a şi întimplat, Rossini con- 
chide în problema cabalelor astfel: 
“Dar vorbeam despre cabale. lată 
părerea mea în legătură cu acest 
subiect: nu există armă mai potrivită 
împotriva lor decât calmul şi nepăsarea 
care se dovedesc mult'mai eficace 
decât riposta şi furia. Oamenii de rea 
voinţă formează o adevărată forţă 
organizată şi cel care vrea să se lupte 
cu aceşti ticăloşi nu va reuşi niciodată 
să aibă ultimul cuvânt şi să le dea ulti- 
ma lovitură. In ceea ce mă priveşte, nu 
m-am sinchisit niciodată de asemenea 
atacuri (...) Dacă astăzi mă vedeţi 
purtând perucă, vă asigur că nu aceşti 
bădărani sunt cei care au reuşit să-mi 
clintească un singur fir de păr de pe 
cap”. Abţinându-se cu greu să nu 
izbuncnească în râs, Wagner răspun- 
de amabil şi, poate, sincer: “Oh, cât 
despre capul dv., maestre, datorită 
conţinutului său, această nepăsare de 
care vorbiţi s-a dovedit mai curând o 
veritabilă forţă ratificată de public şi 
sunt vrednici de plâns cei care au în- 
cercat să i se împotrivească! Dar m-aţi 
lăsat să înţeleg acum o clipă că l-aţi 
cunoscut pe Beethoven...” Într-adevăr, 
mărturisind emoția ce l-a cuprins când 
la Paris l-a întâlnit pe Weber, pe care-l 
admira atât, Rossini o comparase cu 
emoția resimţită când i-a fost prezen- 
tat lui Beethoven. Dar despre această 
(altă) istorică întâlnire, cu alt prilej. 


Dr. MIHAIL COCIU 


„„ Rossini - "Figaro". 

este una din activităţile cele mai 

importante, indiferent de sezon. Chiar 
şi preocupările tradiţionale din munţi, cum 
ar fi creşterea animalelor, care generează 
adesea un păşunat excesiv datorită lipsei 
de rotație pe alte parcele, precum şi 
strângerea fânului, tăierea copacilor ş.a., 
devin nefaste în momentul când exercită o 
presiune prea mare asupra mediului. 

În condiţiile date, este indispensabil un 
ecoturism cu impact slab asupra naturii, 
plecând de la limitarea accesului în zonele 
protejate până la practicarea sporturilor de 
munte - iarna şi vara (alpinism, turism), 
evitarea mijloacelor de transport motori- 
zate de către turişti şi ciobani, eliminarea 
deşeurilor etc., ce prejudiciază echilibrul 
natural. Dezvoltarea turismului angrenează 
realizarea de noi infrastructuri - poteci, 
refugii, tabere, cabane -, care perturbă la 
rândul lor mediul natural. Iniţierea de noi 
parcursuri - poteci, şosele, căi ferate -, ca 
şi a locurilor de staţionare compromite de 
asemenea echilibrul ecologic, măreşte 
penetrarea omului în zone altădată izolate, 
în care se refugiase viaţa sălbatică, ce 
este constrânsă să-şi restrângă teritoriul. 

Eroziunea solurilor, mai ales a celor în 
pantă, este accentuată atât de turmele ce 
păşunează, cât şi de turiştii indisciplinaţi, 
care nu folosesc itinerarele marcate. Ca o 
contramăsură în parcurile nord-americane 
se modifică deliberat o serie de trasee pen- 
tru a paas regenerarea învelişului vege- 
tal. În arealele protejate se studiază 


T urismul de masă al zilelor noastre 


mijloacele de a sustrage exploatării turis- 
tice sectoarele vulnerabile din punct de 
vedere ecologic şi canalizarea grupurilor de 
vizitatori pe itinerare mai uşor de suprave- 
gheat. Deseori acest lucru se poate realiza 
prin evitarea semnalizării potecilor pe 
ghidurile turistice. 

Escaladarea culmilor stâncoase are un 
impact negativ asupra păsărilor de pradă din 
care fac parte acvilele, vulturii, şoimii ş.a. In- 
tre februarie și jumătatea lui iulie acestea îşi 
au perioada de reproducere. Prezenţa unui 
căţărător, care uneori mai şi colecţionează 
ouă, le determină să-şi părăsească speriate 
cuiburile (ouăle şi puii), ceea ce duce la 
eşecul reproducerii anuale, şi, ca urmare, la 
dispariţia speciilor respective. 

integritatea mediului montan este com- 
promisă şi de alpinişti, care, prin natura 
sportului practicat, plantează pitoane în 
fisurile rocilor, ceea ce accelerează erozi- 
unea naturală, afectând omogenitatea eco- 
sistemelor amenințate. 

Este de o mare importanţă lansarea 
unor studii de impact asupra mediului mon- 
tan, care să fundamenteze reguli precise, 
ce permit practicarea activităţilor sportive şi 
de altă natură în mediul sălbatic, pentru a-i 
compromite cât mai puţin echilibrul şi 


evoluţia firească. 

Printre habitatele naturale europene, 
mediul subteran este cel mai puţin cunos- 
cut şi evident cel mai prost înțeles şi tratat. 
Acesta concentrează o faună endemică 
relictă de animale troglobionte (ce trăiesc 
doar în cavitățile subterane) şi stigobionte 
(ce trăiesc exclusiv în apele subterane), de 
o valoare patrimonială excepţională. Multe 
dintre acestea sunt adevărate „fosile vii”, 
contemporane erei dinozaurilor, rămăşiţe 
ale unei faune dispărute de la suprafaţa 
Pământului datorită modificării condiţiilor 
de viaţă pe parcursul mileniilor. Cavităţile 
aflate în carst sunt adesea depozite pale- 
ontologice de fosile animale şi umane, 
având o mare însemnătate ştiinţifică. Ele 
adăpostesc totodată splendide manifestări 
artistice şi religioase a ceea ce noi numim 
astăzi „omul primitiv”, cu ajutorul cărora 
descifrăm istoria Terrei. De un mare 
interes se bucură singurul vertebrat ende- 
mic stigobiont Proteus. descoperit în râu- 
rile subterane din Slovenia, Croaţia, Bos- 
nia-Herţegovina, regiunea Trieste din Italia. 
Acesta a păstrat caracterele primitive, pe 
care le aveau amfibienii înainte de a se 
adapta şi la viaţa aeriară. 

Peşterile sunt habitate foarte impor- 


tante pentru multe specii de lilieci (locuri de 
repaus, hibernare şi înmulțire), mamifere 
insectivore (83% din speciile europene 
trăiesc în România), extrem de utile în 
combaterea biologică a dăunătorilor agri- 
coli şi silvicoli. Dejecţiile acestora - „guano” 
- sunt un apreciat şi căutat îngrăşământ 
natural. Biodiversitatea subterană este însă 
marcată de fauna de nevertebrate, ce 
numără în Europa 4 000 de specii troglobii 
şi stigobii, faţă de cele 20 de specii de ver- 
tebrate. Fauna de nevertebrate este domi- 
nată de insectele coleoptere, multe din ele 
carnivore; urmează apoi crustaceele 
moluştele Hydrobiidae, păianjenii etc. Crus- 
taceele şi moluştele stigobionte au adesea 
o distribuție endemică, habitatul lor limi- 
tându-se la unul sau câteva bazine de ver- 
sanţi ori la o singură pânză acviferă. Aceste 
organisme pot servi şi drept indicatori eco- 
logici foarte sensibili la calitatea şi vulnera- 
bilitatea biocenozelor apelor subterane. 
Starea mediilor subterane diferă de la 
tară la ţară şi regional. Carstul montan, 
depărtat de sursele de poluare industrială, 
urbană şi agricolă, este mai bine conservat 
decât cel ce suportă o puternică presiune 
antropică, datorită implantării localităţilor şi 
exploatării terenului adiacent. Deversările 
directe în locurile de absorbţie a pânzelor 
freatice, utilizarea depresiunilor carstice ca 
depozite ale deşeurilor, inclusiv a celor 
radioactive, necunoaşterea impactului 


- acestora asupra apelor, habitatelor şi bio- 


cenozelor subterane, dar şi a celor de la 
suprafaţă, sunt lucruri de o mare gravitate. 


De o însemnătate aparte sunt şi modifi- 
carea regimului apelor carstice şi con- 
secințele amenajărilor cursurilor de apă 
asupra habitatelor subterane. Acestea pot 
fi amenințate, de asemenea, prin exploată- 
rile din cariere, construcţia de drumuri şi 
infrastructuri. Vandalizarea şi frecventarea 
perpetuă a cavităţilor subterane, ecosis- 
teme extrem de fragile, le distrug starea de 
echilibru, care s-a stabilizat adesea pe par- 
cursul secolelor şi mileniilor. 

Prin colaborarea biologilor, geografilor, 
speologilor, arheologilor, organismelor 
guvernamentale şi neguvemamentale, ca şi 
a populaţiei, se poate face un inventar al 
habitatelor subterane de interes european 
care necesită măsuri speciale de ocrotire. 
Conservarea acestui patrimoniu natural şi 
cultural reprezintă o datorie naţională şi 
internaţională, cu implicaţii legislative deter- 
minante. 

Anul European al Conservării Naturii 
1995 este o ocazie excelentă de a releva o . 
nouă conştiinţă faţă de aceste ecosisteme 
de mare valoare, adesea unice. 


Dr. SIMONA CONDURĂȚEANU, 
Ministerul Apelor, Pădurilor şi 
Protecţiei Mediului 

La răscruce de... vânturi (I) 


reamintește de unicul roman al scri- 

itoarei engleze Emily Brontă (1818- 
1848), ţinem să precizăm că în cuprinsul 
acestor rânduri nu vom aborda, nici pe 
departe, pasiunile romantice şi ele- 
mentele mistice, atât de tulburător inse- 
rate de autoare. Mai mult decât atât, nu 
vom face referiri nici la poziţia geografică 
a României, privită din perspectivă isto- 
rică, despre care s-a spus nu o dată - în 
sens figurat, fireşte - că “este aşezată la 
o răscruce de vânturi”, fie că era vorba 
de perioada evului mediu timpuriu, când 
spaţiul geografic al vechii Dacii a fost 
străbătut în lung şi în lat de popoarele 
migratoare, fie de epoca modernă, când 
ne aflam situaţi între trei imperii, care, 
fiecare în felul lor, doreau să ne “înghită”, 
dacă nu... cu totul, măcar în bună 
parte... 

De astă dată vom aborda titlul de 
mai sus în sensul cel mai propriu al 
cuvântului, deoarece, într-adevăr, prin 
poziţia sa fizico-geografică, România se 
află, din punct de vedere climatic şi 
meteorologic, la o răscruce de vânturi. 
Situată în plină zonă temperată, în 
partea central - sud-estică a continentu- 
lui european, la locul de întretăiere a 
meridianului 25* longitudine estică cu 
paralela 45* latitudine nordică, ţara 
noastră se găseşte la o răspântie a cir- 
culaţiei curenților aerieni din această 
parte a Europei (vezi harta). 

Această poziţie geografică explică 
tocmai caracterul atât de nuanţat al cli- 
mei României, care îmbracă în cele pa- 
tru anotimpuri aspecte deosebite de la 
un an la altul, în funcţie de prezenţa mai 
activă sau cu o pondere mai redusă a 
diferiților curenţi aerieni ce se întretaie 
pe spaţiul geografic de 237 500 km? al 
României. 

Mai mult decât atât, aspectul schim- 
bător al vremii - uneori de la o zi la alta - 
prezent în toate anotimpurile, chiar şi în 
cel autumnal, când circulaţia aerului este 
mai lentă şi mai stabilă pe o anumită 
direcţie, face ca nu de puţine ori, la mij- 
locul iernii, de pildă, să simţim zile la 
rând o adevărată răbufnire a primăverii 
sau, dimpotrivă, în anotimpul estival, 
după un şir de zile dogoritoare, să urme- 
ze altele care să ne transpună în plină 
toamnă rece şi mohorită. Or, şi aceste 
schimbări intempestive în “normalul” 
vremii se explică tot datorită modificărilor 
bruşte pe care le suferă circulaţia atmo- 
sferică deasupra ţării noastre. 

Şi poate că aceste schimbări în 
succesiunea curenților aerieni, care se 
abat dinspre toate cele patru puncte car- 
dinale (ba chiar şi cele intermediare lor), 
nu ar fi aşa de pregnante şi n-ar dura 
uneori zile în şir dacă la toate acestea 
nu s-ar adăuga, în plus, şi aspectul deo- 
sebit de variat al reliefului României, în 
care cele trei trepte altitudinale: munți, 


C hiar dacă, la prima vedere, titlul ne 

podişuri deluroase şi câmpii, nu şi-ar 
împărţi aproape frăţeşte teritoriul ţării. 

__ Dintre cele trei trepte de relief, desi- 
gur, zona montană (adică cea situată 
cam de la 800-900 m până la cele mai 
înalte piscuri ale Munţilor Făgăraş) are un 
rol preponderent. lar apelativul de “țară 
carpatică”, atribuit României, are în acest 
sens o semnificaţie mai importantă decât 
celelalte două (danubiană şi pontică). 

Într-adevăr, poate că în puţine locuri 
de pe glob relieful montar reprezintă un 
factor determinant în stabilirea carac- 
terului atât de nuanţat al condiţiilor 
meterorologice şi climatice, precum se 
întâmplă în spaţiul geografic românesc! 

Prezenţa Munţilor Carpaţi, în partea 
centrală a ţării, cu principalele lor ramuri 
dispuse transversal faţă de direcţiile 
dominante ale circulaţiei maselor de aer, 
la care se adaugă marea continuitate a 
culmilor muntoase ce rar lasă loc unor 
veritabile culoare transversale (în cazul 
Carpaţilor Orientali şi Meridionali), 
culoare care să permită scurgerea 
nestingherită a curenților aerieni, consti- 
tuie elementul hotărîtor în caracterul atât 
de schimbător al vremii şi al diversificării 
aspectelor climatice din ţara noastră. 

Cununa carpatică sau “blocul carpa- 
tic românesc”, cum o definea marele 
nostru geograf Simion Mehedinţi (1868- 
1962), constituie un obstacol evident în 
calea curenților aerieni ce se deplasează 
deasupra regiunilor noastre, permiţând 
îngrămădirea şi stagnarea - uneori zile 
în şir -a maselor de aer rece în faţa 
munţilor şi în depresiunile premontane 

ori impunând o serie de modificări carac- 
teristice, fizice, în funcție de direcția şi 
viteza de înaintare a vântului după 
“escaladarea” culmilor montane. 

În cazul aerului mai cald şi mai 
umed, ce traversează lanţurile mun- 
toase, se remarcă o intensificare a preci- 
pitaţiilor pe versanţii din “faţa vântului” şi 
diminuarea totală a acestora pe versanţii 
opuşi - “de sub vânt” - datorită proceselor 
foehnale care se produc în astfel de 
situaţii. 

În acelaşi timp, prezenţa catenelor 
montane reduce considerabil viteza de 
deplasare a fronturilor atmosferice, 
determinând adesea staționarea mai 
îndelungată a acestora în faţa arcului 
carpatic, ceea ce, evident, va crea 
aspecte diferite în modul cum vor evolua 
procesele de timp, de o parte şi de alta a 
lanţului muntos. Şi nu de puţine ori astfel 
de diferențieri pot afecta nu numai 
zonele montane şi premontane, dar 
chiar şi regiunile înconjurătoare. 

Toate acestea explică, în bună 
măsură, diversitatea, atât de pregnantă 
în spaţiu şi timp, pe care o observăm în 
evoluţia unor procese şi fenomene mete- 
orologice în diferite zone geografice de 
pe cuprinsul ţării. 

Dar despre modul de manifestare a 
condiţiilor de timp din România, în 
funcţie de direcţiile principale de 
deplasare a curenților aerieni, vom 
reveni în numerele următoare. 

Enigma erorilor 


"ENIGMA ENIGMELOR" 


ar mi-a fost dat să citesc o 
4 carte* atât de neglijent scrisă, 

cu atât de multe erori şi con- 
fuzii şi cu atâta lipsă de respect față 
de public. Mă întreb dacă autorii ei nu 
au mizat, cumva, pe faptul că cititorul 
român, nefamiliarizat încă cu pro- 
bleme de criptologie, n-o să poată 
sesiza inadvertenţele şi neadevărurile 
flagrante pe care le cuprinde. Altfel 
nu-mi pot explica uşurinţa cu care 
şi-au lansat “opera” pe piaţă. 

Să începem, mai întâi, cu sfârşitul, 
adică cu cele două indexuri şi lista 
bibliografică. În primul index, apar 111 
“autori şi specialişti”, iar în al doilea 33 
“lucrări de specialitate”. Te întrebi, 
firesc, de ce a fost necesară această 
separare şi de ce nu apar tot atâtea 
lucrări câţi creatori au fost menţionaţi 
în primul index? De asemenea, cum 
poate cel interesat să afle ce a scris 
unul din cei 111 “autori şi specialişti” 
sau paternitatea uneia din cele 33 
“lucrări de specialitate”? Singurul 
răspuns la aceste întrebări este 
următorul: domnii ofiţeri au copiat, la 
întâmplare, nume de persoane şi titluri 
de cărţi şi, neştiind cum să le împere- 
cheze, le-au trecut sub această formă 
ridicolă numai pentru a da cărţii o 
tentă “ştiinţifică” şi a impresiona pe 
cititorul neavizat. Că aşa stau lucru- 
rile, veţi vedea în continuare. 

Lăsând la o parte transcrierea 
incompletă şi incorectă a multor 
autori (Kehr, Ress, Vesin, Viete, 
Abbe Trithemes-Trithemius în loc de 
T.-T. Johannes, “abbé” fiind o funcţie 
- abate - şi nu nume etc. etc.), primul 
index cuprinde şi oameni care n-au 
adus nici o contribuţie la dezvoltarea 


`* "Enigma enigmelor! Sau câteva din 
tainele criptologiei tradiționale”. Autori: 
col. ing. Mihai Tănase, col. ing. llie 
Gheorghe, mr. Mircea Andrașiu, Editura 
Militară, 1994. 


criptologiei. Să-l luăm, de pildă, pe 
Spartacus. În romanul său omonim 
(apărut în 1874), Rafaello Giovagnoli 
face, într-adevăr, vagi referiri la nişte 
codificări ce ar fi fost folosite de 
legendarul gladiator, codificări publi- 
cate, în cadrul unor seriale criptolo- 
gice, atât în revista “Știință şi tehnică”, 
cât şi în “Flacăra-Rebus” (de unde, 
probabil, au fost preiuate), dar de aici 
şi până la a-l face pe eroul trac “spe- 
cialist” în scrierea secretă, este cale 
lungă. În schimb, nume celebre în 
domeniu, precum Wallis, Babbage, 
Painvin, Parker, Friedman, Hagelini, 
Pratt, Eyraud, Kahn şi mulţi alţii au 
fost omise. 

Dar mai penibil mi se pare faptul 
că militarii au trecut în rândul “auto- 
rilor şi specialiştilor” în criptologie şi 
0... localitate din Franţa, Saint-Cyr 
unde, între anii 1808 şi 1940, a 
funcţionat o cunoscută şcoală de 
ofiţeri. Este adevărat că la Saint-Cyr 
(lângă Versailles) s-a petrecut, în 
anul 1885, un eveniment criptografic: 
profesorul de germană Kerckhoffs, 
care preda şi ore de criptologie, după 
ce publicase în 1883 o “carte capi- 
tală” pentru criptografia militară, a 
inventat şi un instrument de cifrare, 


“rămas în istorie sub denumirea de 


“Regleta Saint-Cyr”. Asta-i tot! De 
unde au scos domnii ofiţeri pe dom- 
nul... “Saint-Cyr? 

Să aruncăm o privire şi asupra 
celui de-al doilea incex. Pe primul loc 
apare “Advancement of Learning” 
(titlul complet fiind: “Of the proticience 
and advancement of learning, divine 
and humane”=“Despre importanţa şi 
progresul ştiinţei, divină şi umană”), 
iar pe locul opt “De dignitate et aug- 
mentis scientiarum”. Dar această 
lucrare, apărută în 1623, este versi- 
unea latină a primei lucrări, scrisă în 
1605 de filozoful şi omul de stat 
englez Francis Bacon. Într-o situaţie 


similară se află şi cea de la poziţia 7 
(“Cu privire la ascunderea...”), care 
este o secţiune din lucrarea de la 
poziţia 26 ("Subh al-asha”), o enciclo- 
pedie arabă în 14 volume. În sfârşit, 
mai menţionăm că în lista bibliogra- 
fică apar autori (Bazeries, Cantea, 
Grigoraş ş.a.) ale căror idei nu se 
reflectă în nici un fel în “Enigma enig- 
melor”. În schimb, nu au fost men- 
ţionaţi cei ale căror lucrări le-au folosit 
intens în redactarea cărţii dumnealor. 
De exemplu, nu apare nicăieri 
numele lui David Kahn, autorul 
monumentalei “The Codebreakers” 
(N.Y., 1967), un tom de peste o mie 
de pagini, cea mai autorizată carte 
scrisă până în prezent în domeniul 
criptologiei, şi nici sinteza (110 pag.), 
tradusă din acest tom şi din care 
“Tănase et co” au copiat până şi 
greşelile de traducere; n-au indicat, 
de asemenea, serialele publicate pe 
această temă şi nici manuscrisul 
“Dicţionar de criptologie” dat autorilor 
spre consultare şi care a fost restituit 
numai după ce au fost ameninţaţi cu 
presa etc. De ce nu sunteţi leali, dom- 
nilor ofiţeri? Vă amintiţi cum, imediat 
după Revoluţia din decembrie 1989, 
sub pretext că voi fi coautor, m-aţi pă- 
călit luându-mi materialele documen- 
tare şi apoi, după ce le-aţi fotocopiat, 
n-aţi mai avut nevoie de mine? 

Prezint în continuare doar câteva 
dintre erorile cele mai grave de 
documentare din domeniul istoriei 
criptologiei: 

e Autorul manuscrisului “Trattati 
in cifra” (sec. XVI), găsit în arhivele 
venețiene, nu este Leon Battista 
Alberti, ilustru arhitect, pictor şi scul- 
ptor renascentist italian (pag. 23), ci 
“diverşi autori”, Alberti scriind doar 
“Modus Scribendi in Ziferas”, prea 
de ajuns pentru a fi considerat “părin- 
tele criptologiei apusene”. 

e Giovanni (şi nu Jean) Battista 
Porta a trăit 80 de ani (1535-1615) şi. 
nu 105 ani (1540-1645) (pag. 23), iar 
cea mai mare contribuţie a sa la isto- 
ria criptologiei este încercarea de a 
soluţiona cifrurile polialtabetice prin 
metoda “Cuvântului probabil”. 

e Principalul merit al diplomatului 
francez Blaise de Vigenăre este 
punerea la punct a procedeului de 
cifrare bazat pe autocheie şi nu 
“inventarea” aşa-zisului “chiffre 
indechifrable” (pag. 23), un “cifru ele- 
mentar şi primitiv cu care n-a avut 
nimic de-a face”. 

e “Secretul, profesionalismul, 
ambiția, inclusiv avantajele politice şi 
materiale au făcut ca, pentru o 
perioadă, această meserie să apar- 
ţină unor familii” (pag. 24). Fals! Sin- 
gura excepţie cunoscută în istorie o 
reprezintă Unchiul (G.B. Argenti) şi 

Nepotul (Matteo Argenti), ambii n 
cifratori ai Scaunului papal. Atât! In 
plus, Matteo Argenti nu a scris 
“Trattato familiare di cifre”, ci “Trattato 
che insegna di formare” şi “Libro 
familiare di cifre”, iar meritul lui princi- 
pal este acela că a folosit primul o 
cheie mnemonică, ca mijloc de for- 
mare a unui alfabet dezordonat, pro- 
cedeu devenit foarte uzual mai târziu. 

e Pierrho Musefili nu a întocmit 
“nomenclatoare de cifruri pentru car- 
dinalul di Mendoza, ducele de Alba şi 
unii din regii Franţei şi Angliei (pag. 
24), ci a decriptat sistemele de cifrare 
folosite de aceştia cu reprezentanţii 
lor din diferite ţări europene. 

e Nu a existat niciodată o 
“faimoasă depeşă a Măştii de Fier”, 
cifrată cu “Marele cifru al lui Ludovic 
al XIV-lea” (pag. 25). Este vorba doar 
de două grupe codificate (309 şi 330) 
găsite o singură dată în corespon- 
denţa dintre ministrul de război al 
Franţei şi mareşalul Catinat în 
legătură cu un personaj misterios 
închis la Bastilia, mister rămas încă 
nerezolvat. 

e Florentinul Antonio M. Cospi, 
englezul G. Schott, A. Kircher din 
Praga şi germanul L. H. Hiller (pag. 
25) nu au lucrat niciodată şi nici nu 
puteau lucra în Serviciul de cifru al 
Franţei. 

e Genialul autor al “Povestirilor 
din Canterbury”, Geoffrey Chaucer 
(pag. 43), nu a scris “Tratat despre 
astrologie”, ci “Tratat asupra astrola- 
bului”, în care a încorporat şi cele 
şase criptograme scrise cu propria sa 
mână, rămase celebre în istoria crip- 
tologiei, dar nedecriptate încă. 

e Gabriel di Lavinde a fost cifra- 
torul antipapei (şi nu al papei) 
Clement al VII-lea şi nu “realizează” 
nici o “descriere... a procedeelor de 
substituție cunoscute pe vremea sa şi 
moştenite (?) de la... Caesar” (pag. 
46), ci combină, pentru prima dată, o 
substituție monoalfabetică cu un 
repertoar compus din cuvinte, silabe 
şi nume de persoane cărora le atri- 
buie unităţi criptografice corespun- 
zătoare. 

e Lucrarea lui L. H. Hiller 
“Mysterium artis steganographiae...”, 
apărută la Ulm în 1682, este prima 
“care abordează științific decriptarea” 
(pag. 31), din simplul motiv că în ea 
se descriu diferite metode stega- 
nografice (cerneluri simpatice ş.a.) şi 
nu criptografice. Abordarea ştiinţifică 
a criptanalizei o face matematicianul 
englez Ch. Babbage (1792-1875). 

e Codul “G-0075” (şi nu 9975) cu 
care s-a lucrat “Telegrama Zimmer- 
man” aparţinea diplomaţiei germane 
şi nu marinei militare (pag. 144), iar 
banalele instrumente de codificare, 


găsite în dirijabilul “Zeppelin-L-32" (şi 
nu în “Nava Zeppelin”) n-au avut 
nimic de-a face cu decriptarea 
mesajului în discuţie. Mai adăugăm 
că “Telegrama Z.” nu era “formată din 
mai bine de 50 de grupe de cifre” (?) 
(ceea ce ar fi însemnat 2-3 rânduri de 
text clar), ci din peste o mie de grupe 
telegrafice-standard. 

@ Arestarea grupului de agenţi 
sovietici din Belgia în decembrie 1941 
nu s-a datorat faptului că germanii 
“deşi nu au putut să decodifice (?) 
nici o telegramă (?) au ajuns la con- 
cluzia (?) că este vorba de un cod 
care utilizează o cheie de carte” şi 
astfel, folosindu-se de “o tactică abilă 
de învăluire (?) au aflat titlul cărţii...” 
(pag. 148). 

Arestarea grupului se datorează 
cu totul altor cauze, iar chestiunea cu 
cartea stă aşa: de la locuinţa celor 
arestaţi, Gestapo-ul a ridicat şi nişte 
cărţi, printre care şi “Le miracle du 
professeur Wolmar”, de Guy de 
Teramond. Cercetând-o, criptanalistul 
german Vank a descoperit expresia 
“Proctor”, pe care o reconstituise 
într-un context care i-a dat de bănuit. 
În acest mod, Vank a ajuns să desco- 
pere cheia lunară folosită de grupul 
Bruxelles şi care a dus, în final, la 
căderea unui alt grup, mai valoros, 
cel de la Berlin (“Coro”). 

e Cifrul francmasonic nu “repre- 
zintă variante ale alfabetului tip 
Caesar (?)...” (pag. 149), ci o ames- 
tecătură de criptografie, steganogra- 
fie, abrevieri şi rebusuri prin care 
masonii îşi ascund secretele. 

e Nu a existat nici o maşină de 
cifrat “Aktiebolaget Cryptograf” (pag. 
183), ci o firmă suedeză cu acest 
nume, care a realizat mai întâi mode- 
lele “A-1”, “A-2” şi “Criptotyper” (toaie 
cu acţiune mecanică), iar mai târziu 
modelul “B-1”. 

e Episodul celebrei “Enigma” este 
redat jenant de confuz, încâlcit, cu 
date false şi într-un limbaj greu de 
înţeles. Se observă, frapant (ca de 
altfel şi în alte situaţii), lipsa de docu- 
mentare, speculaţia, compilarea de 
date culese din reviste şi ziare, 
almanahuri etc. (pag. 262). 

e Japonezii nu “foloseau o vari- 
antă a «Enigmei» adaptată la nevoile 
lor” (pag. 265). “Maşina purpurie” 
decriptată de Friedman şi colabora- 
torii săi nu funcţiona pe baza rotorului 
tip "Enigma". Elementele de bază 
erau selectorii telefonici. 

e Istoria României nu consem- 
nează nicăieri că lancu de Hune- 
doara ar fi participat în iulie 1440 la 
apărarea cetăţii Belgradului împotriva 
lui Murad al II-lea (pag. 228). Acest 
lucru s-a întâmplat în iulie 1456, iar 
mesajul despre care este vorba se 


crede că era un banal bileţel scris în 
limba maghiară şi nu “într-un alfabet 
Caesar”. Cât despre fraza: “Alfabetul 
lui Caesar (?) i-a salvat... pe apără- 
torii Belgradului şi nu a permis repe- 
tarea atacului grecilor asupra Troiei” 
(17?!) (pag. 228), ce să mai spunem? 

Ne intrigă şi faptul că autorii nu 
folosesc în lucrare terminologia con- 
sacrată deja în domeniu şi care s-a 
impus, în ultima sută de ani, o dată 
cu tratatele scrise de remarcabili teo- 
reticieni şi istorici-criptologi occiden- 
tali, în special de cei din Franţa, Italia 
şi SUA, utilizând, în unele capitole, 
termeni luaţi din broşurile traduse din 
limba rusă acum patru decenii. 

Din dorinţa de a fi cu orice chip 
originali (sau din lipsă de docu- 
mentare), autorii confecţionează alte 
noţiuni, greoaie, neclare şi încărcate 
cu balast lexical. Dar ceea ce ni se 
pare de neînțeles la aceşti domni, 
care se vor “teoreticieni români” în 
criptologie, este confuzia regretabilă 
pe care o fac, peste tot în lucrare, 
între termenii “criptograf” şi “criptolog” 
şi între “decriptare” şi “descifra- 
re/decodificare”. Or, “criptograful” 
este un dispozitiv, un aparat de 
cifrare, pe când “criptologul” este o 
persoană care cercetează fenomenul 
criptologic în ansamblu. Şi mai gravă 
ni se pare confuzia dintre ceilalţi ter- 
meni. “Descifrare/decodificare” este 
operaţia inversă cifrării/codificării exe- 
cutate de persoana care posedă, în 
mod legitim, cheia sau sistemul în 
care s-a lucrat mesajul. “Decriptarea” 
însă (sau criptanaliza) este procesul 
în care o persoană care nu posedă 
cheia sau sistemul în care s-a cifrat 
mesajul (deci a treia parte, neauto- 
rizată) rezolvă o criptogramă dată, 
prilej cu care reconstituie şi sistemul 
folosit. Deosebirea este deci crucială, 
iar ignoranţa autorilor în materie 
proverbială. Aş mai avea multe de 
spus despre această carte, care ar 
trebui scoasă din biblioteci, dar mă 
opresc aici. Cele arătate mai sus 
sunt, cred, suficiente pentru ca citi: 
torul să-şi dea seama de erorile pe 
care le conţine şi despre cauzele lor. 

La sfârşitul lucrării, autorii ne 
invită să ne “alăturăm” (?) dumnealor 
sau să-i aşteptăm să revină. Cu ce? 
Cu alte falsuri şi cu alte bâjbâieli peni- 
bile prin literatura criptologică în care 
ei au intrat cu ciubotele? Sau poate 
vor să revină cu un... “Dicţionar de 
criptologie”? Oare redactorul cărţii nu 
are nimic de spus? Ce pregătire o fi 
având dumnealui de a avizat, pentru 
publicare, o asemenea lucrare? 


NĂSTASE TIHU, 
fost şef cai Centrul Naţional 
de Cifru al României 


1995 AUGUST 


1995 AUGUST 


INFORMATICĂ 


MULTIMEDIA 


MULTIMEDIA 

este o combinaţie de 
mijloace de comunicare 
audio, video, de fotografii 
digitale sau animații pe 
calculator. 

Căutarea şi găsirea în 
ziua de azi a kit-ului multi- 
media, a drive-ului CD- 
ROM sau a plăcii de sunet 
optime pentru calculatorul 
pe care îl deţinem se 
dovedesc a fi din ce în ce 
mai dificile. Într-adevăr, 
există o mulţime de firme, 
mai mult sau mai puțin 
cunoscute, care importă 
produse ce par a satisface 
la prima vedere cerinţele 
noastre şi o multitudine 
de termeni, care mai de 
care mai pompoşi, folosiţi 
de distribuitor (de 
exemplu: că CD-ROM-ul X 
este MULTISPIN, că Y 
foloseşte SCSI, că placa Z 
de sunet are sau nu are 16 
biţi etc.). lată că într-o 
lume în care cuvântul 
MULTIMEDIA este din ce 
în ce mai des pronunţat 
noi încercăm să vă 
lămurim cât de cât asupra 
a ceea ce merită cumpărat 
sau nu în legătură cu 
acest domeniu sau să vă 
lăsăm pe dv. să decideţi 
upgrade-ul care 
consideraţi că vă 
avantajează. 


u trebuie să fiţi prea în vârstă 
E pentru a vă aminti de acele 

“superbe” jocuri ce rulau pe un 
286/1 MHz, constând, pe ecran, într-o 
succesiune de imagini prost realizate, 
care durau o eternitate să se schimbe 
între ele, cu un sunet ce răzbătea prin 
PC speaker sub forma sunetului scos 
de o cretă când zgârii tabla. 

Din fericire, lucrurile s-au schim- 
bat, iar mult-prea-călcătorul-pe-nervi 
PC speaker a fost înlocuit, în timp, cu 
placa ADLib, cu ajutorul căreia se 
realiza background-ul (muzica din 
jocuri), şi de SoundBlaster-ul pe 8 
biţi, ce permitea însă realizarea unui 
singur efect de sunet simultan (dacă 
se poate spune aşa). 

Deşi aceşti 8 biţi satisfăceau 
“majoritatea” utilizatorilor de calcula- 
toare (şi încă îi mai satisfac pe unii 
dintre ei), o placă de sunet pe 16 biţi 
este necesară pen- 
tru accederea în[ 
clasa a doua MPC 
(pe care o vom pre- 
zenta mai jos, alături 
de prima clasă, evi- 
dent). 


SCSI (pronunțat “scazii”) provine 
din englezescul Small Computer 
System Interface, acesta fiind un mod 
standard de conectare a anumitor 
periferice la calculator. Forma sa 
curentă, SCSI-2, permite trans- 


miterea informației la rate mult mai 
ridicate decât controller-ele standard, 
deci CD-ROM drive-urile ce folosesc 
SCSI sunt mai rapide decât celelalte. 


Însă nu vă închipuiţi cine ştie ce dife- 
rență, deoarece nu controller-ul, ci 
drive-ul nu poate oferi viteza dorită. 


telor şi filmuleţelor în plus. Regretabil, 
CD-ROM arive-urile nu sunt nici pe 
departe la fel de rapide ca hard disk- 
urile şi nici nu prea poţi înregistra pe 
ele. Aceste probleme par să se 


MINIDICȚIONAR MULTIMEDIA 
Adresa VO Orice hardware, cum ar fi interfața de 


CD-ROM drive, are ataşat un număr 
e care îl foloseşte să trimită 
primească informaţii de la pro- 


r. 


ic 
sau 
ceso! 


CD-ROM Com act Disc-Read Only Memory - 


Drive-urile 
CD-ROM 

Deşi sunt con- 
siderate ca soluţia 
ideală pentru abso- 
lut orice problemă 
legată de depozi- 
tarea informaţiei, 
CD-ROM arive-urile, 
ce au cunoscut o 
importantă erupție 
la începutul anilor 
‘99, au ca singură 
caracteristică pozi- 
tivă posibilitatea 
stocării a foarte 
multă informaţie. 
Faptul că sunt mai | 
ieftine ca dischetele 
nu este atât de evi- 
dent, jocurile de pe 
CD costând mai 
mult datorită sune- 


TIMPUL M 


un CD normal pe care este depozi- 
tată informaţie nonvolatilă. 


DMA Direct Memory Acces - metoda prin 


care interfaţa CD-ROM arive-ului 
e scrie sau citi zone din memorie 
direct fără intervenţia procesorului. 


IRQ Interrupt Request - mijlocul prin care 
CD-ROM „peace 


drive-ul comunică cu proce- 


- sorul. 
MIDI Musical Instrument Digital Interface - 


un mod standard prin care instru- 
mentele muzicale comunică între ele. 


MULTISPIN E aa care poate “învârti” CD-urile 


a mai mult de o viteză este un drive 


multispin. 
MPC (Multimedia PC) Orice IBM PC care cel puţin egalează 


unul dintre standardele multimedia. 


STANDARDE MPC Minimele standarde de compatibili- 


tate hotărite de o adunare ad-hoc a 
unor companii mai importante impli- 
cate în multi 


U DE Timpul mediu ta milisecunde) nece- 
UTARE sar capului C 


-ROM drive-ului să 
ască începutul informaţiei ce se 


eşte citită. 

STANDARDELE 
MULTIMEDIA 

lată cât de cât, pe scurt, stan- 
dardele multimedia după care 
sunt judecate sistemele dv. 
Evident că acestea nu sunt toate 
caracteristicile necesare accederii 
într-o clasă multimedia însă sunt 
cele mai importante şi nu consi- 
derăm vital să vi le prezentăm 
absolut pe toate (unele ar suna 
cam ciudat). 


MPC STANDARD 1 


Procesor 386 SX (sau compatibil) 

2 MB de RAM 

Un drive HD de 3,5 (1,44) 

Un hard-drive de cel puțin 30 MB 

Un CD-ROM single-speed (rata de 
transfer de 150 ko/s) 


Un display VGA 

O tastatură 101 taste 
Un mouse cu 2 butoane 
Un port MIDI 

Un port de joystick 
MicroSoft Windows 3.0 


MPC STANDARD 2 


Procesor 486 SX/25 MHz (sau compati- 
bil) 

4 MB RAM (8 MB recomandat) 

Un drive HD de 3,5 (1,44) 

Un hard-drive de cel puțin 160 MB 

Un CD-ROM double-speed (rata de 
transfer de 300 ko/s) 

O placă de sunet pe 16 biţi 

Un monitor color ce poate afişa o 
rezoluție de 640x480 cu 65 536 culori 
Un mouse cu 2 butoane 

Un port MIDI 

Un port de joystick 

MicroSoft Windows 3.1 


rezolve în timp, apariţia CD-ROM 
drive-urilor 4X sau 6X egalând viteza 
hard disk-urilor, dar totodată şi preţul. 
Cât despre înregistrarea unui CD, 
CD-R-ul (CD Recordable) pare a fi 
soluţia ideală. 

O altă problemă ridicată de CD- 
ROM drive este conectarea la com- 
puter. Chiar dacă majoritatea drive- 
urilor folosesc interfețele proprii, 
există şi unele IDE (se conectează pe 
acelaşi cablu ca şi hard disk-ul) sau 
SCSI. 

Modul cel mai evident de mărire a 
vitezei aplicațiilor pentru CD-ROM 
constă în cumpărarea unuia triple- 
speed sau quad-speed, care, deşi 
este mai scump, oferă o viteză nece- 
sară unor jocuri ca Under A Killing 
Moon, The 7th Guest, Cyclemania 


etc. Aici intervine, din păcate, o altă 
problemă, viteza ridicată a CD-ROM 
drive-ului putând foarte bine să fie 
făcută inutilă de un calculator 386 
care nu poate specula acest plus. 

Alegerea sistemului potrivit calcu- 
latorului pe care îl deţinem depinde 
de hardware-ul pe care deja îl avem, 
impunându-se verificarea acestuia 
înaintea cumpărării kit-ului multime- 
dia. 

În cazul în care computerul dv. a 
fost achiziţionat de mai mult timp sau 
a fost folosit la orice numai la jocuri 
nu, atunci veţi avea nevoie de un kit 
întreg: CD-ROM drive, placa de sunet 
şi difuzoare. 

Dacă aveţi deja o placă de sunet, 
atunci trebuie verificată compatibili- 
tatea acesteia cu drive-ul pe care 
intenţionaţi să-l cumpăraţi. De exem- 
plu, la o placă de sunet CREATIVE 
LABS, SoundBlaster-ul suportă, în ge- 
neral, CD-ROM arive-urile MITSUMI, 
PANASONIC, SONY şi pe cele 
CREATIVE ale firmei cu acelaşi 
nume. 

Dacă este prea uşor, atunci aflaţi 
că trebuie să deschideţi şi calcula- 
torul, la propriu însă, şi să verificaţi 
existenţa unei mufe libere de ali- 
mentare (în general e albă cu patru 
cabluri colorate ieşind din ea), neui- 
tând să verificaţi existenţa unui loc 
liber pentru un drive de 5,25”. În caz 
că doriţi să achiziţionaţi un drive IDE, 


deci care merge pe acelaşi controller 
ca şi hard disk-ul, trebuie verificat 
dacă pe acesta se află un loc liber 
pentru montarea drive-ului. 

Dacă nu aveţi încotro şi trebuie să 
cumpăraţi un drive ce are o interfaţă 
proprie, atunci alegeţi unul SCSI, 
motivele fiindu-vă explicate tot în 
acest articol. 


Plăcile de sunet 

Plăcile de sunet există într-o 
gamă foarte variată, fiind foarte dificil 
de găsit ceva original, o placă de 
sunet pe gustul cumpărătorului. Cum 
adică? Nu aţi auzit de SOUND ZIP- 
PER, SOUND ZAPPER, SUPER 
SOUND sau tot felul de nume care de 
care mai ambigue care vor să suge- 
reze extraordinara (?) tehnologie pe 
care o încorporează? M-aş mira. 

Recomandate de noi - şi sperăm 
că ne credeţi pe cuvânt - sunt plăcile 
SoundBlaster AWE32 şi SoundBlaster 
16 ASP, care şi par a se găsi mai 
des, în special la importatorii mai mari 
de la noi din ţară. 

O foarte bună placă de sunet este 
şi Gravis UltraSound, însă, fiind mai 
nouă, jocurile vechi pe care le iubiţi la 
nebunie (voi le ştiţi) nu o suportă. 

Pentru cei ce doresc să 
achiziţioneze o placă de sunet, iată în 
continuare şi o comparaţie între 
UltraSound şi Sound Wave 32: 


ULTRASOUND 


Avantaje 

1) 32 canale. 

2) Sunet înconjurător 3D. 

3) SCSI opţional. 

4) Foarte ieftină. 

5) Software-ul asigură compatibi- 
litatea cu plăcile ce vor apărea în 
viitor. 


Dezavantaje 

1) 1 MB ROM. 

2) Foloseşte software pentru 
compatibilitate, ocupând mult 
spaţiu. 

3) Nu suportă MT-32 sau Win 
Sound. 


SOUND Wave 32 


Avantaje 

1) Suportă 

Win Sound şi Mt-32. 
2) Compatibilitate 
hardware. 

3) Are 1 MB RAM 
standard. 


Dezavantaje 

1) Nu suportă SCSI. 

2) Doar 24 canale. 

3) Nu există software special făcut pentru ea. 


Noi vă rscomandăm, în caz că doriţi achiziționa- 
rea unei plăci, să optaţi pentru SOUND WAVE 32. 


CAMIL PERIAN 

A i í x 
n general, astrologia pretinde că 
poate să prezică caracterul şi des- 
tinul unei persoane, după pozițiile 

pe care le-au avut Soarele, Luna şi 

planetele la momentul naşterii respec- 
tive. Această “artă” a apărut cu mii de 
ani în urmă, iar în România şi-a mărit 
mult sfera de activitate după anul 

1989. Aproape toate ziarele româneşti 

publică horoscoape, deşi ele sunt ast- 

fel construite încât să se potrivească 
pentru oricine şi oriunde. 

Astronomii se opun metodelor uti- 
lizate de astrologie şi cu atât mai mult 
ei sunt împotriva comercializării horos- 
coapelor. În plus, din punct de vedere 
ştiinţific, cu uşurinţă se pot evidenția o 
serie de erori pe care le comit astro- 
logii, atunci când întocmesc horos- 
coapele. Asupra unei astfel de erori 
vom insista în cele ce urmează. 

După cum se ştie, în cadrul sis- 
temului planetar geocentric, drumul 
aparent al Soarelui pe bolta cerească 
este reprezentat printr-un cerc mare, 
numit ecliptică. 

Încă din antichitate, pentru repera- 
rea mişcării aparente a Soarelui, astro- 
nomii au împărţit ecliptica în 12 arce a 
câte 30° fiecare. Acestor arce li s-au 
atribuit denumiri împrumutate de la 
constelaţiile printre care trecea eclipti- 
ca. În acest fel, cele 12 arce au devenit 
12 semne zodiacale, utilizate pentru 


probleme de măsurare a timpului. 

Ulterior, semnele zodiacale au fost 
folosite şi în scopuri astrologice, 
astrologii susţinând că pot prevedea 
caracterul şi destinul unei persoane 
după poziţiile pe care le ocupă aştrii în 
semnele zodiacale, de unde şi denu- 
mirea de zodie. 

În figura 1 am reprezentat sfera 
cerească cu centrul în 0, Q, Q' şi P, P’ 
fiind polii eclipticii şi, respectiv, ai ecu- 
atorului. Ecliptica şi ecuatorul se inter- 
sectează în cele două puncte echi- 
nocţiale A şi B, punctul A reprezen- 
tând echinocțiul de primăvară, unde se 
află Soarele la 21 martie. Acest punct 
este cunoscut şi sub denumirea de 
punct vernal, el fiind reperul de la care 
sunt socotite semnele zodiacale. 

În cadrul sistemului planetar geo- 
centric, în figura 2, T reprezintă 
Pământul, iar săgeata indică direcţia 
spre punctul vernal (A). În acest de- 
sen, prima zonă circulară este divizată 
în 12 sectoare a 30* fiecare, aici fiind 
reprezentate semnele zodiacale: | 
Berbecul, Il Taurul, lil Gemenii, IV Ra- 
cul, V Leul, VI Fecioara, VII Balanța, 
VIII Scorpionul, IX Săgetătorul, X 
Capricornul, XI Vărsătorul şi XII Peştii. 

Cele patru cercuri din figura 2 
reprezintă aceeaşi proiecţie a eclipticii 
pe bolta cerească, iar razele diferite 
ale acestora sunt utilizate în scop 


didactic. Aşadar, în cea de-a doua 
zonă circulară avem constelaţiile zodi- 
acale care, în antichitatea greacă, se 
suprapuneau peste semnele zodiacale 
omonime. 

Aşa cum rezultă din figura 2, sem- 
nele zodiacale se pot desena întot- 
deauna începând de la punctul vernal 
(A), dar observaţiile arată că, în zilele 
noastre, constelaţiile omonime nu se 
mai suprapun peste semnele zodia- 
cale corespunzătoare. Astfel, de 
exemplu, constelația | Berbecul este 
deplasată cu circa 30* înaintea sem- 
nului corespunzător. În plus, aşa cum 
se vede în cea de-a treia zonă circu- 
lară, constelaţiile reale au întinderi 
diferite, în raport cu întinderile arbi- 
trare de 30° din cea de-a doua zonă 
circulară. 

În aceste condiţii, astrologul teres- 
tru, situat undeva pe Terra (T), dorind 
să construiască horoscopul unei per- 
soane care s-a născut între 21 martie 
şi 21 aprilie, va nota semnul zodiacal | 
Berbecul, dar din cea de-a treia zonă 
circulară; constatăm că această zodie 
este perfect acoperită de constelația 
XII Peştii. Prin urmare, lăsând la o 
parte alte păcate ale astrologiei, horo- 
scopul menţionat aici va fi fals întocmit 
de către astrologii din zilele noastre. În 
mod corect, pentru horoscopul per- 
soanei născute între 21 martie şi 21 
aprilie, ar trebui utilizate preceptele 
specifice constelaţiei XII Peştii. Aşa- 
dar, avem în faţă o eroare sistematică 
pe care o comit astrologii, iar pentru 
aceasta există următoarea explicaţie. 

Deoarece Pământul nu este per- 
fect sferic, iar materialul din interiorul 
lui nu este perfect uniform distribuit, 
polul P al ecuatorului va descrie un 
cerc pju polului Q al eclipticii. Din 
această cauză, punctul vernal (A) 
suferă o deplasare de la est spre vest, 
adică punctul de intersecţie dintre ecu- 
ator şi ecliptică are o tendinţă de a ieşi 
(a precede) înaintea poziţiei calculate. 
Este vorba de fenomenul precesiei 
care se derulează cu perioada de 
25 700 ani. Acesta este motivul pentru 
care, în zilele noastre, constelaţiile nu 
se suprapun peste semnele zodiacale 
corespunzătoare. Dar, deşi precesia 
este cunoscută de circa 2 000 de ani, 
astrologii nu o iau în considerare la 
întocmirea horoscoapelor. De altfel, 
Kepler spunea că divizarea zodiacului 
în 12 semne nu corespunde nici unei 
necesităţi fizice şi nu este decât o 
comoditate matematică. În plus, Kepler 
considera că semnele zodiacale nu au 
nici o proprietate astrologică. 

Am menţionat aici doar o singură 
eroare sistematică pe care o comit 
astrologii de azi, dar dacă analizăm cu 
atenţie modul în care sunt construite 
horoscoapele, astfel de erori sunt 
frecvent evidenţiate. lată de ce prezi- 
cerile astrologice nu sunt demne de 
încredere. 


Dr. IOAN TODORAN 


Secretele asteroidului Ida 


Cu toate defecţiunile antenei, 
sonda Galileo a reuşit să transmită 
date foarte importante, dintre care 
unele privesc asteroidul Ida. 

La început Galileo a 
urmărit un singur asteroid - 
Gaspra. Ulterior, a constatat 
că există diferenţe considera- 
bile între cei doi. 

Ida aparţine familiei de aste- 
roizi Koronis; măsoară 
56 x 24 x 21 km, are o perioadă de 
rotaţie de 4,63 ore şi un albedo de 
0,29. Diferenţa esenţială faţă de 
Gaspra este că Ida are mai multe 
cratere. 

Dintr-o evaluare aproximativă a 
numărului de impacturi posibile s-a 
apreciat că vârsta lui Gaspra ar fi de 
ordinul a 200 milioane de ani, dar 
dacă am presupune că şi Ida ar fi 
suferit acelaşi număr de impacturi, am 
ajunge la concluzia că suprafaţa aste- 
roidului Ida nu poate fi aşa de bătrână. 
Există deci o problemă: spre deose- 
bire de Gaspra, Ida prezintă „blocuri” 
de materie, viteza sa de evadare este 
de numai 28 cm/s, deci nu putem fi 
siguri că este un monolit. 

Altă diferenţă esenţială faţă de 
Gaspra este că lda are un satelit, 
Dactyl. Acesta măsoară 1,6 x 1,4 x 11 
km şi este surprinzător de sferic; el 
pare a avea acelaşi spectru şi acelaşi 
albedo ca şi Ida şi, probabil, şi o 
compoziţie asemănătoare. 

Orbita sa nu poate fi determinată 
prea uşor, dar acest lucru este 
deosebit de important, deoarece este 
cheia ce ne ajută să stabilim masa 
asteroidului Ida. Ştim că volumul său 
este de 1 600 km? şi densitatea este 
de ordinuul a 2,5 - 3,5. Toate datele 
obţinute până acum ne dovedesc că 
Galileo şi-a îndeplinit din plin misi- 
unea. 


Preistorie galactică 


Istoria speciei umane poate fi con- 
siderată ca epoca prezentă de 
schimbări şi războaie, precedată de o 
Vârstă de Aur preistorică de linişte şi 
pace. Istoria galactică poate fi per- 


în med 
asemănător, 
ca o epocă 
prezentă de pulsari 
activi, găuri negre şi stele 
cu radiaţie X, precedată de o 

perioadă lungă, liniştită şi chiar plic- 
ticoasă în care nu s-a întâmplat mare 
lucru, cu excepţia formării, la începu- 
turile sale, a roiurilor globulare. 

Într-adevăr, detaliile preistoriei 
galactice, care a început să fie pusă în 
evidenţă de astrofizica modernă, este 
o istorie complexă, tot aşa cum arhe- 
ologia modernă a pus în evidenţă pre- 
istoria umană. Formarea stelelor în 
Galaxia noastră este un fenomen com- 
plicat şi incomplet cunoscut, presupu- 
nând existenţa unor generaţii multiple 
şi a unor fuzionări de populaţii. 

De exemplu, sistemul de roi globu- 
lar aparent omogen al Galaxiei noas- 
tre constă din numeroase subsisteme 
cu o mare diversitate de vârste. 
Roiurile globulare care se află la dis- 
tanţă mare de centrul galactic au 
tendinţa de a avea orbite retrograda, 
în contrast cu roiurile globulare din 
apropierea centrului galactic, ale căror 
orbite mult mai circulare urmează 
rotația Galaxiei. Aceasta înseamnă că 
din materia ce s-a deplasat pe diferite 
orbite şi la diferite epoci s-au format 
unul sau mai multe grupuri. 

Din nou, există un subgrup de cinci 
roiuri globulare foarte sărace în metal 
(şi deci foarte bătrâne) care au 
aceeaşi vârstă - probabil că s-au for- 
mat toate în timpul aceluiaşi eveni- 
ment, cu mult timp în urmă. În contrast 
cu acest grup bătrân, există un sub- 
grup mult mai tânăr de roiuri globulare 
(Arp 2, IC 4499, Ter 7 şi Rup 106), 
care au diagrame de magnitudine co- 
lorate ce par să aibă o origine co- 


e 


mună, relativ mai recentă (circa 10 
miliarde de ani). 

Interesant, toți membrii acestui 
subgrup de patru se află în acelaşi 
plan în jurul Galaxiei noastre 
conţinând Norii lui Magellan. Ei arată 
ca şi cum aceste roiuri globulare ar 
migra dinspre Norii lui Magellan pentru 
a întâlni Galaxia noastră. 

Ca şi în cazul migraţiilor în masă la 
populaţiile umane, nici această migra- 
ţie nu s-a făcut fără un anumit preț: ele 
sunt toate roiuri globulare mici. Se 
pare că au pierdut o parte din stele în 
timpul migraţiei. În timpul capturării de 
către Galaxia noastră ele ar fi arătat 
ca galaxia sferoidală pitică descoperită 
recent în Săgetătorul, perturbată şi 
transformată într-un „cârnat” subţire de 
propria noastră Galaxie. Se pare că 
această galaxie s-a asociat cu subgru- 
pul de patru roiuri globulare tinere şi 
Norii lui Magellan. Populaţia stelelor 
sale s-a unit cu Galaxia noastră cu 
foarte multă vreme în urmă; com- 
ponentele timpurii ale altor galaxii 
similare au contribuit la discul subţire 
şi haloul din jurul stelelor din Galaxie, 
ca şi la alte roiuri globulare. 

Chiar şi într-un singur roi globular 
există uneori generaţii multiple, nu 
doar unica generaţie sugerată la 
început. Formarea roiurilor globulare 
nu este deci un proces simplu. 

În viitor, noi tehnici vor veni în spri- 
jinul descifrării preistoriei galactice. 
Este, în primul rând, vorba de posi- 
bilităţile de înaltă rezoluţie ale tele- 
scopului spaţial Hubble, producând 
diagrame din date ale unor stele bine 
cunoscute şi deci o cronologie clară, 
ca şi zone infraroşii ale căror date sunt 
mai puţin susceptibile de a crea con- 
fuzii asupra efectului de "înroşire”. Dar 
chiar şi tehnologiile mai modeste, ca 
un simplu binoclu, pot pune în evi- 
denţă prezenţa unui roi globular, ca 
M15, care s-a format în preistoria 
galactică, reprezentată de deplasarea 
spre roşu cosmologică. 


Dr. MAGDA STAVINSCHI 

sugerat de scrisoarea domnului 

Mircea Teodorescu din Bucu- 
reşti. Acesta, mare amator de pisici, 
are o birmaneză care nu este prea 
curată şi îi creează neplăceri în fami- 
lie. Ne solicită noţiuni despre igiena 
pisicilor şi hrana lor. Subiectul solici- 
tat fiind amplu, ne vom ocupa acum 
de câteva noţiuni elementare de 
igienă, iar în numărul viitor vom trata 
alimentaţia acestui animal care, prin 
drăgălăşenia deosebită, prin tandre- 
tea tipic pisicească şi prin uşurinţa de 


S ubiectul acestui articol mi-a fost 


întreținere, câştigă tot mai mult teren 
la noi în ţară. 

Sperăm că subiectul îi va interesa 
pe mulţi cititori care au pisici. Igiena 
pisicii de apartament este extrem de 
importantă. Deşi este un animal 
foarte curat, pisica de apartament 
pierde păr tot timpul anului, motiv 
pentru care o vom peria zilnic, 
îndepărtând astfel toate firele de păr 
nedorite, pe care nu le vom mai găsi 
în casă şi nici pisica nu le va înghiţi. 
Pisica neperiată, atunci când se linge, 
înghite firele de păr nedorite, care se 
aglomerează ca o pâslă în stomac şi, 
dacă nu vomează, pisica poate să 
moară. În timpul periatului se pot 
descoperi şi paraziţii externi, care vor 
fi trataţi corespunzător de medicul 
curant. De asemenea, în timpul 
periatului, se vor examina ochii, ure- 
chile şi unghiile. Dacă la ochi apar 
secreţii abundente, este semn sigur 
de boală. Dacă în urechi apare o 
secreție neagră, este vorba de râie 
auriculară, care se tratează uşor la 
medicul veterinar. 

Toaleta părului e diferită, în 
funcţie de lungimea acestuia. La pisi- 
cile cu păr scurt (pisica siameză, pisi- 
ca europeană), este suficientă o perie 
de păr sau una de cauciuc. După 
executarea periatului, care îi face o 


deosebită plăcere pisicii, este reco- 
mandat ca aceasta să fie ştearsă cu 
o bucată de piele moale (piele de 
căprioară). După această operaţie, 
blana va arăta frumos, va fi lucioasă, 
iar pisica va fi mulţumită, datorită 
efectului benefic al masajului. Sigur 
că se pot folosi şi diferite loţiuni capi- 
lare, care se găsesc în magazinele 
de specialitate, dar, după părerea 
mea, nu este cazul. 

La pisicile cu păr lung (persană, 
birmaneză), problema este mai com- 
plicată, pentru că toaleta părului este 
absolut necesară. Dacă nu o vom 
face, pe părţile inferioare ale corpului 
părul se va încurca, se va bătători ca 
o pâslă, aceste plăci de pâslă vor 
avea tendinţa să se întindă pe tot cor- 
pul şi pisica nu se va mai putea mişca 
şi se va sufoca în propria piele. De 
foarte multe ori au venit la cabinet 
pisici cu păr lung care n-au fost nicio- 
dată pieptănate şi a trebuit să le fac 
anestezie generală pentru a le putea 
tăia cu foarfecele plăcile de pâslă 
care erau aproape lipite de piele. 

Pentru toaleta pisicii cu păr lung 
trebuie să dedicăm 15 minute pe zi şi 
să fim dotați cu următoarele instru- 
mente: un pieptene de metal, o perie 
de dinţi şi o perie specială. Aceasta 
din urmă se găseşte la magazinele 
de specialitate şi are pe o parte păr şi 
pe cealaltă parte dinţi metalici, deci 
este o perie cu două feţe, pe care le 
vom folosi pe rând. Toaleta începe cu 
pieptănatul; se foloseşte întâi peria cu 
dinţi rari şi se continuă cu peria cu 
dinţi deşi. Apoi urmează periatul. O 
dată pe săptămână, sau chiar mai 
des, se aplică pe pisică pudră de talc 
neparfumată. pentru bebeluşi, şi se 
perie pisica mai întâi cu partea meta- 
lică a periei şi apoi cu partea cu păr. 
Se şterge apoi pisica cu o bucată de 
piele de căprioară sau cu o bucată de 
mătase naturală. Părul de pe faţă, 
unde sunt suprafeţe mici, se perie cu 
o perie de dinţi. Rezultatul va fi o 
pisică cu aspect îngrijit, cu blăniţa 
lucioasă şi care nu va lăsa fire de păr 
în casă, lucru ce deranjează teribil 
gospodinele pedante. 

Unghiile ascuţite ale pisicii sunt 
extrem de necesare pentru cele ce 
duc o viaţă liberă sau semiliberă: cu 
ajutorul lor se urcă în copaci, pe gar- 
duri, cu ele se apără de duşmani. 
Pisica se urcă foarte uşor în cei mai 
înalţi copaci, dar, din motive necunos- 
cute, coboară foarte greu. O dată 
ajunsă în vârful unui copac, urmărind 
o pasăre sau din motive numai de ea 
ştiute, îi este teamă să mai coboare şi 
miaună sfâşietor până când cineva se 
milostiveşte şi o aduce pe pământ. În 
alte ţări, în astfel de situaţii, cel care 
vede o pisică în această suferinţă dă 
telefon la pompieri şi ei vin imediat, 


